
转讜住驻讜转





	诪转谞讬' 砖讘讜注转 讛讚讬讬谞讬谉. 讛讗 讚诇讗 谞拽讟 谞讜讛讙转 讘讗谞砖讬诐 讜讘谞砖讬诐 讻讚转谞谉 诇注讬诇 (讚祝 诇讜:) 讙讘讬 驻拽讚讜谉 诪砖讜诐 讚诪讬诇转讗 讚驻砖讬讟讗 讛讬讗 讜诇注讬诇 诇讗 转谞讬 讗诇讗 讚诇讗 谞讬诪讗 谞讬诇祝 砖讘讜注转 讛驻拽讚讜谉 诪砖讘讜注转 讛注讚讜转: 诇讗转驻讜砖讬 讞驻爪讗 讘讬讚讬讛. 转讬诪讛 讚讘砖讘讜注转 讛注讚讜转 讜讘讬讟讜讬 讜驻拽讚讜谉 讻砖讛讜讗 诪讜砖讘注 诪驻讬 讗讞专讬诐 讚讛讜讬 讚讜诪讬讗 讚砖讘讜注转 讛讚讬讬谞讬谉 诇讬讘注讬 讘讛讜 讗谞拽讜讟讬 讞驻爪讗: 讛讗讬 讚讬讬谞讗 讚讗砖讘注 讘转驻诇讬谉 讻讜'. 讜讗注''讙 砖讛砖讘讬注 讗讘专讛诐 讗转 讗诇讬注讝专 讘诪讬诇讛 讛讗 讗诪专讬谞谉 讘住诪讜讱 讚转诇诪讬讚 讞讻诐 诇讻转讞诇讛 讘转驻诇讬谉 讗讬 谞诪讬 讻讬讜谉 讚注讚讬讬谉 诇讗 谞爪讟讜讜 讬讜转专 讛讜讬 讻住驻专 转讜专讛 诇讙讘讬讬讛讜.





专讘讬谞讜 讞谞谞讗诇

) 讻诇 讛讬讻讗 讚驻诇讬讙讬 讛诇讻转讗 讻诪讗谉 讚诪讬拽诇. 讜讛讜讗 专讘讬谞讗 讚诇讗 诪讞诪专 专讘讬谞讗 讗诇讗 讘讗讜诪爪讗 讘讬注讬 讜诪讬讝专拽讗 讘诇讘讚. 讜讗住讬拽谞讗 讚诇讗 诪讘注讬讗 讻讚驻专讬砖 砖讘讜注讛 诇讻讗讜"讗 讚讜讚讗讬 讞讬讬讘 讗诇讗 讗驻讬诇讜 讛讬讜 讛' 转讜讘注讬谉 讗讜转讜 讘驻拽讚讜谉 讜转砖讜诪转 讬讚. 讜讙讝诇 讜讗讘讬讚讛 [讜讗诪专 诇讗讞讚 诪讛诐 砖讘讜注讛 砖讬讗谉 诇讱 讘讬讚讬 驻拽讚讜谉 讜转砖讜诪转 讬讚 讜讙讝诇 讜讗讘讬讚讛] 讜诇讗 诇讱 讜诇讗 诇讱 讜诇讗 诇讱 砖讞讬讬讘 讻' 讞讟讗讜转. 讜讛讗 讗转讗 专' 讞讬讬讗 诇讗砖诪讜注讬谞谉 讚讗注"讙 讚诇讗 驻专讬砖 砖讘讜注讛 诇讻诇 讗讞讚 讜诇讗 诇讱 讜诇讗 诇讱 驻专讟讗 讛讜讬 讜拽讗讬 讻专' 讬讜讞谞谉 诇讚讘专讬 讛讻诇:




诪转谞讬' 讗谞住转 讜驻转讬转 讘转讬 讻讜'. 



讗"专 讬讜讞谞谉 诇讚讘专讬 专' 砖诪注讜谉 讚驻讜讟专 拽谞住 讛讜讗 转讜讘注 讜讻讬讜谉 讚讗讬诇讜 讛讜讛 诪讜讚讛 驻讟讜专 讛讜讗. 讛砖转讗 诇讗讜 诪诪讜谞讗 拽讗 讻驻专 诇讬讛 讛诇讻讱 驻讟讜专 讛讜讗 诪拽专讘谉 砖讘讜注讛. 诇讚讘专讬 讞讻诪讬诐 讘讜砖转 讜驻讙诐 转讜讘注:




讛讚专谉 注诇讱 砖讘讜注转 讛驻拽讚讜谉. 



驻"讜 砖讘讜注转 讛讚讬讬谞讬谉 讛讟注谞讛 砖转讬 讻住祝. 讜讛讛讜讚讗讛 砖讜讛 驻专讜讟讛 驻讬专讜砖 砖转讬 讻住祝 砖谞讬 诪注讬谉. (驻专讜讟讛 讞爪讬 讞讘讛). 



讛讬讻讬 诪砖讘注讬谞谉 诇讬讛 讗"专 讬讛讜讚讛 诪砖讘讬注讬谉 讗讜转讜 讘砖讘讜注讛 讛讗诪讜专讛 讘转讜专讛 砖谞讗诪专 讜讗砖讘讬注讱 讘讛' 讗诇讛讬 讛砖诪讬诐. 讜讗拽砖讬谞谉 讻诪讗谉 讻专' 讞谞讬谞讗 讘专 讗讬讚讬 讚讗诪专 讘砖诐 讛诪讬讜讞讚. 讜讗诪专 专讘 讗砖讬 讗驻讬诇讜 转讬诪讗 专讘谞谉 讚讗诪专讬 讗驻讬诇讜 讘讻谞讜讬 讞讬讬讘. 讜诪讗讬 讘砖讘讜注讛 讛讗诪讜专讛 讘转讜专讛 讚爪专讬讱 诇讗转驻讜砖讬讛 诇谞砖讘注 讞驻爪讗 讘讬讚讬讛 讻讗诇讬注讝专 注讘讚 讗讘专讛诐 砖谞讗诪专 讜讬砖诐 讛注讘讚 讗转 讬讚讜 讜讙讜' 讜讻讚讻转讬讘 (讘专讗砖讬转 诪状讝:讻状讟) 讜讬讗诪专 讛砖讘注 讛诇讬 讜讬砖讘注 诇讜 诪拽讜讚诐 诇讻诐 讗诐 谞讗 诪爪讗转讬 讞谉 讘注讬谞讬讱 砖讬诐 谞讗 讬讚讱 讜讙讜'. 讜讻谉 讗诪专 专讘讗 讛讗讬 讚讬谞讗 讚讗砖讘注 讘讛' 讗诇讛讬 讬砖专讗诇. 驻讬专讜砖 讜诇讗 讗转驻砖讬讛 讞驻爪讗 讘讬讚讬讛 谞注砖讛 讻诪讬 砖讟注讛 讘讚讘专 诪砖谞讛 讜讞讜讝专 讜诪砖讘讬注讜 讘转驻讬砖转 讞驻爪讗 讘讬讚讬讛 讜讻谉 讛诇讻转讗. 



讜讛讗 讚讗诪专 专讘 驻驻讗 讚讚讬讬谞讗 讚讗转驻讬住 转驻诇讬谉 诇谞砖讘注 讜讗砖讘注讬讛 讛讻讬 讟注讛 诇讬转 讛诇讻转讗 讻讜转讬讛.





专诪讘"谉

拽谞住 讛讜讗 转讜讘注 讜诇讗 讘砖转 讜驻讙诐.  转诪讬讛讗 诇讬, 讜讛讗 诪"诪 讛讜讗 讗讜诪专 诇讗 讗谞住转讬 讜讛讜讗 讻讜驻专 讘讘砖转 讜驻讙诐 讜讘砖讘讜注转 讛驻拽讚讜谉 讗注"讙 讚诇讗 讟注讬谉 诇讬讛 诪讞讬讬讘 讻讚讗诪专谞讗 诇注讬诇 讘驻' 砖讘讜注转 讛注讚讜转 诪砖讜诐 讚讻转讬讘 讜讻讞砖 讘注诪讬转讜 讻诇 讚讛讜 讜诇"拽 讚讗注"讙 讚讗诐 讻驻专 诪注爪诪讜 讞讬讬讘 讗诐 讟注谞讜 讛诇讛 拽谞住 讜讛讜讗 讗讜诪专 诇讗 讗谞住转讬 讻讚讬 诇讻驻讜专 讛拽谞住 讛讜讗 谞砖讘注 讜讗诇讜 讟注谞讜 讘砖转 讜驻讙诐 砖诪讗 讛讬讛 诪讜讚讛 讚讻讬 讟注讬谉 诇讬讛 讜讻驻专 讗诪讗讬 讚讟注讬谉 诇讬讛 讻驻专. 



诪转谞讬' 砖讘讜注转 讛讚讬讬谞讬谉.  驻讬' 专砖"讬 讝"诇 砖讘讜注讛 砖讛讚讬讬谞讬谉 诪砖讘讬注讬谉 讗讜转讛 注诇 讬讚讬 讻驻讬专讛 讜讛讜讚讗讛 砖诇诪讚讜讛 诪讗砖专 讬讗诪专 讻讬 讛讜讗 讝讛 讜讻转讬讘 注诇讛 讜谞拽专讘 讘注诇 讛讘讬转 讗诇 讛讗诇讛讬诐 讜讙讜' 讚讛讬讬谞讜 砖讘讜注讛. 
讜讬砖 诇讚拽讚拽 讘诇砖讜谉 诪砖谞转谞讜 诇诪讛 诇讗 驻讬专砖 讗讬讝讜 砖讘讜注讛 砖讛专讬 讗祝 砖讘讜注转 讛砖讜诪专讬谉 砖讘讜注' 讛讚讬讬谞讬谉 诪讬拽专讬讗 讚讛讬讬谞讜 讟注谞转 谞讗谞住讜 讜讬"诇 讗注"驻 砖讛讚讬讬谞讬诐 诪砖讘讬注讬谉 讗讜转讛 诇讗 诪讬拽专讬讗 砖讘讜注转 讛讚讬讬谞讬谉 诪驻谞讬 砖砖诐 (讗讞讚) [讗讞专] 讬砖 诇讛 讜砖讘讜注转 注讚 讗讞讚 讻讬讜谉 讚诇讗 讻转讬讘 讘讛 讘讛讚讬讗 诇讬转讗 讘讻诇诇 砖讘讜注转 讛讚讬讬谞讬谉 讜讬"诇 讚讛讻讬 拽转谞讬 砖讘讜注转 讛讚讬讬谞讬谉 爪专讬讱 砖转讛讗 讛讟注谞讛 砖转讬 讻住祝 讻讚转谞谉 讘驻' 讛讝讛讘 (讛讛讜讚讗讛) [讛讗讜谞讗讛] 讗专讘注讛 讻住祝 讜讛讟注谞讛 砖转讬 讻住祝 [讜讛讛讜讚讗讛 砖讜讛 驻专讜讟讛] 讜讛讗讜谞讗讛 讗专讘注讛 讻住祝 诪注砖专讬诐 讜讗专讘注讛 讻住祝 诇住诇注 砖转讜转 讛诪拽讞 讜讛讬讬谞讜 诪注讬谉 讜讚讻讜转' 讛讟注谞讛 砖转讬 讻住祝 砖转讬 诪注讬谉 讜诇讗讜 讻诇 砖讘讜注转 讛讚讬讬谞讬诐 拽转谞讬 讜讛讬讬谞讜 讚诪驻讬拽 诪讬谞讛 注讚 讗讞讚 讘讙诪'. 
讜驻讬' 砖转讬 讻住祝 砖转讬 诪注讬谉 诪砖砖 诪注讛 讻住祝 砖讘讚讬谞专 爪讜专讬 讜讛讻讬 讗讬转讗 讘讬专讜砖诇诪讬 转谞讬 讛讟注谞讛 讘讬转 砖诪讗讬 讗讜诪专讬诐 诪注讛 讻住祝 讜讘讬转 讛诇诇 讗讜诪' 砖转讬 诪注讛 讻住祝 讜诪驻专砖 讛转诐 讟注诪讗 讚讘讬转 讛诇诇 讻转讬讘 讻讬 讬转谉 讗讬砖 讗诇 专注讛讜 讗诐 诇诇诪讚 砖讗讬谉 讘"讚 谞讝拽拽讬谉 诇驻讞讜转 诪砖讜讛 驻专讜讟讛 讻讘专 讻转讬讘 诇讗砖诪讛 讘讛 驻专讟 诇驻讞讜转 诪砖讜讛 驻专讜讟讛 诪讻讗谉 砖讬砖 讻讗谉 讬讜转专 诪讻住祝 讜讻诪讛 讛讜讗 砖转讬 诪注讬谉 讗讜 讻住祝 讘驻专讜讟讛 讬转专 诪讻住祝 讘' 驻专讜讟讜转 讻住祝 诪讟讘注 讻住祝 诪注讛 驻讬' 砖讗讬谉 诪讟讘注 讻住祝 驻讞讜转 诪诪注讛 讜讛讜讗 诪讜讝讻专 讘转讜专讛 讙专讛 讜讗讬谉 讘转讜专讛 驻讞讜转 诪诪谞讜 讜转讛讗 诪注讛 讗讜 讻诇讬诐 诪讛 讻诇讬诐 [砖谞讬诐] 讗祝 讻住祝 砖谞讬诐. 
 讜讛驻专讜讟讛, 讻转讘讜 专讘讬谞讜 讞谞谞讗诇 讜专讘讬谞讜 讬爪讞拽 讗诇驻住讬 讝"诇 砖讛讬讗 讞爪讬 讞讘讛 讜转谞讬讗 讘诪住' 拽讬讚讜砖讬谉 讚拽爪"讘 驻专讜讟讜转 讬砖 讘讚讬谞专 谞诪爪讗讜 讘砖转讬 诪注讬谉 住"讚 驻专讜讟讜转 砖讛谉 诇"讘 讞讘讜转 砖讛谉 诪砖拽诇 诇"讘 砖注专讜转 砖诇 讻住祝 谞拽讬 谞诪爪讗 砖讗讬谞讜 讞讬讬讘 砖讘讜注转 诪讜讚讛 诪拽爪转 讛讟注谞讛 注讚 砖讬讻驻讜专 讘诇"讘 砖注专讜转 砖诇 讻住祝 讜讬讜讚讛 讘讞爪讬 砖注讜专讛 讚讛讬讬谞讜 驻专讜讟讛 讜讬砖 讘讚讘专 讝讛 讟注讜转 讘讚讘专讬 讛专讘 讛诇讜讬 讝"诇 专' 讬讜住祝 讝"诇. 



 讙诪专讗: 讛讬讻讬 诪砖讘注讬谞谉 诇讬讛. 诪砖讘讬注讬谉 讗讜转讜 讘砖讘讜注讛 讛讗诪讜专讛.  讗住讬拽谞' 讚讛讬讬谞讜 讞驻抓 讘讬讚 讜讛讟注诐 讻讚讬 诇讛讞诪讬专 注诇讬讜 砖诇讗 讬砖讘注 砖讛专讬 讘砖讘讜注转 讛注讚讜转 讜砖讘讜注转 讛驻拽讚讜谉 讜讘讬讟讜讬 讘诇讗 讞驻抓 讛诐 谞砖讘注讬谉 讜讻讗谉 谞诪讬 诇讗 讘转讜专讛 讛讜讗 谞砖讘注 讗诇讗 讘"讚 诪砖讘讬注讬谉 讗讜转讜 讘砖诐 讛诪讬讜讞讚 讗讜 讘讻讬谞讜讬 讜讛讜讗 讗讜讞讝 住驻专 转讜专讛 讘讝专讜注讜 讻讚讬 诇讗讬讬诐 注诇讬讜. 
 讜讛讗 讚讗诪专讬谞谉 讛讗讬 讚讬讬谞讗 讚讗砖讘注 讘讛' 讗诇讛讬 讬砖专讗诇 谞注砖讛 讻诪讬 砖讟注讛 讘讚讘专 诪砖谞讛 讜讞讜讝专 诇讗讜 讚讜拽讗 讗诇讗 讘诇讗 谞拽讬讟转 讞驻抓 拽讗诪专 讜讛讻讬 拽讗诪专 讗注"驻 砖讛砖讘讬注 讘砖诐 讛诪讬讜讞讚 讻讬讜谉 砖诇讗 讛转驻讬住 讞驻抓 讟讜注讛 讛讜讗 讜讞讜讝专. 讜讻转' 专讘讬谞讜 讛讙讚讜诇 讝"诇 讘转砖讜讘讛 讚讗注"讙 讚讘讛讛讬讗 砖注转讗 诇讗 讛讜讛 诪讬讞讬讬讘 砖讘讜注讛 讚讗讜专讬讬转讗 讻讙讜谉 砖讻驻专 讘讻诇 讜讛砖讘讬注 讗讜转讜 讛讬住转 讜讗讞"讻 讬爪讗 注诇讬讜 注讚 讗' 讞讜讝专 讜谞砖讘注 讞驻抓 讘讬讚.





专砖讘"讗

诇讚讘专讬 专"砖 拽谞住. 讛拽砖讛 讛专诪讘"谉 诪讻诇 诪拽讜诐 讛讜讗 讗讜诪专 诇讗 讗谞住转讬 讜讛专讬 讛讜讗 讻讜驻专 讘讚讘专讬讜 讝讛 讘砖转 讜驻讙诐, 讜讘砖讘讜注转 讛驻拽讚讜谉 讗祝 注诇 讙讘 讚讗讬讚讱 诇讗 转讘注 诇讬讛 诪讞讬讬讘 讜讻讚讗讬转讗 诇注讬诇 驻专拽 砖讘讜注转 讛注讚讜转 (砖讘讜注讜转 诇讘, 讗) 诪砖讜诐 讚讻转讬讘 (讜讬拽专讗 讛, 讻讗) 讜讻讞砖 讘注诪讬转讜, 讻诇 讚讛讜. 讜转讬专抓 讗祝 注诇 讙讘 讚讗诐 讻驻专 诪注爪诪讜 讘诇讗 转讜讘注 讞讬讬讘, 讻讬讜谉 砖讝讛 讗讬谞讜 转讜讘注讜 讗诇讗 拽谞住 讻砖讛讜讗 谞砖讘注 诇讗 讗谞住转讬 讗讬谉 注转讜 讗诇讗 讗诪讛 砖讟讜注谞讜 讝讛 讜讗讬谞讜 讻讜驻专 讗诇讗 讘拽谞住, 讜砖诪讗 讗诐 讛讬讛 转讜讘注 讝讛 讘砖转 讜驻讙诐 讛讬讛 诪讜讚讛 诇讜.


砖讘讜注转 讛讚讬讬谞讬谉. 驻专砖"讬 讝"诇 砖讘讜注讛 砖讛讚讬讬谞讬谉 诪砖讘讬注讬谉 讗讜转讛 注"讬 讻驻讬专讛 讜讛讜讚讗讛 砖诇诪讚谞讜讛 诪讗砖专 讬讗诪专 讻讬 讛讜讗 讝讛 讜讻转讬讘 注诇讛 讜谞拽专讘 讘注诇 讛讘讬转 讗诇 讛讗诇讛讬诐 讚讛讬讬谞讜 砖讘讜注讛 注"讻, 讜讗注"驻 砖讻诇 讛砖讘讜注讜转 砖诇 转讘讬注讛 砖讘讜注转 讛讚讬讬谞讬谉 讛诐 讻砖讘讜注转 讛驻拽讚讜谉 讘讟讜注谉 谞讗谞住讜 讗讜 谞讙谞讘讜 讜讻谉 砖讘讜注转 注讚 讗', 讗诇讜 讗讬谞谉 谞拽专讗讬谉 讻讗谉 砖讘讜注转 讛讚讬讬谞讬谉 诇驻讬 砖讻讘专 驻专讟 讻讗谉 砖讘讜注讛 讛讘讗讛 注讚讬 讻驻讬专讛 讘诪拽爪转 讜讛讜讚讗讛 讘诪拽爪转 讜讻驻讬专讜砖讜 砖诇 专砖"讬 讝"诇 讜砖讘讜注转 讛砖讜诪专讬谉 讚讛讬讬谞讜 谞讙谞讘讜 讗讜 谞讗谞住讜 讗讬谞讛 爪专讬讻讛 讻驻讬专讛 讜讛讜讚讗讛 讜讻谉 砖讘讜注转 注讚 讗' 讜讗讬谞讛 爪专讬讻讛 讗驻讬' 讟注谞转 砖转讬 讻住祝 讻讚讗讬转讗 讘讙诪专讗, 讜砖诪讗 讗祝 砖讘讜注转 讛砖讜诪专讬谉 讻谉 讜讻诪讜 砖谞讻转讜讘 讘讙诪' 诇拽诪谉 讘注"讛.


讛讟注谞讛 砖转讬 讻住祝. 讘讙诪专讗 谞讞诇拽讜 专讘 讜砖诪讜讗诇 讗诐 讻诇 讛讟注谞讛 砖转讬 讻住祝 讗讜 讻驻讬专转 讛讟注谞讛 讘诇讘讚 砖转讬 讻住祝, 讜砖转讬 讻住祝 讛谉 砖转讬 诪注讬谉 砖讛讜讗 住讜祝 诪讟讘注 讛诪讜讝讻专 讘转讜专讛 讚讛讬讬谞讜 讙专讛 讜讻讚诪转专讙诪讬谞谉 注砖专讬诐 讙专讛 注砖专讬诐 诪注讬谉, 讜诪驻讜专砖 讻讗谉 讘讬专讜砖诇诪讬 讚讙专住讬' 讛转诐 转谞讬 讛讟注谞讛 讘"砖 讗讜诪专讬谉 诪注讛 讻住祝 讜讘讬转 讛诇诇 讗讜诪专讬谉 砖谞讬 诪注讬谉 讻住祝, 讜诪拽砖讜 讛转诐 诪讞诇驻讗 砖讟转讛讜谉 讚讘"砖 转诪谉 讗诪专讬 讻住祝 讚讬谞专 讜讛讻讗 讗诪专讬 讻住祝 诪注讛, 讜讘"讛 讗讜诪专讬诐 砖转讬 讻住祝 诪讞诇驻讗 砖讟转讛讜谉 转诪谉 讗诪专讬 讻住祝 驻专讜讟讛 讜讻讗谉 讛谉 讗诪专讬谉 砖转讬 诪注讬谉, 讜驻专讬拽讜 诪讞诇驻讗 砖讟转讛讜谉 讚讘讬转 讛诇诇 讚讻转讬讘 讻讬 讬转谉 讗讬砖 讗诇 专注讛讜 讗诐 诇诇诪讚 砖讗讬谉 讘讬转 讚讬谉 谞讝拽拽讬谉 诇驻讞讜转 诪砖讜讛 驻专讜讟讛 讻讘专 讻转讬讘 诇讗砖诪讛 讘讛 驻专讟 诇驻讞讜转 诪砖讜讛 驻专讜讟讛 诪讻讗谉 砖讬砖 讻讗谉 讬转专 诪讻住祝 讜讻诪讛 讛讜讗 砖转讬 诪注讬谉, 讗讜 讻住祝 讘驻专讜讟讛 讬转专 诪讻住祝 讘' 驻专讜讟讜转, 住讜祝 诪讟讘注 讻住祝 诪注讛, 讜讞讝专 讜讛拽砖讛 讜转讛讗 诪注讛, 讗讜 讻诇讬诐 诪讛 讻诇讬诐 砖谞讬诐 讗祝 讻住祝 砖谞讬诐, 注"讻 讘讬专讜砖诇诪讬, 讜诪注讛 讛讜讗 砖转讜转 讛讚讬谞专 砖诇 讻住祝 爪讜专讬 讜讻诪讜 砖砖谞讬谞讜 讘驻专拽 讛讝讛讘 (谞拽讛 讗') 讛讗讜谞讗讛 讗专讘注讛 讻住祝 讛讟注谞讛 砖转讬 讻住祝 诪注砖专讬诐 讜讗专讘注讛 讻住祝 诇住诇注 砖转讜转 讛诪拽讞, 讜讘拽讚讜砖讬谉 (讬"讘 讗') 讗诪专讜 砖砖 诪注讛 讻住祝 讚讬谞专, 谞诪爪讗讜 砖转讬 诪注讬谉 砖诇讬砖 讛讚讬谞专 砖诇 讻住祝 讬拽专 (谞"讗 谞拽讬), 讜讻谉 讗诪专讜 拽爪"讘 驻专讜讟讜转 讘讚讬谞专, 讜驻讬专砖讜 讛讙讗讜谞讬诐 讝"诇 讻讬 讛驻专讜讟讛 诪砖拽诇 讞爪讬 讞讘讛, 讻诇讜诪专 诪砖拽诇 讞爪讬 砖注讜专讛, 谞诪爪讗讜 拽爪"讘 驻专讜讟讜转 诪砖拽诇 爪"讜 砖注讜专讜转, 讜谞诪爪讗讜 砖转讬 诪注讬谉 诪砖拽诇 诇"讘 砖注讜专讜转 砖讛谉 砖诇讬砖 讛讚讬谞专 讜讛驻专讜讟讛 诪砖拽诇 讞爪讬 砖注讜专讛 砖诇 讻住祝 谞拽讬.


诪谞讛 诇讗讘讗 讘讬讚讱 讗讬谉 诇讱 讘讬讚讬 讗诇讗 讞诪砖讬谉 驻讟讜专 诪驻谞讬 砖讛讜讗 讻诪砖讬讘 讗讘讬讚讛. 驻专砖"讬 讝"诇 讚讟注诪讗 讚诪砖讬讘 讗讘讬讚讛 诪讚转谞谉 讛诪讜爪讗 诪爪讬讗讛 诇讗 讬砖讘注 诪驻谞讬 转讬拽讜谉 讛注讜诇诐, 讜诇讬转讗 讚诪讜爪讗 诪爪讬讗讛 诪讚讬谞讗 讞讬讬讘 讚讛转诐 讘讟讜注谞讜 讘专讬讗 讛讬讗 讚讗讜诪专 砖谞讬 讻讬住讬谉 拽砖讜专讬谉 诪爪讗转 诇讬 讜讛讜讗 讗讜诪专 诇讗 诪爪讗转讬 讗诇讗 讗讞转 讜驻讟讜专 诪谉 讛转拽谞讛 讗注"讙 讚讻讬住讬谉 诇讗 注讘讬讚讬 讚诪谞转拽讬 讜讻讚讗讬转讗 讘讙讬讟讬谉 讘驻专拽 讛谞讝拽讬谉, 讗讘诇 讘诪砖讬讘 讗讘讚讛 讘砖讗讬谞讜 讟讜注谞讜 讘专讬讗 讻讬 讛讗 讚诪转谞讬' 驻讟讜专 诪谉 讛讚讬谉 诪砖讜诐 诪讙讜 讜讻讘专 讻转讘转讬讛 砖诐 讘驻专拽 讛谞讜拽讬谉 讘讗专讜讻讛 讘住讬注转讗 讚砖诪讬讗.


诪谞讛 诇讬 讘讬讚讱 讗诪专 诇讜 讛谉 诇诪讞专 讗诪专 诇讜 转谞讛讜 诇讬 谞转转讬讱 诇讱 讗讬谞讜 谞讗诪谉 诪驻谞讬 砖爪专讬讱 诇讬转谞讜 讘注讚讬诐. 讜讻转讘 讛专"讬 讛诇讜讬 讝"诇 讚诪讛讗 砖诪注讬谞谉 讚讗驻讬' 讗诪专 诇讜 诇讗讞专 砖讛诇讜讛讜 讞讬讬讘 诇驻讜专注讜 讘注讚讬诐 讚讛讗 诪转谞讬' 诇讗讞专 砖讛诇讜讛讜 讛讜讗, 讜讛专诪讘"谉 讝"诇 讻转讘 讚诪住转讘专讗 讚讗诐 诇讗 拽讘诇 注诇讬讜 讬讻讜诇 诇驻讜专注讜 砖诇讗 讘注讚讬诐 讚讬讻讜诇 诇讜诪专 诇讜 讗讬谞讬 专讜爪讛 砖讗讛讗 讞讬讬讘 诇驻专讜注 讘注讚讬诐 砖诪讗 讬诇讻讜 诇诪讚讬谞转 讛讬诐 讗讜 讬诪讜转讜 讜砖诪讗 转转讘注讬谞讬 驻注诐 砖谞讬讛, 讜诇讬 谞专讗讛 砖讗驻讬' 讻砖诇讗 拽讘诇 注诇讬讜 讜讟注诪讗 诪砖讜诐 讚注讘讚 诇讜讛 诇讗讬砖 诪诇讜讛, 讜讻诇 住讜讙讬讗 讚讙诪' 诪讜讻讞讗 讛讻讬 讜驻砖讟讗 讚讘专讬讬转讗 讛讻讬 讚讬讬拽讗 讚拽转谞讬 讘注讚讬诐 讛诇讜讬转讬讱 讘注讚讬诐 驻专注 诇讬 讗讜 讬转谉 讗讜 讬讘讬讗 专讗讬讛 砖谞转谉, 讜注讜讚 诪讚讗拽砖讬' 诇砖诪讜讗诇 诪诪转谞讬' 讚拽转谞讬 谞转转讬讜 诇讱 讞讬讬讘 诪驻谞讬 砖爪专讬讱 诇驻讜专注讜 讘注讚讬诐 讛"讚 讗讬 讚诇讗 讗诪专 诇讬讛 驻专注转讬讱 讘驻谞讬 驻诇讜谞讬 讜驻诇讜谞讬 讜讛诇讻讜 诇讛诐 诇诪讚讬谞转 讛讬诐 爪专讬讻讗 诇诪讬诪专 讜讗诐 讗讬转讗 讗讬谉 讛讻讬 谞诪讬 爪专讬讻讗 诇诪讬诪专 讜诇讗砖诪注讬' 讚讗驻讬' 诇讗讞专 讛诇讜讗讛 砖讬讻讜诇 诇住专讘, 讘砖讜转拽 讞讬讬讘 讻讗诇讜 拽讘诇, 讜注讜讚 讗诇讜 讬讻讜诇 诇住专讘 讗驻讬诇讜 讻讬 砖转拽 讗讜 讗驻讬' 讗诪专 讗讬谉 讘诪讛 谞转讞讬讬讘 讚讗诇讜 讘砖注转 诪转谉 诪注讜转 讞讬讬讘 讚诪砖讜诐 讟注诪讗 讚注讘讚 诇讜讛 诇讗讬砖 诪诇讜讛 讛讜讗 讚讘拽讘诇转 诪注讜转 谞转讞讬讬讘 讗讘诇 诇讗讞专 诪转谉 诪注讜转 讘诪讛 谞转讞讬讬讘, 讗诇讗 诪砖讜诐 讟注诪讗 讚注讘讚 诇讜讛 诇讗讬砖 诪诇讜讛 讛讜讗 讜讗驻讬' 砖诇讗 讘砖注转 诪转谉 诪注讜转 讞讬讬讘 讚讻诇 诪诇讜讛 注诇 讚注转 讻谉 诪诇讜讛讜, 讻谞"诇.
转讜住驻转讗 讛讬讛 讟讜注谞讜 诪谞讛 讘讘"讚 讜讻驻专 讜讘讗讜 注讚讬诐 讜讛注讬讚讜 砖讞讬讬讘 诇讜 讞诪砖讬诐 讝讜讝 讛专讬 讝讛 诪砖诇诐 讜驻讟讜专 注诇 讛砖讘讜注讛 讛讬讛 注讚 诪注讬讚讜 讛专讬 讝讛 谞砖讘注 注诇 讛讻诇 注"讻, 讜讻转讘讛 讛专"讞 讝"诇 讘驻专讜砖讜 讜讻转讘 讚拽讬拽诇 讛讻讬, 讜谞专讗讛 讚讛讻讗 讘诪注讬讚讬谉 砖讞讬讬讘 诇讜 注讚讬讬谉 讞诪砖讬谉 讝讜讝 讜诇驻讬讻讱 驻讟讜专 注诇 讛砖讘讜注讛 诪砖讜诐 讚讛讜讛 诇讬讛 砖讬注讘讜讚 拽专拽注讜转, 讜诇讗 讚诪讬讗 诇讚专讘讬 讞讬讬讗 拽诪讬讬转讗 讚转谞讬 诪谞讛 诇讬 讘讬讚讱 讜讛诇讛 讗讜诪专 讗讬谉 诇讱 讘讬讚讬 讻诇讜诐 讜讛注讚讬诐 诪注讬讚讬谉 砖讬砖 注诇讬讜 讞诪砖讬诐 讝讜讝 谞砖讘注 讜讙讜谞讬, 讗转 讛砖讗专 砖诇讗 转讛讗 讛讜讚讗转 驻讬讜 讙讚讜诇讛 诪讛注讚讗转 注讚讬诐 诪拽"讜 讚讛讛讬讗 讚专' 讞讬讬讗 讘砖谞转讘注 讻讜驻专 讜讗讜诪专 砖诇讗 诇讜讛 诪诪谞讜 讜注讚讬诐 诪注讬讚讬谉 砖诇讜讛 诪诪谞讜 讞诪砖讬谉 讗讘诇 讗讬谞诐 诪注讬讚讬谉 砖讛讜讗 讞讬讬讘 诇讜 注讚讬讬谉 讗讜转谉 讞诪砖讬诐 讜诇驻讬讻讱 谞砖讘注 砖讗讬谉 讘讗谉 砖讬注讘讜讚 拽专拽注讜转.
注讜讚 讻转讜讘 讘转讜住驻转讗 诪谞讛 诇讬 讘讬讚讱 讗讬谉 诇讱 讘讬讚讬 讜讻谉 讛讟讜注谉 讛讬讛 诇讱 讘讬讚讬 谞转转讬讜 诇讱 讗讜 砖讬砖 诇讬 讘讬讚讱 讘诪谞讛 讻住讜转 讗讜 讻诇讬诐 讜讘诪谞讛 驻讬专讜转 驻讟讜专.


讙诪专讗 谞驻拽讗 诪讬谞讛 诇讗谞拽讜讟讬 讞驻爪讗 讘讬讚讬讛. 讜诇讗 讘转讜专讛 讛讜讗 谞砖讘注 讗诇讗 讘"讚 诪砖讘讬注讬谉 讗讜转讜 讘砖诐 讗讜 讘讻讬谞讜讬 讜讛讜讗 讗讜讞讝 住"转 讘讜专讜注讜 讻讚讬 诇讗讬讬诐 注诇讬讜, 讜讻转讘 专砖"讬 讝"诇 讜讘讚讜专讜转讬谞讜 讘讟诇讜 讛专讗砖讜谞讬诐 砖讘讜注讛 讚讗讜专讬讬转讗 诇驻讬 砖注谞砖讜 讙讚讜诇 讜转拽谞讜 诇讙讝讜专 注诇讬讜 讗专讜专 讘注砖专讛 讚讛讗 讗诪专讜 讗专讜专 讘讜 砖讘讜注讛, 讜讗讬谉 讚注转 讛专讘 讗诇驻住讬 讜"诇 谞专讗讛 讻谉 砖讛讜讗 讝"诇 讻转讘 讘转砖讜讘讛 讚讻讜驻专 讘讻诇 砖讛砖讘讬注讜讛讜 讛讬住转 讜讗讞"讻 讬爪讗 注诇讬讜 注讚 讗讞讚 讞讜讝专 讜谞砖讘注 讘讞驻抓 讘讬讚.


讛讗讬 讚讬讬谞讗 讚讗砖讘注 讘讗诇拽讬 讬砖专讗诇 谞注砖讛 讻讟讜注讛 讘讚讘专 诪砖谞讛 讜讞讜讝专. 讻诇讜诪专 讗注"驻 砖讛砖讘讬注讜 讘讛' 讗诇拽讬 讬砖专讗诇 讻诇 砖诇讗 讛讛驻讬住讜 讞驻抓 讘讬讚 讻讟讜注讛 讘讚讘专 诪砖谞讛 讛讜讗 讜讞讜讝专 讜诪砖讘讬注讜 讜讞驻抓 讘讬讚.


讛讗 讚讗诪专 专讘 驻驻讗 讛讗讬 讚讬讬谞讗 讚讗砖讘注 讘转驻讬诇讬谉 谞注砖讛 讻讟讜注讛 讘讚讘专 诪砖谞讛 讜讞讜讝专. 诇讬转 讛诇讻转讗 讻讜转讬讛 讗诇讗 诇讻转讞诇讛 讘住驻专 转讜专讛 讗讘诇 讘讚讬注讘讚 讬爪讗 讜讗讬谞讜 讞讜讝专, 讜讗诐 转讗诪专 讜讗驻讬' 诇讻转讞诇讛 讗诪讗讬 诇讗 讜讛讗 砖讘讜注讛 讛讗诪讜专讛 讘转讜专讛 讘讗讘专讛诐 讘诪讬诇讛 诇讘讚 讛讬转讛 讜讻讚讻转讬讘 砖讬诐 谞讗 讬讚讱 转讞转 讬专讻讬, 讛转诐 砖讗谞讬 讚诇讗 谞转讞讚砖讛 诇讜 诪爪讜讛 讗讞专转 讗诇讗 讝讜, 讜转"讞 讗驻讬' 诇讻转讞讬诇讛 讘转驻诇讬谉.


砖讘讜注讜转 讛讚讬讬谞讬谉 讗祝 讛讬讗 讘诇砖讜谞讛 谞讗诪专讛. 驻专砖"讬 讝"诇 讘讻诇 诇砖讜谉 砖诪讘讬谉 讜讻谉 讻转讘 讙诐 讛专讘 讗诇驻住讬 讜"诇, 讗讘诇 讛专"讬 讛诇讜讬 讝"诇 驻讬' 讗祝 讛讬讗 讘诇砖讜谞讛 谞讗诪专讛 讘诇砖讜谉 讛拽讜讚砖 讻诇讜诪专 讗祝 讛讬讗 谞讗诪专转 讘诇砖讜谉 讛拽讜讚砖 讻讗讜转诐 砖谞砖谞讜 砖诐 (住讜讟讛 诇"讘 讗') 讘住讬驻讗 讚诪转谞讬', 讜诇讻讗讜专讛 讻讚讘专讬讜 讛讬讛 谞"诇 诪讚驻讬专砖讜 砖诐 讘讗诇讜 讛谞讗诪专讬谉 讘讻诇 诇砖讜谉 砖讘讜注转 讛注讚讜转 讜砖讘讜注转 讛驻拽讚讜谉 砖讘讜注转 讛注讚讜转 诪谞讬谉 讚讻转讬讘 讜砖诪注讛 拽讜诇 讗诇讛 讻诇 诇砖讜谉 砖讛讜讗 砖讜诪注 砖讘讜注转 讛驻拽讚讜谉 诪谞讬谉 讚讬诇驻讬谞谉 转讞讟讗 转讞讟讗 诪砖讘讜注转 讛注讚讜转 讗"讻 讻诇 砖讗专 砖讘讜注讜转 诪谞讬谉, 讗诇讗 砖讗讬谉 讛诇砖讜谉 诪讜讻讬讞 讻谉 讚讗诪专 讗祝 讛讬讗 讚诪砖诪注 讗祝 讛讬讗 讻砖讗专 讻诇 讛砖讘讜注讜转 砖砖谞讬谞讜 砖诐 讚讛讬讬谞讜 砖讘讜注转 讛注讚讜转 讞讟讘讜注转 讛驻拽讚讜谉 讚讗讬 诇讗 诪讗讬 讗祝 讛讬讗, 讜专讗讬转讬 诇讗讞讚 诪专讘讜转讬 讝"诇 砖讗诪专 讚砖讘讜注转 讛驻拽讚讜谉 谞诪讬 砖讘讜注转 讛讚讬讬谞讬谉 讛讬讗 讘专讜讘 讜拽砖讬讗 诇讬 讚讗讬 诪砖讜诐 讛讗讬 诇诪讗讬 讗讬爪讟专讬讱 转谞讗 讚讘专讬讬转讗 诇诪讬诪专 砖讘讜注转 讛讚讬讬谞讬谉 讗祝 讛讬讗 讘诇砖讜谞讛 谞讗诪专讛 讚讛讗 转谞讬 诇讛 讘诪转谞讬' 讚讛讬讬谞讜 砖讘讜注转 讛驻拽讚讜谉 讚转谞谉, 讜诪"诪 讜讚讗讬 讻讱 讛讜讗 讚讗祝 讛讬讗 讘诇砖讜谞讛 讘诇砖讜谉 砖讛讜讗 砖讜诪注 拽讗诪专 砖讻谉 砖谞讬谞讜 讘转讜住驻转讗 讚住讜讟讛 驻专拽 砖讘讬注讬 砖讘讜注转 讛注讚讜转 讜讛讚讬讬谞讬谉 谞讗诪专转 讘讻诇 诇砖讜谉.





专讬讟讘"讗

注讬拽专 拽谞住 讛讜讗 转讜讘注 驻讬' 讚讜讚讗讬 讬砖 讘诇砖讜谉 转讘讬注转讜 讗祝 讘讜砖转 讜驻讙诐 讘讻诇诇 讗谞住转 讜驻讬转讬转 讗讘诇 讗讬谉 注讬拽专 转讘讬注转讜 讗诇讗 注诇 讛拽谞住 讻讬 讛讜讗 讛讘讗 诪讞诪转 讛讗讜谞住 讜讛驻讬转讜讬 讜讛讜讗 讛讻转讜讘 讘转讜专讛 注诇讬讛诐 讚讗诇讜 讘讜砖转 讜驻讙诐 诪诪讚专砖 讗转讬 讚讛讜讬 讘讻诇诇 转讞转 讗砖专 注谞讛 诪讻诇诇 讚讗讬讻讗 讘讜砖转 讜驻讙诐 讜诪讚讬谉 讞讜讘诇 讘讞讘讬专讜 讚讗驻讬诇讜 讘诇讗 讗讜谞住 讜驻转讜讬 诪讞讬讬讘 注诇讬讛:



讗诪专 专讘讗 诪砖诇 讚专"砖 讜讻讜' 讜讗讛讚专 诇讬讛 讗讘讬讬 砖讗讬谉 讝讛 诪砖诇讜 砖诇 专"砖 诇驻讬 住讘专讗 讝讜 讚讛讗 讜讚讗讬 讗诐 讬砖 讘讻诇诇 诇砖讜谉 讛转讘讬注讛 讘讜砖转 讜驻讙诐 讻砖讝讛 讗讜诪专 砖诇讗 讗谞住 讜诇讗 驻讬转讛 注诇 讛讻诇 讛讜讗 讻讜驻专 讜讗祝 讘讜砖转 讜驻讙诐 砖讛讜讗 诪诪拽讜诪讜 诪谉 讛讚讬谉 砖讬讛讗 讞讬讬讘 讚诇讗 讚诪讬 讗诇讗 诇讗讜诪专 讜讻讜' 讜讗诇讜 专"砖 驻讜讟专. 讻讬 讗转讗 专讘讬谉 讗诪专 诇讚讘专讬 专"砖 拽谞住 转讜讘注 讜诇讗 讘讜砖转 讜驻讙诐 驻讬专讜砖 砖讗讬谉 讘诪砖诪注讜转 讗谞住转 讗讜 驻转讬转 讗诇讗 转讘讬注转 讛拽谞住 诇讘讚讜 砖讛讜讗 讘讗 诪讞诪转 砖诐 讗讜谞住 讜砖诐 驻转讜讬 讜讗祝 讝讛 砖讗诪专 诇讜 诇讗 讗谞住转讬 讜诇讗 驻转讬转讬 讗注"讙 讚诇讗 住讙讬讬讗 讚诇讗 诇讬砖诪注 诪诪讬诇讗 砖讗讬谞讜 讞讬讬讘 诇讜 讻诇讜诐 讜讗驻讬诇讜 讘讜砖转 讜驻讙诐 讜讘砖讘讜注转 讛驻拽讚讜谉 拽讬讬诪讬谞谉 讚讻诇 讚讻驻专 诇讬讛 诪诪讜谞讗 讜谞砖讘注 讗注"讙 讚讗讬讚讱 诇讗 讛讜讛 转讘注 诇讬讛 讞讬讬讘 注诇 砖讘讜注转讜 诇砖拽专 讛讻讗 诇"拽 讚诪住转诪讗 讗讬谉 讛诇讛 讙"讻 讻讜驻专 讗诇讗 讘诪讛 砖转讘注讜 讞讘讬专讜 讘诇讘讚 讜讻谉 驻讬专讜砖 讛专诪讘"谉 讝"诇:



诇讚讘专讬 讞讻诪讬诐 讗祝 讘讜砖转 讜驻讙诐 讛讜讗 转讜讘注 诇驻讜诐 驻砖讟讗 讘讜砖转 讜驻讙诐 讘诇讘讚 讜诇讗 拽谞住 讻诇诇 讜讛讬讬谞讜 讚诪驻专砖 讟注诪讬讬讛讜 讚诇讗 砖讘讬拽 诪讬讚讬 讚讻讬 诪讜讚讛 诇讬讛 诪讞讬讬讘 讜转讘注 诪讬讚讬 讚讻讬 诪讜讚讛 诇讬讛 诪讬驻讟专 讜诪讬讛讜 转诪讬讛讛 诪讬诇转讗 讛讬讗讱 讗驻砖专 诇讜诪专 讻谉 讜讛专讬 讗诪专 诇讜 讗谞住转 讜驻讬转讬转 讗转 讘转讬 讜注讬拽专 讗讜谞住 讜驻讬转讜讬 讜诪讛 砖讞讬讬讘 诇讜 诪谉 讛砖诐 讛讝讛 拽谞住 讛讜讗 讚讗讬讚讱 诪讚讬谉 讞讜讘诇 讘讞讘讬专讜 讛讜讗 诇讻讱 驻讬专砖讜 诇讚讘专讬 讞讻诪讬诐 讘讜砖转 讜驻讙诐 讙"讻 讛讜讗 转讜讘注 讜诪驻' 讟注诪讬讬谞讛讜 讚讗讬 诇讗 讘注讬 诇诪讬转讘注 讗诇讗 讞讚 诪谞讬讬讛讜 讛讜"诇 诇诪讬转讘注 讘讜砖转 讜驻讙诐 讚讻讬 诪讜讚讜 讘讬讛 诪讞讬讬讘 讜讗"讻 讛讜讗 注讜砖讛 诇讗 砖讬讬讱 诇讜诪专 讗谞住转 讜驻转讬转 讗转 讘转讬 讛讬诇讻讱 注"讻 讗讬转 诇讬讛 诇诪讬转讘注 转专讜讜讬讬讛讜 讜拽"诇 诇专"砖 讚诪驻专砖 讟注诪讗 诪砖讜诐 讚诇讗 砖讘讬拽 诪讬讚讬 讚拽讬抓 诇转讘注讬谞讛讜 诇转专讜讜讬讬讛讜 讜讛讜讬 讛讻诇 讘讻诇诇 讜诇讗 诪讬讟专讞 转专讬 讝讬诪谞讬 讜讬"诇 讚诇讗 讘注讬 诇诪讬转讘注 转讘讬注讛 讙讚讜诇讛 讘讞讚讗 讝讬诪谞讗 砖诇讗 讬讻讘讚 注诇 讛谞转讘注 讜讬拽驻讜抓 诇讻驻讜专 讜诇讛砖讘注 讻谞"诇 讜讗讙讘 讗讜专讞讬谉 砖诪注讬谞谉 诪讻讜诇讛 砖诪注转讗 讚讘讜砖转 讜驻讙诐 诪诪讜谞讗 讛讜讗 讜诇讗 拽谞住讗 讜讗讬 诪讜讚讛 讘讬讛 诪讞讬讬讘 讜讛讗 讚讗诪专讬谞谉 讛转诐 讘驻' 讻讬爪讚 注诇 专讘 讞住讚讗 讚诪讙讘讬 讘讜砖转 讘讘讘诇 讜砖诇讞讜 诇讬讛 讞住讚讗 讞住讚讗 拽谞住讬 拽讗 诪讙讘讬转 讘讘讘诇 诇"拽 讚讛讛讬讗 砖谞讬讬讛 讚讗讬谉 诪讙讘讬谉 讘讘讘诇 讘砖转 讗注"驻 砖讛讜讗 诪诪讜谉 诇注谞讬谉 讛讜讚讗讛 诪砖讜诐 讚讛讜讜 诪讬讚讬 讚诇讬转 讘讬讛 讞住专讜谉 讻讬住 讜讻讗诇讜 讛讜讬 拽谞住讗 讜讛讬讬谞讜 讚讞砖讘讬 诪讗讬 讚诪讙讘讬 讘砖转 讻讗诇讜 诪讙讘讬 拽谞住讜转 讜讘诪拽讜诪讛 驻讬专砖转讬讛 讘住"讚. 讙专住讬谞谉 讘讬专讜砖诇诪讬 讘驻专拽讬谉 讜讻讞砖 讘注诪讬转讜 诇讻砖讬爪讗 讜讜讬讚讜讬讜 讘砖讘讜注讛 驻专讟 诇诪讻讞砖 讘讗' 诪谉 讛砖讜转驻讬谉 驻专讟 诇诪讻讞讬砖 讘注讚讬诐 讜讘砖讟专 讗专"讬 讛讚讗 讗诪专讛 砖谞讬诐 砖诇讜讜 诪讗' 讗注"讙 讚诇讗 讻转讘讬谞谉 讗讞专讗讬谉 讜注专讘讗讬谉 讝讛 诇讝讛 讗讞专讗讬谉 讜注专讘讗讬谉 讝讛 诇讝讛 讜诇讗 注讘讚讬谉 讻谉 砖谞讬诐 砖讛驻拽讬讚讜 讗爪诇 讗' 讜讘讗 讝讛 诇讬讟讜诇 讗转 砖诇讜 讗讬谉 砖讜诪注讬谉 诇讜 讜讬注砖讛 讻讻讜驻专 讘讞诇拽讜 讜讬讛讗 讞讬讬讘 讗' 砖讛驻拽讬讚 诇讘' 讻驻专 讘讜 讝讛 讞讬讬讘 讛驻拽讬讚 诇讛诐 砖讜讛 驻专讜讟讛 诇讗 谞诪爪讗 诪讘讬讗 拽专讘谉 注诇 讞爪讬 驻专讜讟讛 讜讻讜' 转诪谉 讻诇 砖讘讜注讛 讞诇讛 注诇 砖讜讛 驻专讜讟讛 讘专诐 讛讻讗 砖讘讜注讛 讞诇讛 注诇 讞爪讬 驻专讜讟讛 注"讻 讜专讘讬谞讜 讗诇驻讗住讬 讝"诇 讛讘讬讗讜 讘讛诇讻讜转讬讜 转讞诇转 讛讬专讜砖' 讘讻诇 讚讘专讬 专' 讬讜住讬 讜驻住拽 讛诇讻讛 讻谉 讜诪讬讛讜 讻讘专 讻转讘转讬 讘驻' 讛诪驻拽讬讚 讘讘"诪 讚讗讞专讗讬谉 讜注专讘讗讬谉 讝讛 诇讝讛 讚讗诪专 专' 讬讜住讬 讛讬讬谞讜 砖讻诇 讗' 讞讬讬讘 讘讞诇拽讜 讜注专讘 住转诐 讘讞诇拽 讞讘讬专讜 讜讻讚讘专讬专谞讗 讛转诐 诪讙诪' 讚讬诇谉 讜诇注谞讬谉 诪讛 砖讛讝讻讬专讜 讘讬专讜砖诇诪讬 讝讛 讘砖谞讬诐 砖讛驻拽讬讚讜 讗爪诇 讗' 专讗讬转讬 诪讞诇讜拽转 讙讚讜诇讛 讘讬谉 讛驻讜住拽讬诐 讝"诇 讻砖讛讗讞讚 讘讗 诇转讘讜注 讛讞讜讘 讜诇讬转讬讛 诇讞讘专讬讛 讘诪转讗 诪讛 讚讬谞讜 讚讗讬诇讜 讛讬讻讗 讚讗讬转讬讛 诇讞讘专讬讛 讘诪转讗 讛讗 讗诪专讬谞谉 讘讙诪专讗 讚讬诇谉 讘驻专拽 诪讬 砖讛讬讛 谞砖讜讬 砖讬讻讜诇 诇转讘讜注 讛讻诇 讚诪住转诪讗 砖诇讬讞讜转讬讛 讚讞讘专讬讛 注讘讚 讻讬讜谉 讚诇讗 诪讬讞讛 讛讬讻讗 讚诇讬转讬讛 诇讞讘专讬讛 讘诪转讗 讘讛讗 讗讬驻诇讬讙讜 专讘讜讜讗转讗 讝"诇 讜专讘讬谞讜 讛专诪讘"谉 讝"诇 诪讘讬讗 专讗讬讛 诪讝讛 讛讬专讜砖诇诪讬 砖讗驻讬诇讜 讞爪讬 讛讞讜讘 讗讬谞讜 讬讻讜诇 诇转讘讜注 讘砖诇讬讞讜转 讞讘讬专讜 讜驻讬' 讛讬专讜砖诇诪讬 讻讱 讜讻讞砖 诇讻砖讬爪讗 讜讜讬讚讜讬讜 讘砖讘讜注讛 砖讬爪讗 讜谞驻讟专 诪讛讜讚讗转讜 讘讗讜转讛 砖讘讜注讛 砖讗讬诇讜 讛讜讚讛 讛讬讛 讞讬讬讘 诇砖诇诐 诇讝讛 驻专讟 诇诪讻讞砖 讘讗' 诪谉 讛砖讜转驻讬谉 驻讬' 砖讘讗 讗' 诪谉 讛讘' 砖讛驻拽讬讚讜 砖谞讬讛诐 讗爪诇讜 讜转讘注讜 讜讛讜讗 讻驻专 讘讜 讜谞砖讘注 讜讗讞专 讝讛 讛讜讚讛 驻讟讜专 诇驻讬 砖诇讗 讛讬讛 讞讬讬讘 诇讜 讜诇讗 专砖讗讬 诇讬转谉 诇讗' 诪讛诐 讻诇讜诐 注讚 砖讬讘讜讗 讞讘讬专讜 注诪讜 讜讬转谉 诇砖谞讬讛诐 讜讗注"驻 砖讛讬转讛 讛讜讚讗转讜 诪讞讬讬讘转讜 诪诪讜谉 诇讻砖讬讘讗 讞讘讬专讜 注诪讜 讚讗讬转 诇讬讛 诇讛讗讬 驻拽讚讜谉 讙讘讬讛 讜讙讘讬 砖讘讜注转 讛驻拽讚讜谉 讜讻讞砖 讻诇 讚讛讜 讗诪专 专讞诪谞讗 讗驻"讛 讻讬讜谉 讚转讘注 诪诪谞讜 转谉 诇讬 诪谞讛 砖讬砖 诇讬 讘讬讚讱 讜讛讜讗 谞砖讘注 砖讗讬谉 诇讜 讘讬讚讜 讻诇讜诐 驻讟讜专 讚讛砖转讗 诇讬转 诇讬讛 讘讬讚讜 讻诇讜诐 注讚 砖讬讘讗 讞讘讬专讜 注诪讜 讚诪诪讜谉 讝讛 讚转专讜讜讬讬讛讜 讞砖讬讘 讜诇讬转 诇讞讚 诪谞讬讬讛讜 诇讞讜讚讬讛 讘讙讜讬讛 讻诇讜诐 讜注诇 讝讛 讗诪专 专' 讬讜住讬 讛讚讗 讗诪专讛 讻讬讜谉 讚讗诪专转 讘砖谞讬诐 砖讛驻拽讬讚讜 讗爪诇 讗' 讗讬谉 讛诪驻拽讬讚 讛讗' 讬讻讜诇 诇转讘讜注 讗驻讬诇讜 讞诇拽讜 讜讗讬谉 讬讻讜诇 诇讟注讜谉 诇讻诇 讗' 诪诪谞讜 (讜转讞讬讬讘讜) [谞转讞讬讬讘转] 讘讞诇拽讜 讗诇讗 讗诪专 诇讜 诇讗 谞砖转注讘讚转讬 讗诇讗 诇砖谞讬讻诐 讗驻讬' 讘' 砖诇讜讜 讗讜 拽讘诇讜 驻拽讚讜谉 诪讗' 讬讻讜诇 讘注诇 讛诪诪讜谉 诇讜诪' 诇讻诇 讞讚 讜讞讚 诪讻诐 讛诇讜讬转讬 讗讜 讛驻拽讚转讬 讜讻诇 讞讚 诪讻诐 讞讬讬讘 诇讬 讘讻诇 讜诇讗 注讘讚讬谉 讻谉 讻讬 谞讛讙讜 诇讻转讜讘 讘砖讟专讜转 砖讬讛讜 讗讞专讗讬谉 讜注专讘讗讬谉 讝讛 诇讝讛 讜诇讗 讛讬讜 爪专讬讻讬谉 诇讻转讜讘 讻谉 讗诇讗 砖讻讜转讘讬谉 讻谉 注"讚 砖讜驻专讗 讚砖讟专讗 讜讛讚专 诪驻' 诇讘专讬讬转讗 诪讛讬讻谉 砖诪注讬谞谉 讛讻讬 讜拽讗诪专 砖谞讬诐 砖讛驻拽讬讚讜 诇讗' 讜讘讗 讝讛 诇讬讟讜诇 讗转 砖诇讜 讗讬谉 砖讜诪注讬谉 诇讜 讜讛讗讬 讗讬谉 讘讞讬专讬"拽 讛讜讗 讻诪讜 讗诐 讻诇讜诪专 [讗诐] 讗转讛 讗讜诪专 砖砖讜诪注讬谉 诇讜 诇讬讟讜诇 讗转 讞诇拽讜 诪讬讛转 讛讬诇"诇 砖讬注砖讛 讛谞转讘注 诪讬讛转 讻讻讜驻专 注诇 讞诇拽讜 讜讬讛讗 讞讬讬讘 拽专讘谉 注诇 讻驻讬专转讜 讚讛讗 讻驻讬专转 诪诪讜谉 讛讜讗 讘讞诇拽讜 诪讬讛转 砖讛专讬 讗讬谉 诇讞讘讬专讜 讘讞诇拽讜 讻诇讜诐 讜砖诇讜 讛讜讗 转讜讘注 讜诪讚拽讗 驻讟专 诇讬讛 讘讘专讬讬转讗 砖"诪 讗讬谉 砖讜诪注讬谉 诇讜 注"讻 转讜专祝 讚讘专讬 专讘讬谞讜 讝"诇 诇驻讬 砖讟讛 讝讜 谞专讗讛 讚诪"砖 砖谞讬诐 砖讛驻拽讬讚讜 讜住' 诪讚讘专讬 专"讬 讛讜讗 讜转砖诇讜诐 讛讚讗 讗诪专讛 讛讜讗 诇讘专专 讚讬谞讜 讜诪砖讜诐 讚专讬砖讗 讚讘专讬讬转讗 讚拽转谞讬 驻专讟 诇诪讻讞砖 诇讗' 诪谉 讛砖讜转驻讬谉 诪讬讬专讬 讘砖讗' 诪讛诐 转讜讘注 讻诇 讛讞讜讘 讜讛讬讬转讬 住讜讘专 讚砖诪讗 讗诐 转讘注 讞诇拽讜 诇讘讚讜 [讙讜讘讛] 讞诇拽讜 诇讻讱 讘讗 专"讬 诇讜诪专 砖讝讛 讗讬谞讜 讚讗"讻 诇诪讛 驻讟讜专 讝讛 讻砖讗诪专 讗讬谉 诇讱 讘讬讚讬 讻诇讜诐 讜讛诇讗 转讜讘注 诇讜 讛诪讞爪讛 讘讻诇诇 讛讻诇 讜讛讜讗 讻讜驻专 讘讞诇拽讜 诪讬讛转 讗诇讗 讜讚讗讬 砖讗祝 讘讞诇拽讜 讗讬谞讜 讞讬讬讘 诇讜 注讻砖讬讜 注讚 砖讬讘讗 讞讘讬专讜 注诪讜 砖讬注砖谞讜 砖诇讬讞 谞专讗讛 诇驻讬 讝讛 砖讚讬谞讜 砖诇 专讘讬' 讝"诇 讻谉 讛讜讗 诇驻讬 讛讬专讜砖诇诪讬 讜诪讬讛讜 讻转讘 讛讜讗 讝"诇 讻讬 讛专讘 专' 讗驻专讬诐 讝"诇 转诇诪讬讚讜 砖诇讛"专 讗诇驻讗住讬 讝"诇 讛讬讛 讗讜诪专 砖讗讬谉 讛诇讻讛 讻讬专讜砖诇诪讬 讝讛 讻讬 讞讜诇拽 讛讜讗 注诇 讙诪专讗 砖诇谞讜 讚讛讗 讘讙诪专讗 讚讬诇谉 诇讗 讗砖讻讞谉 讻讜驻专 讘讗' 诪谉 讛砖讜转驻讬谉 讚驻讟讜专 讗诇讗 讘讚讗转讜 转专讜讜讬讬讛讜 讜转讘注讬 诇讬讛 讜讗诪专 诪转专讜讬谞谉 讬讝驻转 讜讛讜讗 讗讜诪专 (诪讬讛转) [诪讞讚] 诪讬谞讬讬讻讬 讬讝驻讬 讜讛讙讬讛 注诇讬讜 专讘讬谞讜 讝"诇 讜讝"诇 讬驻讛 讚拽讚拽 讗诇讗 砖谞"诇 讚讘讙诪专讗 讚讬诇谉 转谞讬讗 驻专讟 诇诪讜讚讛 讚讗诇诪讗 诪砖讜诐 讛讜讚讗转讜 驻讟讜专 讛讬诇讻讱 诇讗 诪砖讻讞转 诇讛 讗诇讗 讘讚讗转讜 转专讜讜讬讬讛讜 讜转讘注讜讛讜 讜讛讜讚讛 讛讻诇 诇讗' 讜讻驻专 诇讗' 讛转诐 讘讬专讜砖诇诪讬 转谞讬讗 驻专讟 诇诪讻讞讬砖 诇讗' 讜诇讞讘讬专讜 讗讬谞讜 诪讜讚讛 注讻砖讬讜 讻诇讜诐 讜转专转讬 诪转谞讬讬谞转讗 讗讬转谞讛讜 驻讬' 讚转专转讬 诪转谞讬讬谞转讗 谞讬谞讛讜 讞讚讗 讗诪专讛 讞讚讗 讜讞讚讗 讗诪专讛 讞讚讗 讜诇讗 驻诇讬讙讬 讗讘诇 讛专讘 专' 讗讘专讛诐 讗讘"讚 讝"诇 讚拽讚拽 诪谉 讛讬专讜砖诇诪讬 讛驻讱 讜驻讬' 讛讚讗 讗诪专讛 诪讚拽讗诪专 驻专讟 诇诪讻讞讬砖 讘讗' 诪谉 讛砖讜转驻讬谉 讚讛讜"诇 讻驻讬专转 讚讘专讬诐 砖讛专讬 讞讘讬专讜 讛讘' 讬讻讜诇 诇转讜讘注讜 讛讞讜讘 讗砖转讻讞 讚讻讬 讛讬讻讬 讚讘' 砖讛诇讜讜 讗' 诪讛诐 讬讻讜诇 诇转讘讜注 讻诇 讛讞讜讘 讛"谞 砖谞讬诐 砖诇讜讜 讜谞诪爪讗 讗' 诪讛诐 驻讜专注 讗转 讛讻诇 讜讛拽砖讛 注诇讬讜 讛专诪讘"谉 讝"诇 讞讚讗 砖讗讬谉 住讜祝 讛讬专讜砖诇诪讬 诪转驻专砖 诇讜 讬驻讛 讜注讜讚 讚讗诐 讗' 诪讛诐 讬讻讜诇 诇转讘讜注 讻诇 讛讞讜讘 讻讬讜谉 砖拽讚诐 讗' 诪讛诐 讜转讘注 讜讛诇讛 讻驻专 诇讜 讜谞砖讘注 讛专讬 驻讟讜专 诪砖谞讬讛诐 讘砖讘讜注讛 讝讜 讜讗讬谞讜 讞讜讝专 讜谞砖讘注 诇讞讘讬专讜 讚砖讘讜注讛 诇讗' 砖讘讜注讛 诇诪讗讛 讻讚讗讬转讗 讘驻专拽 诪讬 砖讛讬讛 谞砖讜讬 讘转专讬 讗讞讬 讗讜 转专讬 砖讜转驻讬 讚讗讝诇 讞讚 诪谞讬讬讛讜 讜转讘注 讜讚谉 讗诇讗 讚砖诇讬讞讜转讗 讚讞讘专讬 注讘讚 讗诇讗 讘讚讗讬转讬讛 诇讞讘专讬讛 讘诪转 讜诇驻讬' 讛讬专讜砖' 讗驻讬' 诇讬转讬讛 谞诪讬 讗诇讗 讜讚讗讬 讚讛讗 驻砖讬讟讗 砖讗讬谞讜 讬讻讜诇 诇转讘讜注 讻诇 讛讞讜讘 讘诇讗 砖诇讬讞讜转讗 讚讞讘专讬讛 讗讘诇 讛讬讻讗 讚讗讬转讬讛 诇讞讘专讬诐 讘诪转讗 讚诪住转诪讗 讬讚注 讜砖诇讬讞讜转讬讛 注讘讚 讜讬砖 诪谉 讛驻讜住拽讬诐 讝"诇 讜讛专诪讘"诐 讝"诇 诪讻诇诇诐 砖住讜讘专讬诐 砖讬讻讜诇 讛讜讗 诇转讘讜注 讞诇拽讜 诪讬讛转 讜讻谉 讛讬讛 谞专讗讛 诪讛讛讬讗 讚驻专拽 诪讬 砖讛讬讛 谞砖讜讬 讚诇驻讜诐 驻砖讟讗 诪砖诪注 讛转诐 砖诇讗 讛讜爪专讻讜 诇讜诪专 讚讛讜讬 讞讘专讬讛 讘诪转讗 讗诇讗 讛讬讻讗 讚讚谉 注诇 讛讻诇 讜讛讻讬 诪住转讘专讗 砖讗诇"讻 讗诐 讛诇讱 讗' 诪讛诐 诇诪讚讬谞转 讛讬诐 讗讜 砖讗讬谞讜 专讜爪讛 诇转讘讜注 谞诪爪讗 讞讘讬专讜 诪驻住讬讚 讗转 讞诇拽讜 讜讛讗 诇讗 诪住转讘专 讚诇讗讜 讗讚注转讗讜 讚讛讻讬 讗讜讝讬驻讜 诪住转诪讗 讗讘诇 诪讛 讗注砖讛 诪谉 讛讬专讜砖诇诪讬 讜讗讜诇讬 谞讚讞讜拽 诇驻' 讗讜转讜 讘讚专讱 讗讞专转 诇驻讬' 讛专诪讘"诐 讝"诇 讜讗砖专 注诪讜 讝"诇 讜讻谉 驻讬' 讛讬专讜砖诇诪讬 讜讻讞砖 讘注诪讬转讜 诇讻砖讬讜爪讗 讜讬讚讜讬讜 讘砖讘讜注讛 驻讬' 讚讗讬诪转讬 讞讬讬讘 拽专讘谉 注诇 讻驻讬专转讜 讘砖讬爪讗 讛转讜讘注 讘砖讘讜注讛 讝讜 诪讬讚讬 讚讛讜讬 讜讬讚讜讬讜 砖诇 谞转讘注 讻诇讜诪专 砖讗讬谉 砖诐 转讜讘注 讗讞专 砖讬讜讻诇 诇讛讜讚讜转 诇讜 讛谞转讘注 讚诪注转讛 讛驻住讬讚 讚讘诇讬 转讘讬注转讜 驻专讟 诇诪讻讞砖 讘讗' 诪谉 讛砖讜转驻讬谉 砖转讘注讜 讗' 诪讛诐 驻谞讛 诇讬 讘讬讚讱 砖诇讜讬转 诪诪谞讬 讜诪驻诇讜' 讜讗"诇 诇讗讜 诪讚讬讚讱 讬讝驻讬 讗诇讗 诪讞讘专讱 砖讗诐 讞讜讝专 讜讛讜讚讛 诇讜 驻讟讜专 诪拽专讘谉 讚讻驻讬专转讜 讛讗 诇讗 讞砖讬讘讗 讻驻讬专讛 砖讗注驻"讬 砖谞砖讘注 诇讜 诇讜讛 诇讗 讛驻住讬讚 砖讛专讬 讬诇讱 讞讘讬专讜 讜讬转讘注 诇讜 讛讻诇 砖讛讜讗 诪讜讚讛 诇讜 讜讛讜讚讗讛 砖讬讜讚讛 诇讞讘讬专讜 讻讗诇讜 讛讜讚讛 诇讜 讚转专讜讜讬讬讛讜 讻讞讚 讙讜驻讗 谞讬谞讛讜 讜诇讻讱 讗诪专 专"讬 讚讛讚讗 讗诪专讛 讘砖谞讬诐 砖诇讜讜 诪讗' 注专讘讗讬谉 讝讛 诇讝讛 讚转专讜讜讬讬讛讜 讛讜讜 讻讞讚 讙讜驻讗 讻砖诐 砖讘' 砖讛诇讜讜 讗讜 讛驻拽讬讚讜 讛讜讗 讻讞讚 讙讜驻讗 诇注谞讬谉 讛讜讚讗讛 讘讛讜讚讛 诇讗' 讜讻驻专 诇讗' 讛讚讛 讗诪专 诪砖讜诐 讚拽讗诪专 讛讚讛 讗诪专讛 讚讜讚讗讬 诪讛讻讗 讛讻讬 讚砖诪注讬谞谉 诇讛 讜诪讙讝讬专转 讛讻转讜讘 讚讻转讘 诇注诪讬转讜 讗讬讻讗 诇诪驻讟专讬讛 诇讛讗讬 诪拽专讘谉 讚讗诇讜 诪住讘专讗 讗讬谞讜 讻谉 讚讛讗 砖谞讬诐 砖讛驻拽讬讚讜 诪谞讛 讗爪诇 讗' 讜讘讗 讗' 诪讛诐 诇讬讟讜诇 讗转 砖诇讜 讗讬谉 砖讜诪注讬谉 诇讜 驻讬' 讘转诪讬讛讛 讻诇讜诐 讗讬谉 砖讜诪注讬谉 诇讜 讛讗 讜讚讗讬 (讗讬谉) 砖讜诪注讬谉 诇讜 砖讗诇"讻 讞讘讬专讜 讬讻讜诇 诇讛驻住讬讚 诇讜 讞诇拽讜 讜讻讬讜谉 讚砖讜诪注讬谉 诇讜 讘诪讞爪讛 讛讚讬谉 讛讬讛 谞讜转谉 砖讻砖讻驻专 诇讜 讬讛讗 讞讬讬讘 拽专讘谉 讗诐 讞讝专 讜讛讜讚讛 讚讛讗 诪诪讜谞讗 诪注诇讬讗 讻驻专 诇讬讛 讗诇讗 砖讗诪专 讛讻转讜讘 讜讻讞砖 讘注诪讬转讜 驻专讟 诇诪讻讞砖 讘讗' 诪谉 讛砖讜转驻讬谉 讚注专讘讬谞讛讜 拽专讗 诇注谞讬谉 讝讛 讻讗诇讜 讛诐 讙讜祝 讗' 讜讻谉 讞讝专 讜砖讗诇 讛住驻专 注诇 诪"砖 专"讬 砖谞讬诐 砖诇讜讜 诪讗' 讗讞专讗讬谉 讝讛 诇讝讛 讚讗"讻 讗讞' 砖讛驻拽讬讚 诇讘' 讜讻驻专 讘讜 讝讛 讞讬讬讘 讻驻专 讘讜 讝讛 讞讬讬讘 讚讛讗 诇"诪 诇诪讬诪专 诇讬讛 讻诇 讞讚 讜讞讚 讗讬谞讱 讬讻讜诇 诇转讘讜注 诇砖谞讬谞讜 讚讗讚专讘讗 讻诇 讗' 诪讛诐 讞讬讬讘 讘讞诇拽讜 讜注专讘讗讬谉 讘讞诇拽 讞讘讬专讜 讜诪注转讛 转讬拽砖讬 诇谉 讻诪讜 砖讛讜讗 讞讬讬讘 注诇 讻驻讬专转讜 谞诪爪讗转 诪讞讬讬讘讜 拽专讘谉 注诇 讞爪讬 驻专讜讟讛 砖讛专讬 讗讬谞讜 讞讬讬讘 讘讜 注转讛 讬讜转专 讚讘讗讬讚讱 注专讘 讘注诇诪讗 讛讜讗 讜讗诇讜 讗谞谉 拽讬"诇 砖讗讬谉 谞砖讘注讬谉 注诇 驻讞讜转 诪砖讜讛 驻专讜讟讛 讜驻专讬拽 讚诇"拽 讚转诪谉 讘砖谞讬诐 砖诇讜讜 讻诇 砖讘讜注讛 讞诇讛 注诇 砖讜讛 驻专讜讟讛 讻讬讜谉 讚讘驻专讜讟讛 讗讜讝讬祝 诇讛讜 讻诇 讗讞讚 诪讛诐 注专讘 讙诐 讘讞诇拽 讞讘讬专讜 讗讘诇 讛转诐 砖讗讬谉 谞砖讘注讬谉 注诇 讞爪讬 驻专讜讟讛 砖讘讜注讛 注诇 讞爪讬 驻专讜讟讛 讘诇讞讜讚 讛讬讗 讞诇讛 讜讗讬谉 谞砖讘注讬谉 注诇讬讛 讻谞"诇 诇驻讬' 讚讘专讬 讛专诪讘"诐 讝"诇 讜讻谉 讛讬讛 驻讜住拽 诪讜专讬 讛专讘 专' 讗讛专谉 讛诇讜讬 讝爪"诇:

讚讗诪专 专讘讗 讛讗讬 讚讬讬谞讗 讚讗砖讘注 讘讬"讬 讗诇讛讬 讬砖专讗诇 讟讜注讛 讘讚讘专 诪砖谞讛 讛讜讗 讜讞讜讝专 驻讬专讜砖 拽诇讬诇讗 谞拽讟 讚讛讗 注讬拽专 砖讘注讛 讘讬"讬 讗诇讛讬 讬砖专讗诇 讛讬讗 讗诇讗 讛讻讬 拽讗诪专 讚讗砖讘注 讘讬"讬 讗诇讛讬 讬砖专讗诇 诇讘讚讜 讘诇讗 谞拽讬讟转 讞驻抓 讜讻讚驻专讬砖 讜讗讝讬诇 讚讞讜讝专 诪砖讜诐 讚诇讗 谞拽讟 诪讬讚注诐 讘讬讚讬讛 讜讗注"讙 讚谞拽讬讟转 讞驻抓 讗讬谞讛 讘诪砖谞讛 讻讬讜谉 砖讛诇讻讛 驻住讜拽讛 讛讬讗 讚讘专 诪砖谞讛 诪拽专讬 诇注谞讬谉 讞讜讝专 讻讚讗讬转讗 讘驻专拽 讝讛 讘讜专专 讘讛讚讬讗 讗驻讬诇讜 讗讚讬讚讬 讜讚讬讚讱 讜诪讻讗谉 讚谉 专讘讬谞讜 讗诇驻讗住讬 讝"诇 讘转砖讜讘' 讻讬 讛转讜讘注 诇讞讘讬专讜 讘讘"讚 讘诇讗 注讚 讜讻驻专 注诇 讛讻诇 讜谞砖讘注 诇讜 讛讬住转 讘诇讗 谞拽讬讟转 讞驻抓 讜讗讞"讻 讛讬"诇 注讚 砖诪讞讬讬讘讜 砖讘讜注转 讛转讜专' 讘谞拽讬讟转 讞驻抓 讞讜讝专 讛讜讗 讜谞砖讘注 讜诇讗 诪讬驻讟专 讘拽诪讬讬转' 砖诇讗 讛讬转讛 讘讛 谞拽讬讟转 讞驻抓 讜诪讚讘专讬讜 讝"诇 诇诪讚谞讜 讚诪讗谉 讚转讘注 诇讞讘专讬讛 讘诇讗 注讚讬诐 讜诪砖转讘注 诇讬讛 讚诇讗 讗诪专讬谞谉 讻讘专 讬爪讗 诪讘"讚 讝讻讗讬 讗诇讗 讻诇 砖讬砖 诇讜 注讚 讗' 讞讜讝专 讜诪砖讘讬注讜 讜讻"砖 砖讗诐 讬砖 讘' 注讚讬诐 砖诪砖诇诐 讚诇讬转 讛诇讻转讗 讻诪"讚 讘驻专拽 讛讙讜讝诇 讜诇拽讞 讘注诇讬讜 讜诇讗 讬砖诇诐 讻讬讜谉 砖拽讘诇讜 讘注诇讬诐 砖讘讜注讛 谞驻讟专 诪谉 讛诪诪讜谉 讜讻讚讗讬转讗 讛转诐 讘讛讚讬讗 讜讗诐 讗"诇 讛谞转讘注 砖讬诪讞讜诇 诇讜 讻讚讬 砖诇讗 讬讜讻诇 诇讛讘讬讗 注诇讬讜 注讚讬诐 讜谞诪爪讗 谞砖讘注 讜诪砖诇诐 讻讘专 讚谞转讬 诇驻谞讬 诪讜专讬 讛专讗"讛 讝"诇 讜讛讜讚讛 诇讚讘专讬 砖讗讬谉 砖讜诪注讬谉 诇讜 讜讗注"驻 砖讛讙讗讜谞讬诐 讜讛专诪讘"诐 讝"诇 讚谞讜 讘诪讬 砖转讘注 诇讞讘讬专讜 诪诇讜讛 砖讛讬转讛 讘砖讟专 讗诇讗 砖讟注谉 砖讗讘讚 砖讟专讜 讜讛诇讛 讟注谉 驻专注转讬 砖讛讜讗 谞驻讟专 讘砖讘讜注' 砖讗诐 讗诪专 诇转讬讘注 砖讬诪讞讜诇 诇讜 砖讗讜诪专讬诐 诇转讜讘注 砖讬诪讞讜诇 诇讜 砖讗谞讬 讛转诐 (砖讗讬谉) [砖讗诐] 讛砖讟专 讬讜爪讗 诇诪讞专 讚讻讞砖讛 诇砖讘讜注转讜 砖驻专注 讛讗 讗诇讜 讟注谉 诇讛讚"诪 讗讬谉 诪讜讞诇 诇讜 讻诇诇 砖讗诐 谞砖讘注 讘讗诪转 诇讬讻讗 诇诪讬讞砖 诇砖讟专 讜诇讗 诇注讚讬诐 讜讗诐 讘砖拽专 讛讜讗 谞砖讘注 讬讘讗讜 注讚讬诐 讜讬驻住诇讜讛讜 讜讬讞讬讬讘讜讛讜 讜讟注诐 谞讻讜谉 讛讜讗 讜讗住讬拽谞' 讚讚讬讬谞' 讚讗砖讘注 讘转驻讬诇讬谉 讗讬谞讜 讞讜讝专 讚讛讗 谞拽讬讟 诪讬讚注诐 讘讬讚讬讛 讜讬"讗 讚讛"讛 讗诐 谞砖讘注 讘爪讬爪讬转 讜诇讬转讗 讚讛讗 讚谞拽讬讟 讘注讬谞谉 讚讻转讘 拽讚讜砖' 诪砖讗"讻 讘爪讬爪讬转 讚诇讗 讛讜讬 讗诇讗 转砖诪讬砖 诪爪讜讛 讜讻谉 注讬拽专 讜讛讗 讚讗诪专讬 砖讘讜注' 诪注讜诪讚 诇诪爪讜讛 讛讬讗 诇讻转讞诇' 讗讘诇 讘讚讬注讘' 讗讬谞讜 讞讜讝专 讗讘诇 讘转"讞 诪讬讜砖讘 讗驻讬' 诇讻转讞诇' 诪砖讜诐 讻讘讜讚讜 注砖讗讜讛讜 讻讚讬注讘' 讜讛讗 讚讗诪专讬' 砖讘讜注' 讘住"转 诇讗 住讜祝 讚讘专 住"转 诪诪砖 讗诇讗 讗驻讬' 讘讻转讜讘 讞讜诪砖讬谉 讻诪谞讛讙谞讜 讘拽讬谞讚专 住讬谉 讜讘诇讘讚 砖讬讛讗 砖诇诐 讻讜诇讜 诇讗讬讬诐 注诇讬讜 讜讗诐 谞砖讘注 讘讬' 讛讚讘专讜转 讗讬谞讜 讞讜讝专 讚讛讗 谞拽讬讟 诪讬讚注诐 讚拽讚讜砖讛 讘讬讚讬讛 讗讘诇 讘谞讘讬讗讬诐 讜讻转讜讘讬诐 讞讜讝专 讜诪讬讛讜 诇讞讬讜讘 砖讘讜注转 讘讬讟讜讬 讻转讘讜 讛讙讗讜谞讬诐 讝"诇 砖讗驻讬' 谞砖讘注 讘住讬讚讜专 转驻诇讜转 讜谞拽讬讟 诇讛讜 讘讬讚讬讛 砖讘讜注' 讞诪讜专' 讛讬讗 砖讛专讬 讬砖 讘讜 砖诪讜转 讜讘诪讛 砖讻转讜讘 讘讛谉 谞砖讘注 讜注讜讚 谞驻专砖 讚讬谉 砖讘讜注转 讛讬住转 讜讞专诐 住转诐 讘诪拽讜诪讜 讘注"讛 讜诪讬 砖诪讞讬讬讘 诇讞讘讬专讜 砖讘讜注转 讛讬住转 讗注"驻 砖讛讞专讬诪讜 讘讘讛"讻 讞专诐 注讚讜转 讗讬谞讛 谞驻讟专 诪砖讘讜注转讜 砖讗讬谉 讞专诐 住转诐 驻讜讟专 诪砖讘讜注转 讛讬住转 讻砖诐 砖讗讬谉 砖讘讜注转 讛讬住转 驻讜讟专转 诪砖讘讜注转 讛转讜专' 讜驻砖讜讟 讛讜讗. 讙"讛 砖诇谞讜 讜转"讞 诇讻转讞诇' 讘转驻讬诇讬谉 讜专诪"讛 讛讝"诇 讙讜专住 讜转"讞 讘转讞诇' 讘转驻讬诇讬谉 讜驻讬专讜砖 讝"诇 讘驻注诐 讗' 讘诇讘讚 诇讜诪专 砖讗诐 砖谞讛 讛讜讗 诇讛讘讬讗 注爪诪讜 诇讬讚讬 砖讘讜注转 讘"讚 讻砖讗专 讘谞讬 讗讚诐 讛讜讗 讜讚讜谉 讘讝讛 砖诇讗 诇讞讜砖 诇讻讘讜讚讜:





讛诪讗讬专讬

讛转讜讘注 讗转 讞讘专讜 讘讞讟讬诐 讜砖注讜专讬诐 讜讻讜住诪讬谉 讜谞砖讘注 砖讗讬谉 诇讜 讘讬讚讜 讻诇讜诐 讜讛讜讚讛 砖讬砖 讘讬讚讜 讻讜住诪讬谉 诇讘讚 讞讬讬讘 砖讛专讬 讞诇讛 讛砖讘讜注讛 注诇 诪讛 砖讛讜讚讛 讗诪' 砖讘讜注讛 砖讗讬谉 诇讱 讘讬讚讬 讞讟讬诐 讜砖注讜专讬诐 讜讻讜住诪讬谉 讜谞砖讘注 砖讗诇讜 讛讜讚讛 讛讬讛 诪转讞讬讬讘 砖诇砖 讜讛讜讚讛 讘讗讞转 讗讜 讘砖转讬诐 讛专讬 讛讜讗 讞讬讬讘 注诇 讗讜转诐 砖讛讜讚讛:



讻讘专 讘讬讗专谞讜 砖讻诇 讛讻讜驻专 讘诪诪讜谉 砖讗诇讜 讛讬讛 诪讜讚讛 讘讜 诇讗 讛讬讛 诪转讞讬讬讘 驻讟讜专 诪砖讘讜注转 讛驻拽讚讜谉 讻讱 讛讟讜注谉 讘讜 讟注谞转 砖拽专 讜讗诇讜 讛讬讛 讗讜诪专 诪讛 砖讛讜讗 讗诪转 讛讬讛 驻讟讜专 讗讬谉 讻驻讬专转讜 诪讞讬讬讘转 诪注转讛 诪住专 砖讜专讜 诇砖讜诪专 讞谞诐 讜谞讙谞讘 砖谞诪爪讗 砖讗诇讜 讛讜讚讛 砖谞讙谞讘 驻讟讜专 讜讻砖讝讛 转讜讘注讜 讗诪' 诇讗 讛驻拽讚转 讗爪诇讬 讗讜 砖谞讗谞住 讜谞砖讘注 讜讛讜讚讛 砖谞讙谞讘 驻讟讜专 诪砖讘讜注转 讛驻拽讚讜谉 讜讻诇 砖讻谉 讗诐 诇讗 讛讬讛 驻讜讟专 注爪诪讜 讘讟注谞讛 讻讙讜谉 砖讛砖讗讬诇讜 砖讜专讜 讜谞讙谞讘 砖讛讜讗 讞讬讬讘 讜讟注谉 诇讜 砖谞讗谞住 讜讛专讬 讛讜讗 讞讬讬讘 讙诐 讻谉 驻讟讜专 诪砖讘讜注转 讛驻拽讚讜谉 讜谞诪爪讗 砖讗讬谉 讘讟讜注谉 讟注谞转 砖拽专 注诇 驻拽讚讜谉 讞讬讜讘 讗诇讗 讘驻讜讟专 注爪诪讜 讘讟注谞讛 讝讜 讜砖诇讗 讛讬讛 驻讟讜专 诪诪谞讛 讘讛讜讚讗转 诪讛 砖讛讬讛 讟讜注谉 讻讙讜谉 砖讜诪专 砖讻专 砖讛讬讛 讟讜注谉 谞讗谞住讛 讜讛讜讚讛 砖谞讙谞讘讛 讜砖讛讜讗 讞讬讬讘 讜讻谉 讻诇 讻讬讜爪讗 讘讝讛:



讙谞讘 砖讜专讜 讜讗诪' 诇讗 讙谞讘转讬 讜讗转讛 讛驻拽讚转讜 讗爪诇讬 讜谞砖讘注 讜讛讜讚讛 讞讬讬讘 砖讛专讬 讛讬讛 驻讜讟专 注爪诪讜 讘讙谞讘讛 讜讗讘讚讛 讜讻谉 讟注谉 砖砖讻专讜 讛讬讛 驻讜讟专 注爪诪讜 讘讗讜谞住讬谉 讜讻谉 讟注谉 砖砖讗诇讜 讛讬讛 驻讜讟专 注爪诪讜 讘诪转讛 诪讞诪转 诪诇讗讻讛 讜诪"诪 讗诐 讗诪' 讗转讛 讛驻拽讚转讜 讗爪诇讬 讗讜 讛砖讻专转讜 讗讜 讛砖讗诇转讜 讜讛专讬 讛讜讗 诇驻谞讬讱 讟讜诇 讗讜转讜 讜诇讱 讜谞砖讘注 驻讟讜专 砖讛专讬 诪讝诪讬谉 诇讜 讗转 砖诇讜 讜诇讗 转讜注讬诇 诇讜 注讜讚 讻驻讬专讛 讝讜 诇讬驻讟专 诪讻诇讜诐 讜讻谉 讗诐 讗诪' 诪讻专转讜 诇讬 讜诇讗 谞转转讬 讚诪讬讜 讟讜诇 讗讜转讜 讻砖诇讱 讜讻诇 讻讬讜爪讗 讘讝讛 驻讟讜专 诪砖讘讜注转 讛驻拽讚讜谉 讜讘讻诇谉 讞讬讬讘 讘讘讟讜讬 讜讚讘专讬诐 讗诇讜 诪转讘讗专讬诐 拽爪转 讘诪住讻转 讘讘讗 拽诪讗 讜拽爪转诐 讘驻专拽 讗讞专讜' 砖讘诪住讻转讗 讝讜:



讜谞砖诇诐 讛驻专拽 转讛诇讛 诇讗诇:



砖讘讜注转 讛讚讬讬谞讬谉 讜讻讜' 讗讞专 砖讘讬讗专 讗专讘注转 诪讬谞讬 讛砖讘讜注讜转 讚专讱 讻诇诇 讜讚专讱 驻专讟 讜讛讚讘专 讬讚讜注 砖讻诇 砖讘讜注讛 砖讛讚讬讬谞讬谉 诪砖讘讬注讬谉 讗驻讬' 砖讘讜注转 讛讬住转 讗诐 谞砖讘注 讘讛 诇砖拽专 讛讬讗 讘讻诇诇 砖讘讜注转 讛驻拽讚讜谉 诇讞讬讜讘 讞讜诪砖 讜拽专讘谉 讻诪讜 砖讘讬讗专谞讜 专爪讛 诇讘讗专 讘驻专拽讬诐 讗诇讜 讛砖讘讜注讜转 砖讛讬讜 讘讬转 讚讬谉 诪砖讘讬注讬谉 讗转 讛讘注诇讬 讚讬谉 注诇 讗诇讜 爪讚讚讬谉 讛谉 讜注谞讬谉 砖讘讜注转 讛讚讬讬谞讬谉 讛讬讗 讘诪拽讜诐 砖讗讬谉 讛转讘讬注讛 诪转讘专专转 注诇 驻讬 注讚讬诐 讜诇讗 诪驻讬 讛讘注诇讬 讚讬谉 注爪诪谉 讜讛讜讗 砖讛讚讬讬谉 爪专讬讱 诇讞拽讜专 转讞诇讛 讛讘注诇讬 讚讬谉 讗诐 讬讜讻诇 诇讛讘讞讬谉 讛讗诪转 诪转讜讱 讚讘专讬讛诐 注讚 砖诇讗 讬爪讟专讱 诇注讚讜转 讻诪讜 砖转讗诪专 讚专讱 诪砖诇 讗诐 讘讗 专讗讜讘谉 诇驻谞讬 讛讚讬讬谉 讜拽讜讘诇 注诇 砖诪注讜谉 砖谞注砖讛 诇讜 注专讘 讜砖诪注讜谉 讻讜驻专 爪专讬讱 讛讚讬讬谉 诇讞拽讜专 讗转 讛转讜讘注 讛讬讗讱 谞讻谞住 诇讱 讝讛 注专讘 注讚 砖诪讗 讬讗诪专 诇讜 转讜驻砖 讛讬讬转讬 讘讘注诇 讞讜讘讬 砖讬驻专注谞讬 讜专讗讛讜 讝讛 讞谞讜拽 讘讬讚讬 讜讗诪' 诇讬 讛谞讬讞讛讜 讜讗谞讬 注专讘 讜讛谞讞转讬讜 注诇 讗诪讜谞转讜 讜讛讚讘专 讬讚讜注 砖讗讬谉 注专讘讜转 讝讛 讻诇讜诐 讘诇讗 拽谞讬谉 讜讛讜讗 驻讜讟专 讗转 讛谞转讘注 [诪转讜讱 讚讘专讬讜 讗讜 砖讬讞拽讜专 讗转 讛谞转讘注] 讛讬讗讱 讗转讛 讗讜诪专 砖讗讬谞讱 诇讜 注专讘 讗讬诪讗 诇谉 讙讜驻讗 讚注讜讘讚讗 讛讬讻讬 讛讜讛 注讚 砖诪讗 讬讗诪' 诇讜 讜讚讗讬 注诇 讗诪讜谞转讜 讛诇讜讛讜 讗讘诇 诇讗 拽谞讜 诪诪谞讬 讘讻讱 讜讛专讬 讛讚讬讬谉 诪讞讬讬讘讜 诪转讜讱 讚讘专讬讜 砖讻诇 注专讘 砖讘砖注转 诪转谉 诪注讜转 讗讬谉 爪专讬讱 拽谞讬谉 讜讘讚专讱 讝讛 讛讜讗 注讜砖讛 讘讻诇 讛讚讬谞讬谉 讜讗诐 讗讬谞讜 讬讻讜诇 诇讛讜爪讬讗 讛讚讘专讬诐 注诇 讘讜专讬讬谉 诪讞拽讬专转 讚讘专讬讛诐 讛讜讗 诪讝拽讬拽诐 诇注讚讬诐 讻讚讬 诇驻住讜拽 讗转 讛讚讬谉 注诇 驻讬讛诐 讜讗诐 讗讬谉 诇讛诐 注讚讬诐 讜讻谉 砖讗讬谉 讘驻讬讛诐 谞讻讜谞讛 诇讛讜爪讬讗讛 诪转讜讱 讚讘专讬讛诐 注讚 砖讬讜讻诇 诇爪专祝 讗转 讛讚讬谉 讘诇讗 砖讘讜注讛 讛讜讗 诪讟讬诇 砖讘讜注讛 讘讬谞讬讛诐 驻注诪讬诐 诇谞转讘注 驻注诪讬诐 诇转讜讘注 注诇 讛讚专讱 砖讬转讘讗专 讜讻诇 砖谞砖讘注 驻讜讟专讜 讜讛讜诇讱 注讚 砖讬诪爪讗 讛诇讛 注讚讬诐 讗讜 讬讘专专 讟注谞讜转讬讜 讘讗讬讝讛 爪讚 讜讚注 砖砖讘讜注讜转 讗诇讜 讞诇讜拽讜转 注诇 砖诇砖讛 诪讬谞讬谉 砖讘讜注转 讛转讜专讛 砖讘讜注转 讛诪砖谞讛 讜砖讘讜注转 讛讬住转 讜砖讘讜注转 (讛讬住转) [讛转讜专讛] 讗讬谞讛 讗诇讗 注诇 砖诇砖讛 讚专讻讬诐 讛专讗砖讜谞讛 讘讛讜讚讗转 诪拽爪转 讜讬讜爪讗讛 诇谞讜 诪讗砖专 讬讗诪专 讻讬 讛讜讗 讝讛 讜谞拽专讘 讘注诇 讛讘讬转 讜讻讜' 讛砖谞讬讛 讘讗专讘注讛 砖讜诪专讬诐 讜讻诪讜 砖诪转讘讗专 讘驻专砖讬讜转 砖诇讛谉 砖讘讜注转 讬讬' 转讛讬讛 讜讻讜' 讜讛砖诇讬砖讬转 讘注讚 讗讞讚 讜讬讜爪讗讛 诇谞讜 诪谉 讛诪拽专讗 诇讗 讬拽讜诐 注讚 讗讞讚 讘讗讬砖 诇讻诇 注讜谉 讜诇讻诇 讞讟讗转 诇讻诇 注讜谉 讜诇讻诇 讞讟讗转 讛讜讗 讚讗讬谞讜 拽诐 讗讘诇 拽诐 讛讜讗 诇砖讘讜注讛 讜砖讘讜注讜转 讗诇讜 砖诇 转讜专讛 讻诇谉 讛谉 诇谞转讘注 诇讬砖讘注 讜诇讬驻讟专 砖讘讜注转 讛诪砖谞讛 讛讬讗 砖转拽谞讜讛 讞讻诪讬诐 诇讛专讘讛 讚讘专讬诐 讜讛讬讗 讗爪诇 讛转讜讘注 讘讟注谞转 讘专讬讗 诇讬砖讘注 讜诇讬讟讜诇 讻讙讜谉 砖讻讬专 讜谞讞讘诇 讜谞讙讝诇 讜驻注诪讬' 注诇 讛谞转讘注 讘住驻拽 讻讙讜谉 砖讘讜注转 讛砖讜转驻讬谉 讜讛讗专讬住讬谉 讻诪讜 砖讬转讘讗专讜 讘驻专拽 讻诇 讛谞砖讘注讬谉 讜砖讘讜注讛 讝讜 讛讬讗 讻注讬谉 砖诇 转讜专讛 讘谞拽讬讟转 讞驻抓 讛砖诇讬砖讬转 讛讬讗 砖讘讜注转 讛讬住转 讜驻讬专讜砖讜 诇砖讜谉 讛诪诇讻讛 讜注爪讛 诪诇砖讜谉 讻讬 讬住讬转讱 砖驻讬专讜砖讜 讗专讬 讬诪诇讻讬谞讱 讻诇讜诪专 砖谞诪诇讻讜 讞讻诪讬' 讗讞专讜谞讬诐 讜谞转讬注爪讜 讘讬谞讬讛诐 注诇 讻讱 讻砖专讗讜 讛讚讜专讜转 诪注讬讚讬诐 诇讻驻讬专转 讛诇讜讗讜转讬讛诐 讜讬"诪 砖讛讜讗 诇砖讜谉 讛住专讛 诪注谞讬谉 讜讬住讬转诐 讚讜讚 诪注诇讬讜 讻诇讜诪专 砖转拽谞讜讛 讞讻诪讬' 讛讗讞专讜谞讬诐 注诇 讛谞转讘注 讘诪拽讜诐 砖讗讬谉 注诇讬讜 讚讬谉 砖讘讜注讛 诪谉 讛转讜专讛 讻讚讬 诇讛驻讬住 讚注转 讛转讜讘注 讜诇讛住讬专 诪诇讘讜 讻诇 转诇讜谞讛 注讚 砖讬讻讬专 讜讬讚注 砖讛讘讬转 讚讬谉 讬爪讗讜 讘注谞讬谞讜 讬讚讬 讞讜讘转诐 讜注砖讜 讘讚讘专 讻驻讬 讻讞诐 讜讗讬谞讛 讘谞拽讬讟转 讞驻抓 讜砖讘讜注讛 讝讜 讻诇 砖谞砖讘注 讜讘讗 注讚 讗讞讚 讗讞专 讛砖讘讜注讛 讜讛注讬讚 注诇讬讜 讻转讘讜 讛讙讗讜谞讬诐 砖讞讜讝专 讜谞砖讘注 讜讝讛 讛驻专拽 讗诪谞诐 讬住讜讚 注谞讬谞讜 讛讜讗 诇讘讗专 砖讘讜注转 讛讜讚讗转 诪拽爪转 讗诇讗 砖讬转讙诇讙诇讜 讘讜 注谞讬谞讬诐 讗讞专讬诐 讜讻诇诇讬诐 讘注谞讬谞讬诐 讗诇讜 讜讘砖讘讜注转 讛讬住转 讜讘砖讘讜注转 注讚 讗讞讚 讜专讜讘 讛驻专拽 讬住讜讘 注诇 讗专讘注讛 注谞讬谞讬诐 讛专讗砖讜谉 诇讘讗专 讛讜讚讗转 诪拽爪转 注诇 讗讬讝讛 爪讚 讛讜讗 讞讬讬讘 讘讛 砖讘讜注讛 讜注诇 讗讬讝讛 爪讚 驻讟讜专 讜讬转讘讗专 讘转讜讻讜 砖讛讻讜驻专 讘讻诇 驻讟讜专 诪谉 讛砖讘讜注讛 讜诪谉 讛转砖诇讜诪讬谉 讗祝 讘诪拽讜诐 砖专讗讜 注讚讬诐 讗转 讛讛诇讜讗讛 讛讜讗讬诇 讜讗讜诪专 砖驻专注 讜讘讗讬讝讛 爪讚 讛讜讗 诪转讞讬讬讘 诪讬讛讗 讘诪拽讜诐 注讚讬诐 讜讛砖谞讬 注诇 讟注谞转 诪讬 诪砖讘讬注讬谉 讗转 讛讗讚诐 讘讻诇 诪讬谞讬 讛砖讘讜注讜转 讜注诇 讟注谞转 诪讬 讗讬谉 诪讝拽讬拽讬谉 诇讛砖讘注 讻诇诇 讘砖讜诐 砖讘讜注讛 讛砖诇讬砖讬 讘讟注谞转 诪讛 诪砖讘讬注讬谉 讜讗讬讝讛 讚讘专 砖讗讬谉 谞砖讘注讬谉 注诇讬讜 讻诇诇 讘砖讜诐 砖讘讜注讛 讛专讘讬注讬 讞讜讝专 讘注谞讬谞讬 讛讞诇拽 讛专讗砖讜谉 讜讬转讞讚砖 讘讜 讚讬谉 诪诇讜讛 注诇 讛诪砖讻讜谉 讛讬讗讱 诪转讙诇讙诇 讘讜 讚讬谉 讛讜讚讗转 诪拽爪转 讝讛讜 砖专砖 讛驻专拽 讗诇讗 砖讬转讙诇讙诇讜 讘讜 讚讘专讬诐 讘注谞讬谞讬 讚讬谞讬 诪诪讜谞讜转 讗专讜讻讬 讛注谞讬谞讬诐 讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 讗诪谞诐 转讞诇 讘讘讬讗讜专 注谞讬谞讬 讛讞诇拽 讛专讗砖讜谉 讜讘讗 诇讘讗专 讛专讘讛 转谞讗讬诐 砖爪专讬讻讬诐 诇砖讘讜注讛 讛讗诪讜专讛 讘讛讜讚讗转 诪拽爪转 讜讛讜讗 砖讗诪专 砖讘讜注转 讛讚讬讬谞讬谉 讛讟注谞讛 砖转讬 讻住祝 讜讛讛讜讚讗讛 砖讜讛 驻专讜讟讛 讜讗诐 讗讬谉 讛讜讚讗讛 诪诪讬谉 讛讟注谞讛 驻讟讜专 砖转讬 讻住祝 讬砖 诇讬 讘讬讚讱 讗讬谉 诇讱 讘讬讚讬 讗诇讗 驻专讜讟讛 驻讟讜专 砖转讬 讻住祝 讜驻专讜讟讛 讬砖 诇讬 讘讬讚讱 讗讬谉 诇讱 讘讬讚讬 讗诇讗 驻专讜讟讛 讞讬讬讘 诪谞讛 诇讬 讘讬讚讱 讗讬谉 诇讱 讘讬讚讬 驻讟讜专 诪谞讛 诇讬 讘讬讚讱 讗讬谉 诇讱 讘讬讚讬 讗诇讗 讞诪砖讬诐 讚讬谞专 驻讟讜专 诪驻谞讬 砖讛讜讗 讻诪砖讬讘 讗讘讚讛 讗诪专 讛专"诐 驻讬' 砖转讬 讻住祝 讛讜讗 诪砖拽诇 砖转讬诐 讜砖诇砖讬诐 砖注讜专讜转 诪讻住祝 讗讜 诪讛 砖砖讜讛 讝讛 讛砖讬注讜专 讜驻专讜讟讛 讞爪讬 砖注讜专讛 诪讻住祝 讜讻砖诪讜讚讛 诪诪讛 砖转讘注讜讛讜 讘驻讞讜转 诪砖讜讛 驻专讜讟讛 驻讟讜专 讜讻谉 讻砖讻驻专 诪讗砖专 转讘注讜讛讜 讘驻讞讜转 诪砖转讬 讻住祝 驻讟讜专 讜讻谉 讗诪专讜 讝"诇 讻驻讬专转 讟注谞讛 砖转讬 讻住祝 讜驻讬' 讗诪专讜 驻讟讜专 诪砖讘讜注转 讛转讜专讛 讗讘诇 讛讜讗 讞讬讬讘 砖讘讜注转 讛讬住转 讜讘讻诇 诪拽讜诐 砖讬讗诪专 讘诪砖谞讛 讘注谞讬谉 砖讘讜注转 讛诪诪讜谞讜转 讞讬讬讘 专"诇 讘砖讘讜注转 讛转讜专讛 讻讬 讛砖讘讜注讜转 讙诐 讻谉 砖注拽专谉 诪讚专讘谞谉 讛谞讝讻专讜转 讘诪砖谞讛 讛谉 讘谞拽讬讟转 讞驻抓 讻诇 讚转拽讜谉 专讘谞谉 讻注讬谉 讚讗讜专讬转讗 转拽讜谉 讜讗讬谉 讛驻专砖 讘讬谞讬讛诐 讝讜诇转讬 讘讚讬谉 讘诇讘讚 讜讛讜讗 砖讛砖讘讜注讛 讛诪讞讜讬讬讘转 诪谉 讛转讜专讛 讗诐 讛讜讗 诪住专讘 讜讗讬谞讜 专讜爪讛 诇讬砖讘注 讬讜专讚讬谉 诇谞讻住讬讜 讜驻讜专注讬谉 诪谉 讛谞诪爪讗 讗爪诇讜 讛砖讬注讜专 砖讻驻专 讜诇讗 专爪讛 诇讬砖讘注 注诇讬讜 讜讛砖讘讜注讛 讛诪讞讜讬讬讘转 诪讚专讘谞谉 讜讗注"驻 砖讛讬讗 谞讝讻专转 讘诪砖谞讛 讗诐 诇讗 专爪讛 诇讬砖讘注 诇讗 谞讞转讬谞谉 诇谞讻住讬讛 讗讘诇 诪砖诪转讬谞谉 诇讬讛 注讚 砖讬驻专注 讗讜 讬砖讘注 讜讗诐 注诪讚 讘谞讚讜讬 诇' 讬讜诐 讜诇讗 驻专注 讜诇讗 谞砖讘注 诪诇拽讛 讗讜转讜 讛讚讬讬谉 讻驻讬 诪讛 砖讬专讗讛 诪谉 专砖注转讜 讜讗诐 诇讗 注诪讚 注诇 讻驻讬专转讜 讜住专讘谞讜转讜 诪诇讬砖讘注 讗讞专 砖讛诇拽讜讛讜 讬转讬专讜 诇讜 谞讚讜讬讜 讜讬诇讱 诇讜 讜讚注 讻讬 讛砖讘讜注讛 讛诪讞讜讬讬讘转 诪谉 讛转讜专讛 砖诇砖转 诪讬谞讬诐 讜讛诐 砖讘讜注转 诪讜讚讛 讘诪拽爪转 讜砖讘讜注转 诪讬 砖讬砖 注诇讬讜 注讚 讗讞讚 讜砖讘讜注转 讛砖讜诪专讬诐 讜讻诇 讛砖讘讜注讜转 讛谞讝讻专讜转 讘诪砖谞讛 诪诇讘讚 讗诇讛 讛诐 讘转拽谞转 讞讻诪讬诐 讗讘诇 讛诐 诪谞拽讬讟转 讞驻抓 讻注讬谉 讚讗讜专讬转讗 讜诪讛 砖讗诪专 诪谞讛 诇讗讘讗 讘讬讚讱 讜讻讜' 驻讟讜专 讜讝讛讜 讻砖讗诪专 讛讘谉 砖诪讗 讬砖 诇讗讘讬 诪谞讛 讘讬讚讱 讗讘诇 讗诐 讗诪' 诇讜 讘专讬讗 诇讬 砖讬砖 诇讗讘讬 讘讬讚讱 诪谞讛 讜讗诪专 讛讜讗 讞诪砖讬诐 讞讬讬讘 讜讗讬谞讜 讻诪砖讬讘 讗讘讚讛 讜讻讬爪讚 讛讬讗 砖讘讜注转 讛转讜专讛 砖转讛讬讛 讘讬讚 讛谞砖讘注 讻砖讛讜讗 谞砖讘注 讘转讜专讛 讜讝讜 讛讬讗 谞拽讬讟转 讞驻抓 讜砖讘讜注转 讛讬住转 砖转讛讬讛 讛转讜专讛 讘讬讚 诪砖讘讬注讜:



讗诪专 讛诪讗讬专讬 砖讘讜注转 讛讚讬讬谞讬谉 专"诇 讛讘讗讛 注诇 讬讚讬 讛讜讚讗转 诪拽爪转 讛讟注谞讛 爪专讬讱 砖转讛讗 讛讟注谞讛 砖转讬 讻住祝 讜讛讛讜讚讗讛 砖讜讛 驻专讜讟讛 讜谞讞诇拽讜 注诇讬讛 讘讙诪' 专讘 讜砖诪讜讗诇 砖诇讚注转 砖诪讜讗诇 爪专讬讱 砖转讛讗 转讘讬注转讜 砖转讬 讻住祝 诇讘讚 专"诇 砖转讬 诪注讬谉 砖讛讜讗 砖诇讬砖 讚讬谞专 讜砖讬讜讚讛 诇讜 诪转讜讻诐 驻专讜讟讛 讗讜 讬讜转专 讗讜 讬讻驻讜专 驻专讜讟讛 讗讜 讬讜转专 讜谞诪爪讗 砖讻诇 砖讛转讘讬注讛 讘砖转讬 诪注讬谉 讬讜讚讛 诪讛谉 讻诪讛 砖讬专爪讛 讞讬讬讘 讜讘诇讘讚 砖转讛讗 讛讜讚讗转讜 讗讜 讻驻讬专转讜 讘驻专讜讟讛 专"诇 砖转讛讗 讛转讘讬注讛 讬转专 诪砖转讬 讻住祝 注讚 砖转讛讗 讛讛讜讚讗讛 驻专讜讟讛 讗讜 讬讜转专 讜讛讻驻讬专讛 砖转讬 讻住祝 讗讜 讬讜转专 讜讻谉 讛诇讻讛 讜驻讬' 讛讟注谞讛 讻驻讬专转 讛讟注谞讛 砖讬讻驻讜专 讘砖转讬 诪注讬谉 讗讜 讬讜转专 讜讬讜讚讛 讘驻专讜讟讛 讗讜 讬讜转专 讜谞诪爪讗 砖讗诐 讟注谞讜 砖讜讛 砖转讬 讻住祝 讜驻专讜讟讛 爪专讬讱 砖讬讜讚讛 讘驻专讜讟讛 讜讬讻驻讜专 讘砖转讬 讻住祝 砖讗诐 诇讗 讛讜讚讛 讗诇讗 讘讞爪讬 驻专讜讟讛 讛专讬 讗讬谉 讛讛讜讚讗讛 讘驻专讜讟讛 讜讗诐 讛讜讚讛 讘砖转讬 驻专讜讟讜转 讗讜 讘驻专讜讟讛 讜讞爪讬 讛专讬 讗讬谉 讻驻讬专转讜 讘砖转讬 诪注讬谉 讜讬砖 诇驻拽驻拽 讘驻专讜讟讛 讜讞爪讬 诪驻谞讬 砖砖转讬 诪注讬谉 驻讞讜转 讞爪讬 驻专讜讟讛 砖转讬 诪注讬谉 讛诐 讜讗诐 讟注谞讜 砖转讬 讻住祝 讜驻专讜讟讛 讜讻驻专 讘砖转讬 讻住祝 讜讛讜讚讛 讘驻专讜讟讛 讞讬讬讘 砖讛专讬 讬砖 讻讗谉 砖讬注讜专 讻驻讬专讛 讜砖讬注讜专 讛讜讚讗讛 讜讻谉 砖讛讛讜讚讗讛 诪诪讬谉 讛讟注谞讛 砖讛专讬 讟注谞讜 讞讟讬诐 讜砖注讜专讬诐 讜讛讜讚讛 讘讗讞讚 诪讛诐 讞讬讬讘 讜驻专讜讟讛 讝讜 驻讬专砖讜讛 讙讗讜谞讬 住驻专讚 砖讛讬讛 讘讛 诪砖拽诇 讞爪讬 砖注讜专讛 讻住祝 诪讝讜拽拽 讜砖转讬 讛诪注讬谉 诪砖拽诇 砖诇砖讬诐 讜砖转讬诐 砖注讜专讜转 讻住祝 爪专讜祝 讻诪讜 砖讘讬讗专谞讜 讘诪住讻转 拽讚讜砖讬谉 讜讻谉 讻转讘讜讛 讙讚讜诇讬 讛诪讞讘专讬诐 讜讝讛讜 讗讞讚 诪谉 讛转谞讗讬诐 砖讘砖讘讜注转 讛讜讚讗转 诪拽爪转:



讛砖谞讬 讛讜讗 诪讛 砖讗诪专 讜讗诐 讗讬谉 讛讛讜讚讗讛 诪诪讬谉 讛讟注谞讛 驻讟讜专 讻讙讜谉 讟注谞讜 讞讟讬诐 讜讻驻专 讘讛谉 讜讛讜讚讛 讘砖注讜专讬诐 讜驻讟讜专 讗祝 诪谉 讛砖注讜专讬诐 讻诪讜 砖讬转讘讗专 讘砖诇讬砖讬 砖诇 拽诪讗 诇"讛 讘' 讜讻谉 诪讻住祝 诇谞讞砖转 讜讛讜讗 砖讗诪专 砖转讬 讻住祝 诇讬 讘讬讚讱 讗讬谉 诇讱 讘讬讚讬 讗诇讗 驻专讜讟讛 驻讟讜专 砖讛专讬 讟注谞讜 讻住祝 讜讛讜讚讛 讘谞讞砖转 砖讛驻专讜讟讛 讗注"驻 砖讬砖 讘讛 诪砖拽诇 讞爪讬 砖注讜专讛 讻住祝 诪"诪 注拽专讛 谞讞砖转 注讚 砖讘砖诐 谞讞砖转 讛讬讗 谞讻诇诇转 讗讘诇 讛诪注讬谉 诇讗 讛讬讛 讘讛诐 讗诇讗 讻住祝 讻讱 爪专讬讱 诇驻专砖讛 诇讚注转 砖诪讜讗诇 讜诇驻讬 诪讛 砖驻住拽谞讜 诇讚注转 专讘 讗转讛 诪驻专砖讛 讗祝 讘砖讜讛 砖转讬 讻住祝 讜诪讜讚讛 诇讜 讘砖讜讛 驻专讜讟讛 砖诪讗讞专 砖讻砖讛讜讚讛 讘驻专讜讟讛 诇讗 谞砖讗专讛 讻驻讬专转 砖转讬 讻住祝 驻讟讜专 讻诪讜 砖讻转讘谞讜 讜谞诪爪讗 砖诇讚注转 砖诪讜讗诇 讗转讛 诪驻专砖 砖诇讗 讘讗 诇讛讜讚讬注 讘讻讗谉 砖驻讟讜专 讗诇讗 诪转谞讗讬 讛讜讚讗讛 砖讗讬谞讛 诪诪讬谉 讛讟注谞讛 讜诇讚注转 专讘 讗祝 诪转谞讗讬 讛专讗砖讜谉 专"诇 砖讗讬谉 讛讻驻讬专讛 砖转讬 讻住祝 讜讬"诪 砖诪讗讞专 砖驻住拽谞讜 讻专讘 驻讬专讜砖讜 讗祝 讘砖讜讛 砖注拽专 驻讬专讜砖讛 讘砖讜讛 讻诇讜诪专 砖讻诇 砖讗讜诪专 砖转讬 讻住祝 讬砖 诇讬 讘讬讚讱 诪住转诪讗 驻讬专讜砖讜 砖讜讛 砖转讬 讻住祝 讜讻诇 砖诪讜讚讛 诇讜 讜讻讜驻专 讘砖讜讛 砖转讬 讻住祝 讞讬讬讘 讗驻讬' 诇讗 讛讬讛 诪诪讬谉 讛讟注谞讛 砖讛专讬 诪谉 讛住转诐 砖讜讛 拽讗诪' 讜讻诇 砖讛讜讗 诪讜讚讛 诪诪讬谉 讛讟注谞讛 讛讜讗 讜讗讬谉 谞专讗讛 诇讬 讻谉 讜诇讚讘专讬讛诐 诪讬讛讗 讚讜拽讗 讘讛诇讜讗讛 讗讘诇 讘驻拽讚讜谉 讗讬 讗驻砖专 诇驻专砖讛 讘砖讜讛 讜讗祝 讘讛诇讜讗讛 讚讜拽讗 砖诪讝讻讬专 诇砖讜谉 讻住祝 讗讘诇 讚讘专 讗讞专 讗讬谉 诇驻专砖讜 讘砖讜讛 讜诪"诪 讗诪专 讗讞专 讻谉 砖讗诐 讟注谞讜 砖转讬 讻住祝 讜驻专讜讟讛 讜讻驻专 讘砖转讬 讻住祝 讜讛讜讚讛 讘驻专讜讟讛 讞讬讬讘 砖诪讗讞专 砖谞讻诇诇 讛讻诇 讘转讘讬注讛 讗讞转 讛讜讚讗讛 诪诪讬谉 讛讟注谞讛 讛讬讗 砖讟注谞讜 讞讟讬诐 讜砖注讜专讬诐 讜讛讜讚讛 讘讗讞讚 讞讬讬讘 讻诪讜 砖讘讬讗专谞讜 讜讗讬谉 爪专讬讱 诇讜诪专 砖讻谉 讗诐 讗转讛 诪驻专砖讛 讘砖讜讛 讻住祝:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讻转讘谞讜 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



砖讘讜注讛 讝讜 砖讛讚讬讬谞讬谉 诪砖讘讬注讬' 讘讬谉 讘砖讘讜注转 讛转讜专讛 讘讬谉 讘砖讘讜注转 讛诪砖谞讛 讗讬谞讛 爪专讬讻讛 砖诐 讛诪讬讜讞讚 讜讗注"驻 砖讘讗讘专讛诐 谞讗诪专 讜讗砖讘讬注讱 讘讬"讬 讻讘专 讞讝专讛 转讜专讛 诇讜诪专 讜讘砖诪讬 转砖讘注 讜讛讻谞讜讬讬诐 讘讻诇诇 砖诪讜 讛诐 讜讻讘专 讘讬讗专谞讜 砖讛讬讗 爪专讬讻讛 谞拽讬讟转 讞驻抓 诪讛 砖讗讬谉 讻谉 讘讗专讘注转 诪讬谞讬 讛砖讘讜注讜转 讗诇讗 讘砖讘讜注讛 砖讛讚讬讬谞讬诐 诪砖讘讬注讬谉 讜讛注谞讬谉 讛讜讗 砖讬拽讞 讛谞砖讘注 住驻专 转讜专讛 讘讝专讜注讜 讜谞砖讘注 讘砖诐 讛诪讬讜讞讚 讗讜 讘讗讞讚 诪谉 讛讻谞讜讬讬谉 砖讗讬谉 讘讬讚讜 讗讜转讜 讚讘专 讜讛讜讗 砖讬讗诪' 讛专讬谞讬 谞砖讘注 讘讬"讬 讗诇讛讬 讬砖专讗诇 讗讜 讘诪讬 砖砖诪讜 专讞讜诐 讜讻讬讜爪讗 讘讗诇讜 砖讗讬谞讬 讞讬讬讘 诇讜 讻诇讜诐 讗讜 砖谞砖讘注 讘讗诇讛 专"诇 讗专讜专 讛讜讗 诇讬"讬 讗诇讛讬 讬砖专讗诇 讗讜 诇诪讬 砖砖诪讜 专讞讜诐 讗诐 讬砖 诇讜 讘讬讚讜 讻诇讜诐 讗讜 讛讚讬讬谞讬谉 诪砖讘讬注讬谉 讗讜转讜 讜讗讜诪专讬谉 诪砖讘讬注讬' 讗谞讜 讗讜转讱 讘讬讬' 讜讻讜' 讗讜 讘诪讬 砖砖诪讜 讞谞讜谉 讗诐 讬砖 诇讱 讜讻讜' 讜讛讜讗 注讜谞讛 讗诪谉 讜讻谉 讘讗诇讛 讜讛讜讗 砖讗讜诪专讬谉 转讛讗 讘讗专讜专 诇讬讬' 讜讻讜' 注讜谞讛 讗诪谉 讜讗诐 讛砖讘讬注讜讛讜 讗讜 讛谞讬讞讜讛讜 诇讬砖讘注 讘诇讗 谞拽讬讟转 讞驻抓 讗讬谞讜 讻诇讜诐 讜讞讜讝专讬谉 讜诪砖讘讬注讬谉 讜讛讜讗 砖讗诪专讜 讛讗讬 讚讬讬谞讗 讚讗砖讘注 讘讬"讬 讗诇讛讬 讬砖专讗诇 专"诇 砖诇讗 讘谞拽讬讟转 讞驻抓 谞注砖讛 讻诪讬 砖讟注讛 讘讚讘专 诪砖谞讛 讜讞讜讝专:



讬砖 诪讬 砖讗讜诪专 砖讟注诐 讞讝专讛 讝讜 讛讬讗 诇驻谞讬 砖讞讜砖讚讬谉 讗讜转讜 诇注讘讜专 注诇 砖讘讜注讛 讝讜 讛讜讗讬诇 讜谞专讗讬转 诇讜 讻砖讘讜注讛 诪讚讘专讬 住讜驻专讬诐 讜诪砖讘讬注讬谉 讗讜转讜 砖讘讜注讛 讛谞专讗讬转 诇讜 讻砖讘讜注转 讛转讜专讛 砖诇讗 讬注讘讜专 注诇讬讛 讜诇诪讚讜 诪讻讗谉 砖讛讞砖讜讚 注诇 砖讘讜注转 住讜驻专讬诐 讗讬谞讜 讞砖讜讚 诇砖讘讜注转 讛转讜专讛 讜诇讬 谞专讗讛 砖讗讬谉 讝讜 专讗讬讛 砖讬砖 诇驻专砖 讞讜讝专 讜诪砖讘讬注讬谉 讗讜转讜 诪驻谞讬 砖诇讗 注砖讜 讘讜 讻讚讬谞讜 讜讗讬谉 诇讛诐 诇讛拽诇 讜讗祝 讙讚讜诇讬 讛诪讞讘专讬诐 讻转讘讜 砖讻诇 砖讘讜讚讗讬 谞注砖讛 讞砖讜讚 诇砖讘讜注转 住讜驻专讬诐 讞砖讜讚 讛讜讗 注诇 砖讘讜注转 讛转讜专讛 讜讻谉 讛讚讬谉 砖讛专讬 讘注诇 注讘讬专讛 诪讚讘专讬 住讜驻专讬诐 讞砖讜讚 注诇 讛砖讘讜注讛 讻诪讜 砖讬转讘讗专 讘驻专拽 讻诇 讛谞砖讘注讬谉:



谞砖讘注 讗讜 讛砖讘讬注讜讛讜 讘谞拽讬讟转 转驻诇讬谉 讘讬讚讜 讗讬谞讜 讞讜讝专 讜诪"诪 诇讻转讞诇讛 讗讬谉 诪砖讘讬注讬谉 讗讜转讜 讗诇讗 讘谞拽讬讟转 住驻专 转讜专讛 讜转诇诪讬讚 讞讻诐 讗祝 诇讻转讞诇讛 谞砖讘注 讘转驻诇讬谉 讜诇诪讚转 砖讗讬谉 爪专讱 讘砖讘讜注讛 诇讛讬讜转 注诇 住驻专 转讜专讛 砖诇诐 讻诪讜 砖讚诪讜 诪拽爪转 讙讗讜谞讬诐 讜诇讗 注讜讚 讗诇讗 砖诪拽爪转 讙讗讜谞讬诐 讻转讘讜 砖讗祝 讛谞砖讘注 注诇 讛转驻诇讜转 讜讛诪讞讝讜专讬诐 砖讘讜注转讜 砖讘讜注讛 讜讻谉 讻诇 诪拽讜诐 砖讬砖 讘讜 诪拽专讗讜转 讘讛讝讻专转 讛砖诐 讜诪"诪 讗谞讬 讗讜诪专 砖讘讜讚讗讬 讛讚讘专讬诐 讗诪转讬讬诐 砖讛砖讘讜注讛 砖讘讜注讛 讗祝 讘诪讞讝讜专讬诐 讜讗讬谉 爪专讬讱 诇讜诪专 讘住驻专 转讜专讛 讗注"驻 砖讗讬谞讜 砖诇诐 讜诪"诪 讗讬谉 专讗讬讛 诪讻讗谉 砖讛转驻诇讬谉 诪"诪 讛转讜专讛 拽讚砖转诐 讗讘诇 住驻专 转讜专讛 讻诇 砖讗讬谞讜 注砖讜讬 讻讛诇讻转讜 诇讗 谞转拽讚砖 讗诇讗 砖讗讬谉 驻拽驻讜拽 讘讚讘专 砖砖讘讜注讛 讞诪讜专讛 讛讬讗 砖讗讬谉 讗谞讜 爪专讬讻讬诐 讘砖讘讜注讛 诇拽讚讜砖转 住驻专 转讜专讛 砖讛专讬 讚讬 诇讜 讘讛讝讻专转 讻谞讜讬讬谉 讜讛专讬 砖讘讜注讜转 讛转讜专讛 专"诇 讘讟讜讬 讜注讚讜转 讜讞讘专讜转讬讛谉 讗讬谉 爪专讱 诇谞拽讬讟转 讞驻抓 讻诇诇 讜诪"诪 讘爪讬爪讬转 讜砖讗专 讻诇讬 诪爪讜讛 讗讬谉 讗讞讬讝转诐 谞拽专讗转 谞拽讬讟转 讞驻抓 讻诇诇 讜讬砖 讞讜诇拽讬谉 讘讝讛 讜讗诇 转讞讜砖 诇讚讘专讬讛诐 讜诪讛 砖讗诪专讜 讘注谞讬谉 砖讬诐 谞讗 讬讚讱 转讞转 讬专讻讬 讜谞讗诪专 注诇讬讛 讘住讜讙讬讗 讝讜 诇讗 爪专讬讻讗 诇讗谞拽讜讟讬 讞驻爪讗 讘讬讚讬讛 谞转谞讛 转讜专讛 讜谞转讞讚砖讛 讛诇讻讛:



讜砖讘讜注讛 讝讜 诪注讜诪讚 讜讗诐 谞砖讘注 诪讬讜砖讘 讗讬谉 诪讞讝讬专讬谉 讗讜转讜 讜转诇诪讬讚 讞讻诐 讗祝 诇讻转讞诇讛 诪讬讜砖讘:



砖讘讜注转 讛讬住转 讻讘专 讘讬讗专谞讜 砖讗讬谞讛 讘谞拽讬讟转 讞驻抓 讗诇讗 砖谞砖讘注 讘讬讬' 讜讻讜' 讗讜 讘讗讞讚 诪谉 讛讻谞讜讬讬谉 注诇 讛讚专讱 砖讘讬讗专谞讜 讜讛谞讛讬讙讜 讛讙讗讜谞讬诐 诇讛砖讘讬注讜 讘讬讜诐 住驻专 讘砖注讛 砖住驻专 转讜专讛 讘讬讚 讞讝谉 讛讻谞住转 讻讚讬 诇讗讬讬诐 注诇讬讜 讜讻谉 讘讞专诐 住转诐 讜讻谉 讛谞讛讬讙讜 砖诇讗 诇讬砖讘注 讘砖诐 讛诪讬讜讞讚 讜讙讚讜诇讬 讛诪驻专砖讬' 讻转讘讜 讘砖诪诐 砖讛诐 讛谞讛讬讙讜 注讻砖讜 砖诇讗 诇讬砖讘注 讻诇诇 讗祝 讘讻谞讜讬 讗诇讗 诇拽诇诇 讜诇讛讞专讬诐 讜讗讬谉 讛讚讘专讬诐 谞专讗讬谉 讜诪"诪 讙讗讜谞讬 讛专讗砖讜谞讬' 讻转讘讜 砖讗讬谉 诪砖讘讬注讬谉 讗诇讗 讘诇砖讜谉 讛拽讚砖 诇讻转讞诇讛 讜讗祝 讘砖讘讜注转 讛讬住转 讛谞讛讬讙讜讛 讻谉 讗诇讗 砖诪"诪 爪专讬讱 砖讬讜讚讬注讜 讗转 讛谞砖讘注 注讚 砖讬讻讬专 讜讬讚注 注谞讬谉 讛砖讘讜注讛 讜诪"诪 讻诇 砖讛砖讘讬注讜 讘诇砖讜谉 砖讛讜讗 诪讻讬专讜 讛专讬 讝讜 讻诪爪讜转讛 讜讛讜讗 砖讗诪专讜 注诇讬讛 讘诇砖讜谞讛 谞讗诪专讛 专"诇 讘诇砖讜谉 砖讬讻讬专讜讛讜:



讻诇 砖诪砖讘讬注讬谉 讗讜转讜 注诇 讛讜讚讗讬 讘讬谉 砖诇 转讜专讛 讻讙讜谉 砖讘讜注讛 砖注诇 注讚 讗讞讚 讗讜 砖诇 讛讜讚讗转 诪拽爪转 讘讬谉 砖诇 诪砖谞讛 讻讙讜谉 砖讻讬专 讜谞讙讝诇 讜谞讞讘诇 诪讗讬讬诪讬谉 注诇讬讜 讜讻诇 砖讛讬讗 讘讗讛 注诇 讛住驻拽 讘讬谉 砖诇 转讜专讛 讻讙讜谉 讗专讘注讛 砖讜诪专讬诐 讘讬谉 砖诇 住讜驻专讬诐 讻砖讘讜注转 讛砖讜转驻讬谉 讜砖讘讜注转 讛讬住转 讜讚讜诪讬讛诐 讗讬谉 爪专讬讻讜转 讗讬讜诐 讻讱 讻转讘讜讛 讙讚讜诇讬 讛诪讞讘专讬诐 讜讛讙讗讜谞讬诐 讜谞专讗讛 诇讬 讛讟注诐 砖砖讘讜注转 讜讚讗讬 诪讗讞专 砖讗谞讜 专讜讗讬诐 诇讜 转讜讘注 讘讘专讬讗 讬砖 诇谞讜 诇讞讜砖 砖诪讗 诇砖拽专 讛讜讗 谞砖讘注 诪讛 砖讗讬谉 讻谉 讘转讘讬注转 住驻拽 讗诇讗 砖讗祝 讘讗诇讜 专讗讜讬 诇讚讬讬谞讬诐 诇讛砖转讚诇 砖诇讗 讬讘讗讜 诇讬讚讬 砖讘讜注讛 讻驻讬 讻讞诐:





专"讬 诪讬讙讗砖

诪转谞讬' 砖讘讜注转 讛讚讬讬谞讬谉 讛讟注谞讛 砖转讬 讻住祝 讜讛讛讜讚讗讛 砖讜讛 驻专讜讟讛 讜讻讜' 讛讬讻讬 诪砖讘注讬谞谉 诇讬讛 讗诪专 专讘 讬讛讜讚讛 诪砖讘讬注讬谉 讗讜转讜 讘砖讘讜注' 讛讗诪讜专讛 讘转讜专讛 讚讻转讬讘 讜讗砖讘讬注讱 讘讛' 讗诇讛讬 讛砖诪讬诐 讗诪专 诇讬讛 专讘讬谞讗 诇专讘 讗砖讬 讻诪讗谉 讻专讘讬 讞谞讬谞讗 讘专 讗讬讚讬 讚讗诪专 讘注讬谞谉 砖诐 讛诪讬讜讞讚 驻讬' 拽住"讚 讚讛讗 讚讗诪专 专讘 讬讛讜讚讛 诪砖讘讬注讬谉 讗讜转讜 讘砖讘讜注讛 讛讗诪讜专讛 讘转讜专讛 诇注谞讬谉 砖转讛讗 讛砖讘讜注讛 讘讝讻专讜谉 讛砖诐 讛诪讬讜讞讚 讛讬讗 讚讗讬 砖讘讜注讛 诪诪砖 讛讬讗 砖讬砖讘讬注 讗讜转讜 讘砖诐 讛诪讬讜讞讚 讜讗讬 砖讘讜注转 讛讗诇讛 砖讬拽诇诇 讗讜转讜 讘砖诐 讛诪讬讜讞讚 讛讬讗 讻注谞讬谉 讚讻转讬讘 讬转谉 讛' 讗讜转讱 诇讗诇讛 讜讙讜诪专 讜讻注谞讬谉 讚讻转讬讘 诇讗 讬讗讘讛 讛' 住诇讜讞 诇讜 讜讙讜' 讜注诇讛 拽讗诪' 讻诪讗谉 讻专讘讬 讞谞讬谞讗 讘专 讗讬讚讬 讚讗诪专 讘注讬谞谉 砖诐 讛诪讬讜讞讚 讘讬谉 讘砖讘讜注转 讛砖诐 讘讬谉 讘砖讘讜注转 讛讗诇讛 讜诇讗 住讙讬 诇讬讛 讘讻讬讘讜讬 讻讚讘专讬专谞谉 讘住讜祝 驻专拽 砖讘讜注转 讛注讚讜转 讜诪讛讚专讬谞谉 讗驻讬诇讜 转讬诪讗 专讘谞谉 谞驻拽讗 诪讬谞讛 诇讗谞拽讜讟讬讛 讞驻爪讗 讘讬讚讬讛 讻诇讜诪专 讛讗 讚讗诪专讬谞谉 讘砖讘讜注讛 讛讗诪讜专讛 讘转讜专讛 诇讗 诪讬讘注讬讗 砖诐 讛诪讬讜讞讚 讗诇讗 诇诪讬谞拽讟 讞驻爪讗 讘讬讚讬讛 讛讜讗 讻注谞讬谉 讗诇讬注讝专 注讘讚 讗讘专讛诐 讚谞拽讟 讞驻爪讗 讘讬讚讬讛 讻讚讻转讬讘 讜讬砖诐 讛注讘讚 讗转 讬讚讜 转讞转 讬专讱 讗讘专讛诐 讗讚讜谞讬讜 讜诇讛讻讬 讗诪专讬谞谉 诪砖讘讬注讬谉 讗讜转讜 讘砖讘讜注讛 讛讗诪讜专讛 讘转讜专讛 讜诇注讜诇诐 住讙讬 诇讬讛 讘讻谞讜讬 讻专讘谞谉.



讗诪专 专讘讗 讛讗讬 讚讬讬谞讗 讚讗砖讘注 讘讛' 讗诇讛讬 讬砖专讗诇 讜诇讗 讗谞拽讟讬讛 讞驻爪讗 讘讬讚讬讛 谞注砖讛 讻诪讬 砖讟注讛 讘讚讘专 诪砖谞讛 讜讞讜讝' 讜讛讗讬 讚拽讗诪专 讚讗讬 讗砖讘注 讘讛' 讗诇讛讬 讬砖专讗诇 诇讗讜 诇诪讬诪专' 讚讗讬 讗砖讘注讬讛 讘砖讘讜注转 讛讗诇讛 诇讗 讘注讬 讗谞拽讜讟讬讛 讞驻爪讗 讗诇讗 诇注讜诇诐 讘讬谉 讘砖讘讜注转 讛讗诇讛 讘讬谉 讘砖讘讜注转 讛' 讘讻讜诇讛讜 讘注讬 讗谞拽讜讟讬 讞驻爪讗 讜讗讬 诇讗 讗谞拽讟讬' 讞驻爪讗 谞注砖' 讻诪讬 砖讟注讛 讘讚讘专 诪砖谞讛 讜讞讜讝专 讜讛讗讬 讚讗诪专 专讘讗 讛讗讬 讚讬讬谞讗 讚讗砖讘注 讘讛' 讗诇讛讬 讬砖专讗诇 讛"拽 讗注"讙 讚讗砖讘注讬讛 讘讛' 讗诇讛讬 讬砖专讗诇 讜诇讗 讗谞拽讟讬讛讜 讞驻爪讗 讘讬讚讬讛 讞讜讝专:



谞拽讟讬谞谉 讛砖转讗 讚讚讬讬谞讗 讚讗砖转讘注 讘砖讘讜注转 讛讗诇讛 砖讘讜注讛 讛讬讗 讜讚讗砖转讘注 讘讛' 讗诇讛讬 讬砖专讗诇 谞诪讬 砖讘讜注' 讛讬讗 讜讘讻讜诇讛讜 爪专讬讱 诇讗谞拽讜讟讬 讞驻爪讗 讘讬讚讜 讜诇诪讬讛讜讬 诪注讜诪讚 讻讚讗诪专讬谞谉 砖讘讜注讛 诪注讜诪讚 讜诇诪讬讛讜讬 讘诇砖讜谉 讛拽讚砖 讻讚讗诪专讬谞谉 砖讘讜注转 讛讚讬讬谞讬诐 讗祝 讛讬讗 讘诇砖讜谞讛 谞讗诪专讛 讗诇讗 诪讬讛讜 讛谞讬 诪讬诇讬 讘砖讘讜注' 注爪诪讛 讗讘诇 讻砖诪住专 讛讻驻讬专讛 讗讜 讛讟注谞讛 诇讛砖讘讬注讜 注诇讬讛 诇讗 讗讬爪讟专讬讱 诇住讚专讛 讘诇砖讜谉 讛拽讚砖 讗诇讗 诪住讚专讛 讘诇砖讜谉 讞讜诇 讜诪讜爪讬讗 讛砖讘讜注讛 注诇讬讛 讘诇砖讜谉 讛拽讚砖.





诪讛专砖"讗 - 讞讬讚讜砖讬 讛诇讻讜转

讙诪专讗 讛"讚 讗讬 讚驻专讬砖 专讘讬 讞讬讬讗 诪谞讬谞讗 讗转讗 讻讜' 讛拽砖讛 诪讛专"讬 讗讘谉 诇"讘 诇注讜诇诐 讗讬诪讗 诇讱 讚驻专讬砖 讜讗转讗 诇讗砖诪讜注讬谞谉 讚讛专讬 讻讗谉 讻' 讞讟讗讜转 讜诇讗 讻"讛 讚讗驻专讟讬 诪讞讬讬讘 讜诇讗 讗讻诇诇讬 注讻"诇 讜讗讬谉 讻讗谉 拽讜砖讬讗 讚讛讱 诪诇转讗 诇讬讻讗 诇诪砖诪注 诪讬谞讛 讚讗讬诪讗 讗讚专讘讛 讚诪讞讬讬讘 讗讻诇诇讬 讜诪讬讬专讬 讘讞讟讬谉 讜砖注讜专讬谉 讜讻讜住诪讬谉 讚诇讗 讛讜讬 专拽 讙' 驻专讟讬 讗诇讗 注"讻 讚讗讬讱 砖讬讛讬讛 诇讗 讗转讬 诇讗砖诪讜注讬谞谉 讗诇讗 讗注"讙 讚诇讗 驻专讬砖 诪讬讞讬讬讘 讗讻诇 讞讚讗 讜讞讚讗 讜拽"诇:


砖诐 讜专讘谞谉 住讘专讬 诇讗 砖讘讬拽 讗讬谞讬砖 诪讬讚讬 讚讻讬 诪讜讚讛 讘讬讛 诇讗 诪驻讟专 讻讜' 专"诇 讚住讘专讬 谞诪讬 讛讗讬 诇讗 砖讘讬拽 讻讜' 诪讬讛讜 讚住讘专讬 谞诪讬 讛讗讬 诇讗 砖讘讬拽 讗讬谞讬砖 诪讬讚讬 讚拽讬抓 讻讜' 讻讚讗诪专 专"砖 讜诇讻讱 诪讛谞讬 讟注诪讬 讜讚讗讬 转专讜讬讬讛讜 讛讜讗 转讜讘注 讻讚拽讗诪专 诇讚讘专讬 讞讻诪讬诐 讗祝 讘讜砖转 讜驻讙诐 讗讘诇 专"砖 讜讚讗讬 诇讬转 诇讬讛 讛讗讬 诇讗 砖讘讬拽 讗讬谞讬砖 诪讬讚讬 讚讻讬 诪讜讚讛 诇讗 诪驻讟专 讻讜' 讗诇讗 讛讗讬 讚拽讗诪专 讗讬讛讜 讚诇讗 砖讘讬拽 讗讬谞讬砖 诪讬讚讬 讚拽讬抓 讻讜' 讜转讜 诇讗 诪讬讚讬 诪诪讛 砖谞转拽砖讛 讘讝讛 诪讛专"讬 讗讘谉 诇"讘 讜拽"诇:



转讜住' 讘讚"讛 诇讗转驻讜砖讬 讻讜' 讚讘砖讘讜注讜转 注讚讜转 讜讘讬讟讜讬 讜驻拽讚讜谉 讻讜' 诇讬讘注讬 讘讛讜 讗谞拽讜讟讬 讞驻爪讗 注讻"诇 讜诪讚讘专讬 讛驻讜住拽讬诐 谞专讗讛 讚讘砖讘讜注转 讛驻拽讚讜谉 拽讜砖讟讗 讛讜讗 讚讘注讬 讗谞拽讜讟讬 讞驻爪讗 讜讚拽讗诪专 讛讻讗 讛讬讻讬 讗砖诪注讬谞谉 诇讬讛 讻讜' 拽讗讬 谞诪讬 讗驻讬专拽讗 讚诇注讬诇 讜拽"诇:





讞讻诪转 砖诇诪讛

讙诪' 讜谞驻拽讗 诪讬谞讛 讻讜' 讜讻讚专讘讗 讚讗诪专 专讘讗 讻讜' 讻爪"诇:


专砖"讬 讘讚"讛 讗讬谉 诇讱 讻讜' 砖讗讬谉 讛讛讜讚讗讛 讻讜' 谞"讘 讚讜拽讗 诇砖诪讜讗诇 讚诇讗 讘注讬 讘讻驻讬专讛 砖转讬 讻住祝 讜拽"诇:





专砖"砖

讙诪专讗 讗专讬讜"讞 诇讚讘专讬 专讘讬 砖诪注讜谉 讻讜'. 讻爪"诇:



讘诪砖谞讛 讜讛讛讜讚讗讛 讘砖"驻. 注讬' 讘专"谉 砖讻转讘 讜讗讻转讬 讗讬讻讗 诇诪讬讚拽 诪讜讚讛 讘诪拽爪转 讚讞讬讬讘 专讞诪谞讗 讛诪"诇 讚讛讗 讛"诇 讛讜讚讛 讘拽专拽注讜转 诇讻讗讜专讛 讗讬谞讜 诪讜讘谉 讚讛专讬 讻转讘 讘转讞诇讛 注诇 讛讗 讚专"讞 拽诪讬讬转讗 讚诪讬讬专讬 砖诇讗 讛注讬讚讜 砖诇讗 驻专注讜 讜诇讻谉 诇讗 讙讘讬 诪诇拽讜讞讜转 讚讟注谞讬谞谉 诇讛讜 讚诇诪讗 驻专注讬' 讜讛诇讻讱 诇讗 诪讬拽专讬 砖注讘讜讚 拽专拽注讜转 诪砖诪注 讚住"诇 讻讛专诪讘"谉 砖讛讘讬讗 讛专讗"砖 讘住"驻 讚诇注讬诇 注"砖 讜讗"讻 诪讜讚讛 讘诪拽爪转 谞诪讬 讜爪"诇 讚诇注讜诇诐 诇讗 住"诇 讻讛专诪讘"谉 讜讘转讞诇讛 讗讬谞讜 诪转专抓 专拽 讚诇讗 诪讬拽专讬 砖注讘"拽 讻讬讜谉 讚讗讬谞讜 讙讜讘讛 诪诇拽讜讞讜转 讜讗讞"讻 诪拽砖讛 讚诪"诪 讻讬讜谉 讚讙讜讘讛 诪讘"讞 讛"诇 讛讜讚讛 讘拽专拽注讜转 讙讜驻讬讛 讜讝讛 讛讬讛 讬讻讜诇 诇讛拽砖讜转 讙诐 讗讛讗 讚专"讞 讚注住讬拽 讘讬讛 讗诇讗 讚转驻讬住 注讬拽专讗 讚诪讬诇转讗 讚诪讬谞讛 讬诇讬祝 专"讞:



讘诪砖谞讛 砖诐 讚讬谞专 讝讛讘 讻讜' 讗讬谉 诇讱 讻讜' 讜驻讜谞讚讬讜谉 讻讜'. 讻爪"诇 讜讻谉 讛讜讘讗 诇拽诪谉 讘讙诪专讗 (专"讚 诪') 讜讘专讗"砖 讜讘专"谉:



转讚"讛 诇讗转驻讜砖讬. 转讬诪讛 讻讜' 讻砖讛讜讗 诪讜砖讘注 诪驻讬 讗讞专讬诐 讻讜'. 谞专讗讛 讚诪讜砖讘注 诪驻"讗 砖讘讚讘专讬讛诐 讗讬谞讜 注诇 讛讻讜讜谞讛 砖讘诪砖谞讛 讘专驻"讚 讜驻"讛 讚讞讚讗 讚讘讬讟讜讬 讗"讞 诪驻"讗 讚讚讜拽讗 注讚讜转 讚讻转讬讘 讘讛 讜砖诪注讛 拽讜诇 讗诇讛 讜驻拽讚讜谉 谞诪讬 讚讬诇讬祝 诪讬谞讛 讘转讞讟讗 转讞讟讗 讗讘诇 讘讬讟讜讬 讗讬谉 诇谞讜. 砖谞讬转 讚砖讘讜注转 讛讚讬讬谞讬谉 讛讜讗 谞砖讘注 讘注爪诪讜 讜讻谉 讗诇讬注讝专 讚讬诇驻讬谞谉 诪讬谞讬讛 讻转讬讘 讜讬砖诐 讛注讘讚 讻讜' 讜讬砖讘注 诇讜 讗诇讗 讻讜讜谞转诐 砖讗讞专讬诐 转讜讘注讬诐 讗讜转讜 讘讝讛 讚讜诪讛 诇诪讛 砖驻讬' 诪讛专砖"诇 讘专"驻 讚诇注讬诇 讚讘专讬 专砖"讬 注诇 诪驻讬 注爪诪讜 注"砖 讙诐 谞专讗讛 讚诪砖"讻 讜驻拽讚讜谉 讻讜讜谞转诐 注诇 讞讬讜讘 讛拽专讘谉 讚讜诪讬讗 讚注讚讜转 讜讘讬讟讜讬 讗讘诇 讝讛 讜讚讗讬 讻砖讛讚讬讬谞讬谉 诪砖讘讬注讬谉 讗讜转讜 注诇 讛驻拽讚讜谉 诪讜讚讜 讚讘注讬 谞拽"讞 讜讚诇讗 讻讛诪讛专砖"讗:



转讚"讛 讛讗讬. 讚转"讞 诇讻转讞诇讛 讘转驻讬诇讬谉. 专"诇 讜讗诇讬注讝专 讝拽谉 讜讬讜砖讘 讘讬砖讬讘讛 讛讜讛 讻讚讗讬转讗 讘专"驻 讗"诇 讛诪诪讜谞讛:





讘谉 讬讛讜讬讚注

讛值讬讻执讬 诪址砖讈职讘旨职注执讬谞指谉 诇值讬讛旨? 讗指诪址专 专址讘 讬职讛讜旨讚指讛, 讗指诪址专 专址讘: 诪址砖讈职讘旨执讬注执讬谉 讗讜止转讜止 讘旨执砖讈职讘讜旨注指讛 讛指讗植诪讜旨专指讛 讘旨址转旨讜止专指讛, 讚旨执讻职转执讬讘: "讜职讗址砖讈职讘旨执讬注植讱指 讘旨址讛殖' 讗直诇止拽值讬 讛址砖旨讈指诪址讬执诐" (讘专讗砖讬转 讻讚, 讙). 拽砖讗 讚讘讗诪转 讻讜谞转 专讘 讘讝讛 诇诇诪讚谞讜 讚讘注讬 谞拽讬讟转 讞驻抓 讻讚讛讜讛 讘讗讘专讛诐 讗讘讬谞讜 注"讛 讚讗转驻住讬讛 诇讗诇讬注讝专 讘讘专讬转 诪讬诇讛 诇诪讛 讛讘讬讗 讛讻转讜讘 '讜职讗址砖讈职讘旨执讬注植讱指 讘旨址讛殖' 讗直诇止拽值讬 讛址砖旨讈指诪址讬执诐' 砖讘讝讛 讬砖 诪拽讜诐 诇讟注讜转 诇讞砖讜讘 讚讘注讬 诇讛砖讘讬注讜 讘砖诐 讛诪讬讜讞讚 讻诪讜 砖讗诪专 专讘讬 讞谞讬谞讗 讘专 讗讬讚讬 讚讚讬讬拽 讛讻讬 诪讛讗讬 拽专讗, 讜讛讜讛 诇讬讛 诇专讘 诇讛讘讬讗 转讞诇转 讛驻住讜拽 讚讻转讬讘 (讘专讗砖讬转 讻讚, 讘) '砖执讉讬诐 谞指讗 讬指讚职讱指 转址旨讞址转 讬职专值讻执讬'?
讜讗讬谉 诇转专抓 讜诇讜诪专 讚诇讗 谞拽讬讟 专讘 转讞诇转 讛驻住讜拽 讻讚讬 砖诇讗 谞讟注讛 诇讞砖讜讘 砖爪专讬讱 诇讛砖讘讬注讜 讘讘专讬转 诪讬诇讛 讻讚注讘讚 讗讘专讛诐 讗讘讬谞讜 注"讛 讚讝讛 讗讬谞讜 讞讚讗 讚砖讘讜注讛 砖讬讬讻讛 讘谞砖讬诐 讙诐 讻谉 讜讘讛诐 诇讬讻讗 诇讗转驻讜住讬 讘讘专讬转 诪讬诇讛, 讜注讜讚 讗讬 诪砖讜诐 讛讗 诇讬诪讗 诇讛讚讬讛 诪砖讘讬注讬谉 讗讜转讜 讘谞拽讬讟转 讞驻抓 讻讚讻转讬讘 '砖执讉讬诐 谞指讗 讬指讚职讱指 转址旨讞址转 讬职专值讻执讬'.
讜讗驻砖专 诇讛讚讞拽 讜诇讜诪专 讚专讘 讗诪专 诇讛讗讬 诪诇转讗 注诇 诪讛 砖讗诪专 讛讻转讜讘 '砖职讈讘只注址转 讛殖' 转执旨讛职讬侄讛 讘值旨讬谉 砖职讈谞值讬讛侄诐' (砖诪讜转 讻讘, 讬) 讚诪砖诪注 讚讻讘专 诇诪讚 讗讜转谞讜 讛讻转讜讘 砖讬砖 砖讘讜注转 讛', 讜讛讬讻谉 讗诪讜专讛 讘转讜专讛 诪拽诪讬? 讗诪专 讗诪讜专讛 讘驻住讜拽 讝讛 讚讻转讬讘 '讜职讗址砖讈职讘旨执讬注植讱指 讘旨址讛殖' 讗直诇止拽值讬 讛址砖旨讈指诪址讬执诐' 讜讝讛讜 砖讗诪专讜 诪砖讘讬注讬谉 讗讜转讜 讘砖讘讜注讛 砖讻讘专 讗诪讜专讛 讘转讜专讛 讜讛讜讗 讘驻住讜拽 '讜职讗址砖讈职讘旨执讬注植讱指 讘旨址讛殖' 讗直诇止拽值讬 讛址砖旨讈指诪址讬执诐' 讜爪专讬讱 诇讜诪专 讚专讘 讬讛讜讚讛 拽讬爪专 讘诇砖讜谉 专讘 讜注讚讬讬谉 爪专讬讱 讬砖讜讘.
讜诪讛 砖讗诪专 专讘讗 讛址讗讬 讚旨址讬旨职谞指讗 讚旨职讗址砖讈职讘旨址注 讘旨址讛殖' 讗直诇止拽值讬 讛址砖旨讈指诪址讬执诐'' 谞址注植砖讉指讛 讻旨职讟讜止注侄讛 讘旨执讚职讘址专 诪执砖讈职谞指讛, 谞专讗讛 讻讬 专讘讗 砖诪注 讘讝诪谞讜 砖讬砖 讚讬讬谞讬诐 讟讜注讬诐 讘讚讘专讬 专讘 讜讞讜砖讘讬诐 讚住讘讬专讗 诇讬讛 砖爪专讬讱 诇讛砖讘讬注讜 讘砖诐 讛诪讬讜讞讚 讜诇讻讱 谞拽讬讟 诇砖讜谉 讝讛 注诇讬讬讛讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗讬谉 诇讱 讘讬讚讬 讞讬讬讘. 注讬' 讙讬讟讬谉 讚祝 讬讚 注"讗 转讜住' 讚"讛 讜诇讗:





讞讬讚讜砖讬 讛专讬"诪

诪砖谞讛 砖讘讜注转 讛讚讬讬谞讬谉 讛讟注谞讛 讘' 讻住祝 讜讛讛讜讚讗讛 砖讜讛 驻专讜讟讛. 专讗砖讜谞讬诐 讝"诇 转诪讛讜 诇诪讛 谞拽专讗 砖讘讜注转 诪讜讚讛 诪拽爪转 讬讜转专 砖讘讜注转 讛讚讬讬谞讬诐 诪讻诇 讛砖讘讜注讜转 注"砖 讘专砖讘"讗 讜专讬讟讘"讗. 讜讗驻砖专 诇讜诪专 讚讘讗 诇讛讜专讜转 讻讛专诪讘"诐 讝"诇 讚讗祝 讚讬讞讬讚 诪讜诪讞讛 讬砖 诇讜 讚讬谉 讘"讚 诪"诪 讛讛讜讚讗讛 讘驻谞讬讜 诇讗 讛讜讬 讻诪讜讚讛 讘讘"讚 注"砖. 讜讗"讻 砖讘讜注讛 讝讜 讚诪讜讚讛 讘诪拽爪转 讗讬 讗驻砖专 讘讬讞讬讚 诪讜诪讞讛 诪砖讗"讻 砖讗专 砖讘讜注讜转 讜诇讻讱 拽专讬 诇讛 砖讘讜注转 讛讚讬讬谞讬诐 讚拽讗讬 注诇 砖讘讜注讛 砖讘讗讛 注"讬 讛讜讚讗讛 诪砖讗"讻 注讚 讗' 讜砖讜诪专讬谉 注"砖:


讜讛讛讜讚讗讛 砖讜讛 驻专讜讟讛 讻讜'. 讛谞讛 诇讻讗讜专讛 诇讗 讗讬爪讟专讬讱 诇诪注讜讟讬 驻讞讜转 诪砖"驻 诪讛讜讚讗讛 诇注谞讬谉 砖讘讜注讛 讻讬讜谉 讚讗讬谉 讘"讚 谞讝拽拽讬谉 诇驻讞讜转 诪砖讜讛 驻专讜讟讛 讗"讻 讗讬谉 讻讗谉 讛讜讚讗讛 讻诇诇 讜讗祝 讚诇讻转讞诇讛 讗住讜专 诇讙讝讜诇 诪"诪 诇讗 谞讬转谉 诇讛讬砖讘讜谉 讻诪讘讜讗专 讘专诪讘"诐 讛' 讙讝讬诇讛. 讜诪讻砖"讻 诇诪讗讬 讚讗诪专 讘砖"住 住谞讛讚专讬谉 讚驻讟讜专 讙讝诇 驻讞讜转 诪砖讜讛 驻专讜讟讛 诪讟注诐 诪讞讬诇讛 讚诪住转诪讗 诪讞诇 诇讬讛 讜讗"讻 讗讬谉 讻讗谉 讛讜讚讗讛 诪拽爪转 讻诇诇 讜讻讗讜诪专 谞' 诇讜讬转讬 诪诪讱 讗讘诇 诪讞诇转 诇讬 讚诇讗 讛讜讬 诪"诪 讜讻诪讜 讟"讞 讜讛诇"讘 讚诪讬驻讟专 诪砖讜诐 诪讞讬诇讛 讚注讻砖讬讜 讛讜讬 讻"讛 讻谞"诇. 讜讗讬谉 诇讜诪专 讚讘讗诪转 诪讟注诐 讝讛 讘注讬谞谉 讛讜讚讗讛 驻专讜讟讛 砖讬讛讬' 诪讜讚讛 诪拽爪转 讻谞"诇. 讚讗"讻 诪讗讬 讚讬讬拽 诇拽诪谉 讘砖"住 诪转谞讬' 讻讜讜转讬' 讚专讘 诪讚诇讗 转谞讬 讻驻讬专转 驻专讜讟讛 讻诪讜 讛讜讚讗讛 讛讗 诇诪"砖 讗驻砖专 诇讜诪专 讚讛讻驻讬专讛 诇讗 讘注讬谞谉 讻诇诇 驻专讜讟讛 讚讛讗 讘讞讬讬讘 驻专讜讟讛 讜讞爪讬 爪专讬讱 诇砖诇诐 诇讜 讛讻诇 讜讘"讚 诪讜爪讬讗讬谉 诪讬讚讜 讙诐 讛讞爪讬 驻专讜讟讛 讜讗"讻 诪讛 专讗讬讛 讛讜讗 诪讛讜讚讗讛 诇讛讻驻讬专讛 讘砖诇诪讗 讛讜讚讗讛 驻讞讜转 诪驻专讜讟讛 讻讬讜谉 砖讗讜诪专 砖讗讬谞讜 讞讬讬讘 讬讜转专 讗讬谉 讻讗谉 讛讜讚讗讛 讻诇诇 讚谞诪讞诇 诇讚讘专讬讜 诪砖讗"讻 讻砖诪讜讚讛 驻专讜讟讛 讜讻讜驻专 讞爪讬 驻专讜讟讛 讗诐 讬讜讚讛 砖驻讬专 诪讞讜讬讘 讜讘"讚 谞讝拽拽讬谉 讬"诇 砖驻讬专 砖讞讬讬讘 砖讘讜注讛 讗祝 注诇 驻讞讜转 诪砖讜讛 驻专讜讟讛. 讜注"讻 讚驻砖讬讟讗 诇砖"住 讚讙诐 讘诇讗 讟注诐 讚诪讞讬诇讛 讻讬讜谉 讚诇讗 讞砖讬讘 诪诪讜谉 讘讻诇 诪拽讜诐 驻讞讜转 诪砖讜讛 驻专讜讟讛 讙诐 诇注谞讬谉 讻驻讬专讛 讚砖讘讜注讛 讗讬谉 诪砖讘讬注讬谉. 讜讗祝 讚拽讬"诇 讚讗诐 谞讝拽拽讜 讛讘"讚 诇砖讜讛 驻专讜讟讛 讙讜诪专讬谉 讗祝 注诇 驻讞讜转 诪砖讜讛 驻专讜讟讛 注"砖 讘"诪 驻专拽 讛讝讛讘 讜讘驻讜住拽讬诐. 讜讗"讻 讻讬讜谉 砖转讘注讜 讬讜转专 诪驻专讜讟讛 讜诪讜讚讛 驻专讜讟讛 讜讻讜驻专 讞爪讬 驻专讜讟讛 讻讬讜谉 砖讙讜诪专讬谉 讻谞"诇 诪诪讬诇讗 讻讬讜谉 砖谞讝拽拽讜 诇砖讜讛 驻专讜讟讛 讙讜诪专讬谉 讜讬讻讜诇讬谉 诇讛砖讘讬注 讙诐 注诇 讛驻讞讜转 诪砖"驻 讻谞"诇. 讬"诇 讛讟注诐 讻讬讜谉 讚讻转讘 讜谞拽专讘 讻讜' 讜讗诪专 讘砖"住 拽专讬讘讛 讝讜 诇砖讘讜注讛 讗"讻 爪专讬讱 砖讬讛讬' 讚讬谉 讘"讚 注诇 讛砖讘讜注讛 诪爪讚 注爪诪讛 讜讻讗谉 砖讛砖讘讜注讛 注诇 讛讻驻讬专讛 驻讞讜转 诪砖"驻 讜注"讝 讗讬谉 讚讬谉 讘"讚 诪爪讚 注爪诪讜 专拽 讻讬讜谉 砖讛讜讝拽拽讜 讻讘专. 讜讛讬讛 诪讬讜砖讘 讘讝讛 诪讛 讚转谞讬 砖讘讜注转 讛讚讬讬谞讬谉 讻讜' 讻谞"诇 讚拽诪"诇 讚爪专讬讱 砖注诇 讛砖讘讜注讛 注爪诪讛 讬讛讬讛 注诇讬讛诐 讚讬谉 讚讬讬谞讬诐 讜诪讛"讟 爪专讬讱 讻驻讬专讛 驻专讜讟讛 讻谞"诇 讚讗诇"讛 讗讬谉 注诇 讛砖讘讜注讛 注诇讬讛诐 砖诐 讘"讚 专拽 诪爪讚 诪讛 砖讻讘专 谞讝拽拽讜 讻谞"诇. 讜注讜讚 讚拽专讗 讘砖讘讜注转 砖讜诪专讬谉 讻转讬讘 讜讗祝 讚注讬专讜讘 驻专砖讬讜转 讻讜' 诪"诪 诇注谞讬谉 讛讻驻讬专讛 讬诇驻讬谞谉 砖驻讬专 讛砖讘讜注讜转 诇讛讚讚讬 讻诪讜 讚讬诇驻讬谞谉 诇注谞讬谉 拽专拽注讜转 讜砖讟专讜转 讻诇 讛砖讘讜注讜转 诇讛讚讚讬 讜讗"讻 讘砖讜诪专讬谉 讜注"讗 砖讗讬谞讜 专拽 讻驻讬专讛 讜驻讟讜专 讘驻讞讜转 诪驻专讜讟讛 诪诪讬诇讗 讙诐 讘诪讜讚讛 诪拽爪转 讻谉 讚讘注讬 讛讻驻讬专讛 砖"驻 讻诪讜 讘砖讗专 砖讘讜注讜转 讻谞"诇:


讜谞专讗讛 讚拽诪"诇 诇注谞讬谉 讛讛讜讚讗讛 讙"讻 讗祝 讘讙讜讜谞讬 讚诪讞讜讬讘 讘驻讞讜转 诪砖"驻 讜讻诪讜 讙讝诇 讙' 讗讙讜讚讜转 讘砖讜讛 驻专讜讟讛 讜讛讞讝讬专 讘' 讚讗诪专 讘"拽 驻专拽 讛讙讜讝诇 讚讛砖讘讛 讗讬谉 讻讗谉 讜诪讞讜讬讘 诇讛讞讝讬专 讛讙' 讗祝 砖讗讬谞讜 砖讜讛 驻专讜讟讛 讜诪"诪 讻砖诪讜讚讛 讻讛"讙 诇讗 讞砖讬讘 讛讜讚讗讛 诇讞讬讬讘 砖讘讜注讛 讚诪"诪 诇讗讜 讛讜讚讗讜转 诪诪讜谉 讛讜讗 讗祝 砖诪讞讜讬讘 讚讻转讬讘 讻讬 讛讜讗 讝讛 讜讛讬讬谞讜 诪诪讛 砖谞拽专讗 讻住祝 讚拽讗讬 注诇 讻讬 讬转谉 讻住祝 讻讜' 砖讬讛讬' 讛讜讚讗讛 讛讞砖讬讘 讻住祝 讻谞"诇. 讗讜 讻讙讜谉 砖诪讜讚讛 拽专拽注讜转 讬讜转专 诪砖讜讛 驻专讜讟讛 讜讙诐 驻讞讜转 诪砖讜讛 驻专讜讟讛 诪讟诇讟诇讬谉 讚讗讬谉 讻讗谉 诪讞讬诇讛 讜诪讞讜讬讘 讛讻诇 讙诐 讛驻讞讜转 诪砖讜讛 驻专讜讟讛 讜讗诐 讛讬讛 讛讜讚讗讛 驻讞讜转 诪砖讜讛 驻专讜讟讛 诪讞讬讬讘 砖讘讜注讛 讛讬讛 砖驻讬专 讻讛"讙 诪讞讜讬讘 砖讘讜注讛 讚爪专讬讱 诇砖诇诐 讜拽诪"诇 讚诪"诪 讗讬谉 讛讜讚讗讛 驻讞讜转 诪砖讜讛 驻专讜讟讛 诪讞讬讬讘 讻诇诇 砖讘讜注讛 讜诪诪讬诇讗 讻讛"讙 驻讟讜专. 讗讜 诇诪讗讬 讚拽讬"诇 拽讚诪讛 讛讜讚讗讛 诇转讘讬注讛 驻讟讜专 讜讗"讻 讻讙讜谉 砖讛讜讚讛 拽讜讚诐 转讘讬注讛 讘砖讜讛 驻专讜讟讛 讜讗讞专 讻讱 转讘注讜 注讜讚 讜讛讜讚讛 驻讞讜转 诪砖讜讛 驻专讜讟讛 讚诪讞讜讬讘 诇砖诇诐 讛讻诇 砖讛专讬 讬砖 讻讗谉 讬讜转专 诪砖"驻 讜讗注驻"讻 驻讟讜专 诪砖讘讜注讛 讚讗讜转讜 讛讜讚讗讛 讛诪讞讬讬讘转讜 砖讘讜注讛 讛讬讬谞讜 讗讞专 讛转讘讬注讛 爪专讬讱 砖讬讛讬讛 砖讜讛 驻专讜讟讛 讜讬诇驻讬谞谉 诪讻讬 讛讜讗 讝讛 讜拽诪"诇 砖驻讬专 讛讜讚讗讛 砖"驻 讻谞"诇:


讜讘讝讛 诪讬讜砖讘 诇注谞"讚 讚讘专讬 讛专讬"谉 诪讙讗"砖 讜讛讙讗讜谞讬诐 讝"诇 砖驻住拽讜 讬爪讗讜 讻诇讬诐 诇诪讛 砖讛谉 讚讘' 诪讞讟讬谉 讗祝 驻讞讜转 诪砖"驻 讞讬讬讘 砖讘讜注讛 讜讚讞讛 讛专诪讘"谉 讝"诇 讚讘专讬讛诐 讚讗"讻 诪爪讬谞讜 讬砖讬讘转 讛讚讬讬谞讬诐 注诇 驻讞讜转 诪砖讜讛 驻专讜讟讛 讘讻诇讬诐 讜注讜讚 讘讬专讜砖诇诪讬 诪驻讜专砖 讜讛讜讗 讚讬讛讬讛 砖讜讛 驻专讜讟讛. 讜注讜讚 转讛讬讛 讗砖讛 诪转拽讚砖转 讘讻诇讬 驻讞讜转 诪砖讜讛 驻专讜讟讛. 讜讛专砖讘"讗 讝"诇 讻转讘 讚讗驻砖专 讘讗诪转 讻谉. 讜诪讚诇讗 讛讝讻讬专 讘砖"住 讚讬诇谉 砖讬讛讬讛 砖讜讛 驻专讜讟讛 讜住转诪讗 拽讗诪专 讘' 诪讞讟讬谉 讛讜讻讬讞讜 讚砖"住 讚讬诇谉 讞讜诇拽 讗讬专讜砖诇诪讬 注"砖 砖谞讚讞拽 讛专讘讛:


讜诇注"讚 讗"砖 讘驻砖讬讟讜转 讚讗讬谉 讻讜讜谞转 讛讙讗讜谞讬诐 讝"诇 砖讬讛讬讛 谞拽专讗 驻讞讜转 诪砖讜讛 驻专讜讟讛 诪诪讜谉 讘讻诇讬诐 讬讜转专 诪砖讗专 讚讘专讬诐 诇注谞讬谉 讙讝诇 讜讻讛"讙 讚住转诪讗 讗诪专 讘砖"住 讚驻讞讜转 诪砖讜讛 驻专讜讟讛 谞讬转谉 诇诪讞讬诇讛 讜诪讛 讘讻讱 砖讛讜讗 讻诇讬 讜讞砖讬讘 诇诪诇讗讻讛 讛讗 诪"诪 谞诪讻专 讘砖讜拽 讘驻讞讜转 诪驻专讜讟讛 讜讗讬谞讜 砖讜讛 讬讜转专. 专拽 讻讗谉 诇注谞讬谉 砖讘讜注讛 讚讙诇讬 拽专讗 讻诇讬诐 讚讬爪讗讜 诇诪讛 砖讛谉 讜讛讬讬谞讜 讘讙讜讜谞讬 砖讻转讘谞讜 讻砖诪讜讚讛 拽专拽注讜转 讜讻讛"讙 讜讙诐 讻诇讬 驻讞讜转 诪砖讜讛 驻专讜讟讛 讚砖驻讬专 讛讜讚讗转 讻诇讬 诪讞讬讬讘转讜 砖讘讜注讛 讗祝 驻讞讜转 诪砖讜讛 驻专讜讟讛 讚讻转讬讘 讻讬 讛讜讗 讝讛 讙诐 讗讻诇讬诐 讚讻讬讜谉 砖诪讜讚讛 讻诇讬 讜讻讜驻专 讻诇讬 讗祝 驻讞讜转 诪砖讜讛 驻专讜讟讛 诪讬拽专讬 讛讜讚讗讛 诇讞讬讬讘 砖讘讜注讛 讗讘诇 注讻"驻 爪专讬讱 砖讬讛讬讛 诪讞讜讬讘 诇讛讞讝讬专 讚讗诇"讻 讗讬谉 讻讗谉 讛讜讚讗讛 诪爪讚 诪讞讬诇讛 讗讜 砖讗讬谉 讚讬谉 讘"讚 讜诇讻讱 诇讗 讗讬砖转诪讬讟 讛砖"住 讘砖讗专 讚讜讻转讬 诇诪讬诪专 砖讬讛讬' 讻诇讬 驻讞讜转 诪砖讜讛 驻专讜讟讛 诪诪讜谉 诇注谞讬谉 讙讝诇 讜讻讛"讙 专拽 讻讗谉 诇砖讘讜注讛 讜讛讬讬谞讜 讘讗讜驻谉 讻诪"砖 砖讬砖 讘讻驻讬专讛 讜讛讜讚讗讛 讬讜转专 诪砖"驻 拽专拽注讜转 讗讜 拽讜讚诐 诇转讘讬注讛 讜讻讛"讙 专拽 砖讛讻驻讬专讛 讜讛讜讚讗讛 砖转讞讬讬讘 讗讜转讜 砖讘讜注讛 讛讜讗 驻讞讜转 诪砖讜讛 驻专讜讟讛 讜注"讝 诪讛谞讬 砖驻讬专 讘讻诇讬诐 驻讞讜转 诪砖讜讛 驻专讜讟讛 讚讙诇讬 拽专讗 讻谞"诇. 讜诇讻讱 讗诪专 砖驻讬专 讘讬专讜砖诇诪讬 讜讛讜讗 砖讬讛讬讛 讛讻驻讬专讛 驻专讜讟讛 讜讛讜讚讗讛 驻专讜讟讛 讻讜' 讚讗诇"讻 讜讚讗讬 诇讗 讛讜讬 诪诪讜谉 讻诇诇 讜讗讬讱 讬转讞讬讬讘 砖讘讜注讛. 讗讘诇 讘砖"住 讚讬诇谉 讚拽讗讬 注诇 讛诪砖谞讛 讚讛讜讚讗讛 砖讜讛 驻专讜讟讛 诇注谞讬谉 讛讜讚讗讛 讛诪讞讬讬讘转讜 讛砖讘讜注讛 砖讬讛讬讛 砖讜讛 驻专讜讟讛 注"讝 讗诪专 砖驻讬专 讻诇讬诐 诇诪讛 砖讛谉 讜砖驻讬专 诪讞讬讬讘转讜 砖讘讜注讛 讙诐 驻讞讜转 诪砖"驻 讻砖讬砖 诇注谞讬谉 讞讬讜讘 转砖诇讜诪讬谉 砖讜讛 驻专讜讟讛 讻谞"诇 讜讗讬谞讜 讞讜诇拽 讻诇诇 讗讬专讜砖诇诪讬 诪砖讗"讻 讬砖讬讘转 讛讚讬讬谞讬诐 讜拽讚讜砖讬谉 砖驻讬专 诇讬讻讗 讻诇诇 讘驻讞讜转 诪砖"驻 讻谞"诇:


讜讛谞讛 诪"砖 专砖讘"讗 讝"诇 讚讗驻砖专 讘拽讚讜砖讬谉 讘讗诪转 诪讛谞讬 讘讻诇讬 驻讞讜转 诪砖"驻 讻诪讜 讘拽谞讬谉 注"砖 诇讻讗讜专讛 转诪讜讛 诪讗讜讚 讚讛讗 讗诪专 讘砖"住 专讬砖 拽讚讜砖讬谉 诪谞讬谞讗 诇诪注讜讟讬 讞诇讬驻讬谉 讻讜' 讗讬转谞讬讬讛讜 驻讞讜转 诪砖"驻 讜讗砖讛 讘驻讞讜转 诪砖讜讛 驻专讜讟讛 诇讗 诪讬拽谞讬讬' 注"砖 讜讛讗 讞诇讬驻讬谉 拽讬"诇 讚讘注讬 讻诇讬 讚讜拽讗 讜诪讜讻讞 诇讛讚讬讗 讚讘拽讚讜砖讬谉 诇讗 诪讛谞讬 讘讻诇讬 驻讞讜转 诪砖讜讛 驻专讜讟讛 讚讗诐 诇讗 讻谉 讙"讻 讗讬转谞讬讬讛讜 讻诪讜 讘讞诇讬驻讬谉 诇专砖讘"讗 讝"诇:


讜谞专讗讛 诇讬砖讘 讚讘专讬讜 讚讙讜专住 讻讙讬专住转 专砖"讬 讝"诇 讘驻讞讜转 诪砖"驻 诇讗 诪讬拽谞讬' 谞驻砖讛 讻讜' 讜讛讬讬谞讜 讚讘拽讚讜砖讬谉 讬砖 讘' 讟注诪讬诐 注诇 驻讞讜转 诪砖讜讛 驻专讜讟讛 讞讚讗 讚诪住转诪讗 讗讬谉 专爪讜谞讛 诇讛转拽讚砖 讘驻讞讜转 诪砖讜讛 驻专讜讟讛 讚讙谞讗讬 诇讛 讜讻诪讜 驻讞讜转 诪讚讬谞专 诇讘"砖 讚讗诪专 讘砖"住 讛转诐 讘拽讚砖讛 讘诇讬诇讛 讗讜 注"讬 砖诇讬讞 讻讜' 讜注讜讚 讟注诐 讗祝 砖诪转专爪讬转 讘驻讬专讜砖 驻讞讜转 诪砖讜讛 驻专讜讟讛 诪"诪 诇讗 讞砖讬讘 讻住祝 讜讙讝讛"讻 讻住祝 讚讜拽讗 讜讗祝 讚谞讬诪讗 讚讻诇讬 讞砖讬讘 讻住祝 驻讞讜转 诪砖讜讛 驻专讜讟讛 诪"诪 诇讗 诪讛谞讬 专拽 讻砖诪转专爪讬转 讘驻讬专讜砖 谞讙讚 诪讛 砖讙讝讛"讻 讚讘注讬 讻住祝 注"讝 讬"诇 讚诪讛谞讬 讘讻诇讬. 讗讘诇 诪住转诪讗 诇注谞讬谉 讟注诐 讗' 讚驻讞讜转 诪砖"驻 诇讗 诪讬拽谞讬讗 谞驻砖讛 讚讙谞讗讬 诇讛 诇讝讛 讜讚讗讬 讚诇讗 诪讛谞讬 讻诇讬 讚诪"诪 讗讬谞讜 砖讜讛 驻专讜讟讛 讜诇讻讱 讗诪专 砖驻讬专 讛转诐 讚诇讗 诪拽谞讬讗 谞驻砖讛 讜讛讬讬谞讜 讻讟注诐 讛谞"诇 讜讝讛 讗祝 讘讻诇讬 诇讗 诪讛谞讬 讘住转诐. 讜诪讚讜拽讚拽 砖诐 诇砖讜谉 专砖"讬 讝"诇 砖驻讬' 讞诇讬驻讬谉 驻讞讜转 诪砖讜讛 驻专讜讟讛 拽讜谞讬谉 讘讻诇讬 讗注"驻 砖讗讬谞讜 砖讜讛 驻专讜讟讛 诇诪讛 讛讜爪专讱 诇讗转讜讬讬 讛讗 讚讻诇讬 讚驻诇讬讙 专"砖 注"砖. 讜诇诪"砖 讗"砖 讚诇诪讗讬 讚讙专讬住 诇讗 诪拽谞讬讗 谞驻砖讛 讜驻讬' 讚讙谞讗讬 诇讛 讻讜' 讜讛讗 讘诇"讝 诇讗 诪讛谞讬 讻诪"砖 转讜住' 砖诐 讜诇讻讱 讚讬讬拽 讻诇讬 讜诪爪讚 讙讝讛"讻 讛讬' 诪讜注讬诇 讚讻诇讬 谞拽专讗 讻住祝 讙诐 驻讞讜转 诪砖"驻 专拽 诪爪讚 讙谞讗讬 诇讛 诇讗 诪讛谞讬 讜讝讛 讙诐 讘讻诇讬 讜诪诪讬诇讗 讘讟讬诇 转讜专转 讞诇讬驻讬谉 讻讜';


讜讘诇"讝 诪讜讻专讞 诇专砖讘"讗 讻谉 讚讛讗 讻转讘 注讻砖讬讜 诇砖讬讟讛 讛谞"诇 讚讙诐 拽谞讬谉 讞诇讬驻讬谉 讬"诇 讚诪转讜专转 讻住祝 讛讜讗 讜诇讻讱 拽讜谞讬谉 讘讻诇讬 讜讙诐 诪转拽讚砖转 注"砖 讜讗"讻 讗讬谞讜 注讜诇讛 讻诇诇 驻讬' 转讜住' 砖诐 讚诇讗 诪讬拽谞讬' 讚驻讬' 讚诪讜讻讞 砖讗讬谉 拽谞讬谉 讘转讜专转 讻住祝 讜砖讜讘 诇讗 诪爪讬谞讜 诇诪讬诇祝 讗砖讛 诪砖讚讛 注"砖. 讜诇专砖讘"讗 讝"诇 讛谞"诇 讘讗诪转 拽谞讬谉 诪转讜专转 讻住祝. 讜注"讻 讻讙讬专住转 专砖"讬 讜讘讗诪转 诇讗 诪诪注讟 讘拽讚讜砖讬谉 专拽 讘诇讬诇讛 讗讜 注"讬 砖诇讬讞 讜讻诪讜 讚诪讜拽讬 诇讛 诇讛讗 讚讘"砖 讘讚讬谞专 讘诇讬诇讛 讜注"讬 砖诇讬讞 讜驻砖讟讛 讬讚讛 讘讗诪转 诪讛谞讬 讘讻诇讬 讻谞"诇. 讜讛讬讛 谞专讗讛 拽爪转 专讗讬讛 讚拽谞讬谉 讞诇讬驻讬谉 诪转讜专转 讻住祝 诪讚讗诪专 讘"诪 诪"讜 诇诪注讜讟讬 讗讬住讜专讬 讛谞讗讛 注"砖 讜诇诪"砖 转讜住' 砖诐 讚讛讗 讚拽讜谞讬谉 讘讻诇讬 讗祝 驻讞讜转 诪砖讜讛 驻专讜讟讛 讜讗祝 讚讻转讬讘 讜谞转谉 讛讬讬谞讜 谞转讬谞转 诪谞注诇 讻诪讜 讘讙讟 讜谞转谉 讚讛讬讬谞讜 谞转讬谞转 讙讟 注"砖. 讜拽砖讛 讛讗 讘讙讟 拽讬"诇 讻转讘 注诇 讗讬住讜专讬 讛谞讗讛 讻砖专 注"砖 驻"讘 讚讙讟讬谉 诪砖讜诐 讚讜谞转谉 谞转讬谞转 讙讟 讛讜讗 讜讗"讻 诇诪讛 诇讗 讬讛讬讛 讻砖专 讙诐 讘讞诇讬驻讬谉. 讗讘诇 诇专砖讘"讗 讝"诇 讗"砖 讻讬讜谉 讚讘转讜专转 讻住祝 讛讜讗 专拽 讻诇讬 讛讜讬 讻住祝 讜诪诪讬诇讗 讗讬住讜专讬 讛谞讗讛 诇讗 诪讛谞讬. 讗讱 讘讗诪转 讙诐 诇转讜住' 讜砖"驻 诇讗 拽砖讛 讻讬讜谉 讚讘注讬 讻诇讬 砖讬讛讬讛 讘讜 讞砖讬讘讜转 讚讜诪讬讗 讚谞注诇 讜讞爪讬 讗讙讜讝 讜诪讜专讬拽讗 诇讗 诪讛谞讬. 讜讗"讻 讗讬住讜专讬 讛谞讗讛 注讻"驻 讻诇讬 讞砖讬讘 诇讗 诪讬拽专讬. 讜讗驻砖专 诇讗 诪讬拽专讬 讻诇诇 讻诇讬 讻讬讜谉 砖讗讬谞讜 专讗讜讬 诇砖讜诐 讚讘专 讜讘讙讟 砖驻讬专 注讻"驻 讙讟 诪讬拽专讬. 讜讙诐 讬"诇 诪讟注诐 讚讗讬住讜专讬 讛谞讗讛 诇讗讜 讚讬讚讬讛 谞讬谞讛讜 讜讗讬谞讜 讬讻讜诇 诇讛拽谞讜转讜 讻诇诇 讜诪讛 砖诪讜注讬诇 讘讙讟 讬讘讜讗专 讘诪"讗 讘注讝"讛 讜讘讗诪转 讙诐 讛专砖讘"讗 诇讗 讗诪专讜 讗诇讗 讻诪住转驻拽 讜诪住讬拽 讙"讻 讚讗讬谉 讞诇讬驻讬谉 诪转讜专转 讻住祝 讜讗讬谉 讗砖讛 诪转拽讚砖转 讘讜 讙"讻. 讜讻谉 谞专讗讛 讚注转 讻诇 讛驻讜住拽讬诐 讚讗祝 讘讻诇讬 讘注讬谞谉 讘拽讚讜砖讬谉 砖"驻:


讜讘诪"砖 诪讚讜拽讚拽 诇砖讜谉 专砖"讬 讝"诇 讛讛讜讚讗讛 砖诪讞讬讬讘转讜 诇讬砖讘注 诇讗 转讛讗 驻讞讜转 诪驻专讜讟讛 讻讜' 砖讛讜讗 诇诪讜转专 讜诇诪"砖 讛讬讬谞讜 讚诇讗 讗讬爪讟专讱 诇讗砖诪注讬谞谉 专拽 讘诪讜讚讛 讬讜转专 拽专拽注 讜讻讛"讙 砖诪讞讜讬讘 讛讞爪讬 驻专讜讟讛 讜讗注驻"讻 爪专讬讱 砖讛讛讜讚讗讛 讛诪讞讬讬讘转 砖讘讜注讛 讬讛讬讛 砖讜讛 驻专讜讟讛 讻谞"诇:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讻诪讗谉 讻专讘讬 讞谞讬谞讗 讘专 讗讬讚讬. 诇讚注转 专' 讞谞讬谞讗 讘专 讗讬讚讬 砖讘讜注转 讛讚讬讬谞讬诐 讝拽讜拽讛 诇砖诐 诪讝' 砖诪讜转 讛诪讬讜讞讚讬谉 讜讗讬诇讜 诇专讘谞谉 讚讬 讘讻讬谞讜讬. 讜注讬讬谉 讘砖讬注讜专讬诐 诇诪注诇讛 (讘注谞讬谉 砖诐 讘砖讘讜注讛) 砖讚谞谞讜 讘讗讜专讱 讘讚讬谉 讛砖诐 讘砖讘讜注讜转.
讜讘讛砖讙转 讛专讗讘"讚 注诇 讛专诪讘"诐 (驻"讘 诪讛诇' 砖讘讜注讜转 讛诇"讙) 诪讘讞讬谉 讘讬谉 砖讘讜注转 讘讬讟讜讬 诇砖讘讜注讜转 讛注讚讜转 讜讛驻拽讚讜谉 讜讝"诇 砖诇讗 诪爪讗转讬 砖诐 诪谉 讛砖诪讜转 讜诇讗 讻讬谞讜讬 诪讛讻讬谞讜讬讬诐 讘砖讘讜注转 讘讬讟讜讬 讜诇讗 诪爪讬谞讜 砖诐 讗诇讗 讘注讚讜转 讜讘驻拽讚讜谉 诇驻讬 砖谞讗诪专 讘注讚讜转 讗诇讛 讜拽讜诇 讜讬诇驻讬谞谉 讗诇讛 讗诇讛 诪住讜讟讛 讜驻拽讚讜谉 转讞讟讗 诪注讚讜转 讗讘诇 讘砖讘讜注转 讘讬讟讜讬 讗驻讬诇讜 诪讘讟讗 讗讜 讗讬住讜专 砖讘讜注讛 讜讻讜' 讜讛"诪 诇拽专讘谉 讜讻谉 谞诪讬 诇讘诇 讬讞诇 讗讘诇 诇诪诇拽讜转 讘注讬谞谉 砖诐 砖讻转讜讘 诇讗 转砖讗 讗转 砖诐 讛' 讗诇讛讬讱 诇砖讜讗 讜砖讘讜注转 砖拽专 谞诪讬 谞讗诪专 诇讗 转砖讘注讜 讘砖诪讬 诇砖拽专 注讻"诇. 讗诇讬讘讗 讚讛专讗讘"讚 砖讘讜注讜转 讛注讚讜转 讜讛驻拽讚讜谉 讝拽讜拽讜转 诇砖诐 讗讜 诇讻讬谞讜讬 讜讘讻讱 诪讞讬讬讘讜转 讜讗讬诇讜 砖讘讜注转 讘讬讟讜讬 诪讞讬讬讘转 讘诇讬 砖诐. 讘专诐 讚讬谉 砖讘讜注转 讛讚讬讬谞讬诐 讚讜诪讛 诇讚讬谞谉 砖诇 砖讘讜注讜转 讛注讚讜转 讜讛驻拽讚讜谉 讜讝拽讜拽讛 诇讛讝讻专转 砖诐 讗讜 讻讬谞讜讬, 讜讻谉 讬讜爪讗 诪讛专讗讘"讚 讘驻讬"讗 诪讛诇' 砖讘讜注讜转 (讛诇' 讬"讙) 砖讻转讘 讜讝"诇 砖诪注转讬 砖转拽谞讜 讛讙讗讜谞讬诐 砖讗讬谉 诪砖讘讬注讬谉 注讻砖讬讜 诇讗 讘砖诐 讜诇讗 讘讻讬谞讜讬 讻讚讬 砖诇讗 讬讛讗 讛注讜诇诐 讞专讘 注诇 讬讚讬 讛讞讜讟讗讬诐 砖专讘讜 讜讻讜' 注讻"诇, 诪讜讻讞 砖诪注讬拽专 讛讚讬谉 砖讘讜注转 讛讚讬讬谞讬谉 讝拽讜拽讛 诇砖诐. 讜注诇讬谞讜 诇讛转讘讜谞谉, 转讬谞讞 砖讘讜注讜转 讛注讚讜转 讜讛驻拽讚讜谉 砖爪专讬讻讜转 砖诐 砖讻谉 讬砖 讘讛谉 讙讝讬讛"讻 讜讻驻讬 砖讛讟注讬诐 讛专讗讘"讚, 讗讘诇 砖讘讜注转 讛讚讬讬谞讬诐 诪谞讬讬谉 诇谞讜 砖讙诐 讛讬讗 爪专讬讻讛 砖诐. 讜谞专讗讛 讘驻砖讟讜转 砖讛诪拽讜专 诇讚讬谉 讛砖诐 讘砖讘讜注转 讛讚讬讬谞讬谉 讛讜讗 讘驻住讜拽 "讜讘砖诪讜 转砖讘注" 讜讻讚诪讘讜讗专 讘专诪讘"诐 (驻专拽 讬"讗 诪讛诇' 砖讘讜注讜转 讛诇' 讗') 讜讝"诇 讻砖诐 砖砖讘讜注转 砖讜讗 讜砖拽专 讘诇讗 转注砖讛 讻讱 诪爪讜转 注砖讛 砖讬砖讘注 诪讬 砖谞转讞讬讬讘 砖讘讜注讛 讘讘讬转 讚讬谉 讘砖诐 砖谞讗诪专 讜讘砖诪讜 转砖讘注 讝讜 诪爪讜转 注砖讛, 砖讛砖讘讜注讛 讘砖诪讜 讛讙讚讜诇 讜讛拽讚讜砖 诪讚专讻讬 讛注讘讜讚讛 讛讬讗 讜讛讚讜专 讜拽讚讜砖 讙讚讜诇 讛讜讗 诇讛砖讘注 讘砖诪讜 注讻"诇. 讜诇讗 讛砖讬讙 注诇讬讜 讛专讗讘"讚 讜诪砖诪注 砖讛住讻讬诐 诇讜 (讜讗讬诇讜 讛专诪讘"谉 讘住讛"诪 诪爪讜转 注砖讛 讝' 讞诇拽 注诇 讛专诪讘"诐).
讜讚讜诪讛 砖讗讬谉 讛讝讻专转 讛砖诐 讘砖讘讜注讛 诪爪讜讛 讘注诇诪讗 讗诇讗 砖注"讬 讛讝讻专转 讛砖诐 讞诇讛 讞驻爪讗 诪讬讜讞讚转 砖诇 砖讘讜注讛 讘砖诐, 讜讚讜拽讗 讞驻爪讗 砖诇 砖讘讜注讛 讘砖诐 诪讛讜讜讛 讞诇讜转 砖诐 砖讘讜注转 讛讚讬讬谞讬诐. 讛讜讻讞讛 诇讻讱 诪砖讬讟转 讛专讗讘"讚 讛谞"诇 砖讛谞砖讘注 砖讘讜注转 讘讬讟讜讬 讘诇讬 砖诐 驻讟讜专 诪诪诇拽讜转 讻讬 专拽 讞驻爪讗 砖诇 砖讘讜注讛 讘砖诐 诪讜讝讛专转 讘注讜谞砖 诪诇拽讜转. 讜讻谉 诪讜讻讞 诪讚注转 讛专诪讘"诐 讘驻"讚 诪讛诇' 砖讘讜注讜转 (讛诇"讚) 砖砖讘讜注讛 讘诇讬 砖诐 讗讜住专转 讗讘诇 讗讬谉 谞注谞砖讬诐 注诇讬讛, 讜注"讻 砖砖转讬 讞诇讜讬讜转 砖讘讜注讜转 讛谉: 砖讘讜注讛 讘砖诐 讜砖讘讜注讛 讘诇讬 砖诐; 砖讘讜注转 讛讚讬讬谞讬诐 讝拽讜拽讛 诇讞诇讜转 砖讘讜注讛 讘砖诐 讻讚讬 砖转拽专讗 讘砖诐 砖讘讜注转 讛讚讬讬谞讬诐.1
注讜讚 讬转讻谉 讗诇讬讘讗 讚讛专讗讘"讚 诇诪讛 砖讘讜注转 讛讚讬讬谞讬谉 讝拽讜拽讛 诇砖诐 砖诇讗 讻砖讘讜注转 讘讬讟讜讬 砖讛专讬 讬注讜讬讬谉 讘专诪讘"诐 (驻讬"讗 诪讛诇' 砖讘讜注讜转 讛诇讬"讚) 讜讝"诇 砖砖讘讜注转 讛讚讬讬谞讬谉 讛讬讗 砖讘讜注转 讛驻拽讚讜谉 注爪诪讛 注讻"诇. 讜诪讜讻讞 砖砖讘讜注转 讛讚讬讬谞讬谉 爪"诇 专讗讜讬讛 诇讞讬讬讘 讛诪砖拽专 讘拽专讘谉 砖讘讜注转 讛驻拽讚讜谉 讜诇讻谉 讘注讬谞谉 讛讝讻专转 讛砖诐 讘砖讘讜讛"讚 讻诪讜 讚讘注讬谞谉 讛讝讻专转 讛砖诐 讘砖讘讜讛"驻.
砖诐. 讙诪'. 爪专讬讱 诇讗转驻讜砖讬 讞驻爪讗 讘讬讚讬讛. 注讜诇讛 讛转诪讬讛讛, 讛专讬 讚讬谉 谞拽讬讟转 讞驻抓 谞诇诪讚 诪讛砖讘注转 讗讘专讛诐 讗讘讬谞讜 砖诇讻讗讜专讛 诇讗 讛讬转讛 讗诇讗 砖讘讜注转 讘讬讟讜讬 讘注诇诪讗, 讜诪讛讙诪专讗 诪砖诪注 砖讚讬谉 谞拽讬讟转 讞驻抓 讞诇 讘谞讜讙注 诇砖讘讜注转 讛讚讬讬谞讬诐 讘诇讘讚 讜诇讗 讘谞讜讙注 诇砖讘讜注讜转 讗讞专讜转. 讜讬转讻谉 诇讬讬砖讘 讘讻诪讛 讗讜驻谞讬诐:
讗) 谞拽讬讟转 讞驻抓 讗讻谉 诪讛讜讜讛 讞诇讜转 讚讬谉 讘讻诇 砖讘讜注讜转 讚注诇诪讗, 讗讱 砖讜谞讛 砖讘讜注转 讛讚讬讬谞讬诐 砖讛讬讗 诪讞讬讬讘转 谞拽讬讟转 讞驻抓. 诪讗讬讚讱 讘砖讗专 砖讘讜注讜转 讬砖 讞诇讜转 谞拽讬讟转 讞驻抓 讗讘诇 讗讬谞谉 诪讞讬讬讘讜转 讗讜转讛.
讜讛谞讛 讛专诪讘"诐 驻住拽 讘驻' 讬"讘 诪讛诇' 砖讘讜注讜转 (讛诇"讙 - 讚) 讜讝"诇 讜讻谉 讛谞砖讘注 讘谞讘讬讗 诪谉 讛谞讘讬讗讬诐 讗讜 讘讻转讘 诪讻转讘讬 讛拽讚砖 讗注"驻 砖讗讬谉 讻讜讜谞转讜 讗诇讗 诇诪讬 砖砖诇讞 谞讘讬讗 讝讛 讗讜 诇诪讬 砖爪讜讛 讘讻转讘 讝讛 讗讬谉 讝讜 砖讘讜注讛 讜讻讜' 讘讚"讗 讘砖讗专 讻转讘讬 讛拽讚砖, 讗讘诇 讛谞砖讘注 讘转讜专讛 讗诐 谞砖讘注 讘诪讛 砖讻转讜讘 讘讛 讚注转讜 注诇 讛讛讝讻专讜转 讜讗诐 谞砖讘注 讘讛 住转诐 讚注转讜 注诇 讛讙讜讬诇 讜讗讬谉 讻讗谉 砖讘讜注讛, 谞讟诇讛 讘讬讚讜 讜谞砖讘注 讘讛 讛专讬 讝讛 讻诪讬 砖谞砖讘注 讘诪讛 砖讻转讜讘 讘讛 讜讗住讜专 注讻"诇. 讜讚讘专讬讜 讚讜专砖讬诐 讘讬讗讜专: 讗) - 诪讛讜 砖讜专砖 讛讛讘讞谞讛 讘讬谉 讻转讘讬 讛拽讚砖 诇住"转. 讘) 讗祝 讘住"转 注爪诪讜 讛讗讬讱 讬讜住讘专 讛讞讬诇讜拽 讘讬谉 谞讟诇讛 讘讬讚讜 诇讘讬谉 诇讗 谞讟诇讛 讘讬讚讜. 讜谞专讗讛 诇谞诪拽 讗转 讛诇讻讜转讬讜 注驻"诪 砖拽讘注 讘驻' 讬"讗 诪讛诇' 砖讘讜注讜转 (讛诇"讞) 砖砖讘讜注转 讛讚讬讬谞讬诐 讝拽讜拽讛 诇谞拽讬讟转 讞驻抓 - 讚讛讬讬谞讜 住"转 讻砖专 讜讗讬诇讜 讻转讘讬 讛拽讜讚砖 讗讬谞诐 专讗讜讬讬诐 诇谞拽讬讟转 讞驻抓. 讜诪讛讙诪专讗 砖诇驻谞讬谞讜 (诇讞.) 注讜诇讛 砖谞拽讬讟转 讞驻抓 诪砖诇讬诪讛 讗转 讚讬谉 讛讝讻专转 讛砖诐 讘砖讘讜注转 讛讚讬讬谞讬诐 (讚讜"拽 讛讬讟讘 讘诇砖讜谉 讛住讜讙讬讗). 讘专诐 讛砖讘注转 讗讘专讛诐 诇讗诇讬注讝专 诇讗 讛讬转讛 砖讘讜注转 讛讚讬讬谞讬诐 讻讬 讗诐 砖讘讜注转 讘讬讟讜讬 讘注诇诪讗, 讜专讜讗讬诐 讘注诇讬诇 砖讗祝 砖讘讜注转 讘讬讟讜讬 讘注诇诪讗 谞转驻住转 讘谞拽讬讟转 讞驻抓. 讘讻讱 诪讜住讘专讬诐 驻住拽讬 讛专诪讘"诐 讛谞"诇. 讛讜讗讬诇 讜谞拽讬讟转 讞驻抓 讚讬谉 讘讛讝讻专转 讛砖诐 讘砖讘讜注讛, 讜讘住"转 讬砖 讞诇讜转 讚讬谉 砖诇 谞拽讬讟转 讞驻抓 砖讞诇 讗祝 讘砖讘讜注转 讘讬讟讜讬, 讛诇讻讱 讻砖谞讜拽讟 住"转 讘讬讚讜 讜谞砖讘注 住转诐 讗讜 讻砖诪讜谞讞 注诇 讛拽专拽注 讜谞砖讘注 讘诪讛 砖讻转讜讘 讘讜 讛专讬 讛讜讗 讻谞砖讘注 讘砖诐 讜讞讬讬讘 诪砖讜诐 砖讘讜注讛 讘砖诐 讜诪讟注诐 谞拽讬讟转 讞驻抓 讘砖讗专 砖讘讜注讜转.2
讘) 注讬讬谉 讘转讜住' 讚"讛 诇讗转驻讜砖讬 讜讻讜' 讜讝"诇 转讬诪讛 讚讘砖讛"注 讜讘讬讟讜讬 讜驻拽讚讜谉 讻砖讛讜讗 诪讜砖讘注 诪驻讬 讗讞专讬诐 讚讛讜讬 讚讜诪讬讗 讚砖讘讛"讚 诇讬讘注讬 讘讛讜 讗谞拽讜讟讬 讞驻爪讗 注讻"诇. 诇讚注转诐 谞拽讬讟转 讞驻抓 讚讬谉 讛讜讗 讘诪讜砖讘注 诪驻讬 讗讞专讬诐 讘讚讜诪讛 诇讗诇讬注讝专 砖讛讬讛 诪讜砖讘注 诪驻讬 讗讘专讛诐 讗讘讬谞讜. 讜诇讻讗讜专讛 讛讙讚专转诐 拽砖讛 砖讛专讬 讘砖讘讜讛"讚 讚注诇诪讗 讗驻砖专 诇谞转讘注 诇讬砖讘注 诪驻讬 注爪诪讜 讜注讻"讝 讝拽讜拽讛 讛讬讗 诇谞拽讬讟转 讞驻抓. 讗诪谞诐 讬转讻谉 砖讗讬谉 讛转讜住' 诪转讻讜讜谞讬诐 讻讗谉 诇讚讬谉 讛诪讜砖讘注 诪驻讬 讗讞专讬诐 讜讻驻讬 砖讞诇 讘砖讘讜讛"注 讜讘砖讘讜讛"驻 讗诇讗 诇诪讬 砖谞砖讘注 讜砖讘讜注转讜 讞诇讛 注诇 讚注转 讗讞专讬诐. 讜诪砖讜诐 讻讱 讝拽讜拽讛 砖讘讜讛"讚 诇谞拽讬讟转 讞驻抓 讻讬 讛砖讘讜注讛 注诇 讚注转 讘讬"讚 讛讬讗. 讜诇驻讬讻讱 谞拽讟 讗诇讬注讝专 注讘讚 讗讘专讛诐 讞驻抓 讘砖注转 讛砖讘讜注讛 讻讬 讛砖讘讜注讛 砖诇讜 讛讬转讛 注诇 讚注转 讗讘专讛诐 讗讘讬谞讜. 讜讟注诐 讛讚讘专 讻讬 讗诇讬注讝专 讛讬讛 注讘讚 诇讗讘专讛诐 讗讘讬谞讜 讜讞讬讬讘 讛讬讛 诇注砖讜转 砖诇讬讞讜转 讗讚讜谞讜, 讜诇讻谉 谞砖讘注 注诇 讚注转 讗讚讜谞讜 讗讘专讛诐 讻讬 讛讬讛 诪讞讜讬讬讘 诇诪诇讗 专爪讜谉 讗讚讜谞讜 讜诇讻谉 谞砖讘注 注诇 讚注转讜. 讜讻谉 讘砖讘讜讛"讚 讛谞砖讘注 讞讬讬讘 诇诪诇讗 专爪讜谉 讘讬"讚. 讜讚讜诪讛 砖砖讘讜注转 讗诇讬注讝专 诇讗 谞讙注讛 诇讗讘专讛诐 讗讘讬谞讜 讘转讜专转 讬讞讬讚 讻"讻 讗诇讗 讘转讜专转 讛讗讘 砖诇 讻诇诇 讬砖专讗诇 砖讻谉 讛讘讟讞转 讛讘专讬转 诇讗讘专讛诐 讗讘讬谞讜 转诇讜讬讛 讛讬转讛 讘谞讬砖讜讗讬谉 砖诇 讬爪讞拽 - 砖诇讗 讬拽讞 讗砖讛 诪讘谞讜转 讻谞注谉. 讜诇讻谉 讛讜砖讘注 讗诇讬注讝专 注"驻 讚注转 讗讘专讛诐 讗讘讬谞讜. 注诇 讻诇 驻谞讬诐 讚讬谉 谞拽讬讟转 讞驻抓, 讗诇讬讘讗 讚讛转讜住', 讗讬谞讜 诪讜讙讘诇 诇砖讘讜讛"讚 讜讞诇 讙诐 讘砖讗专 砖讘讜注讜转 讻砖讛砖讘讜注讛 注诇 讚注转 讗讞专讬诐.
讗诪谞诐 讬砖 诇讞拽讜专 讘讚讬谉 砖讘讜注转 讛讚讬讬谞讬谉 讛讗诐 讞诇讛 诪讚讬谉 诪讜砖讘注 诪驻讬 讗讞专讬诐 讚讛讬讬谞讜 砖讛谞砖讘注 诪讜砖讘注 诪驻讬 讛讚讬讬谞讬谉, 讘讚讜诪讛 诇住讜讟讛 砖诪讜砖讘注转 诪驻讬 讛讻讛谉 (注讬讬谉 讘专"谉 诇谞讚专讬诐 讚祝 讘. 讚"讛 讜砖讘讜注转 讻砖讘讜注讜转 讜讘砖讬注讜专讬谞讜 诇诪住' 砖讘讜注讜转 讜谞讚专讬诐 讞诇拽 讗' 讘注谞讬谉 讚讬谉 讗诪谉 讚祝 拽讬"讟), 讗讜"讚. 诇讬讻讗 讞诇讜转 讚讬谉 诪讜砖讘注 诪驻讬 讗讞专讬诐 讘砖讘讜注转 讛讚讬讬谞讬谉 讜讚讜诪讛 讘讻讱 诇砖讘讜注转 讘讬讟讜讬 讚注诇诪讗. 讛谞讛 讛专讗"砖 诇谞讚专讬诐 (驻专拽 讗' 住讬' 讗') 讻转讘 讘诪驻讜专砖 讘砖诐 讛专"转 砖砖讘讜注转 讛讚讬讬谞讬谉 讛讜讬' 诪讜砖讘注转 诪驻讬 讗讞专讬诐 讜诇驻讬讻讱 爪专讬讻讛 讛讝讻专转 讛砖诐 讘砖讘讜注讛, 讜讻谉 谞讬转谉 诇讚讬讬拽 诪讚讘专讬 讛转讜住' 砖诇驻谞讬谞讜 砖诇讗 讻驻讬 砖讘讬讗专谞讜 诇诪注诇讛 (讘讗讜转 讘'). 讗讱 诪驻住拽讬 讛专诪讘"诐 注讜诇讛 砖讘砖讘讜注转 讛讚讬讬谞讬谉 诇讬讻讗 讞诇讜转 讚讬谉 诪讜砖讘注 诪驻讬 讗讞专讬诐 砖讻谉 讚讘专讬讜 讘驻专拽 讬"讗 诪讛诇' 砖讘讜注讜转 (讛诇' 讟' - 讬') 讜讝"诇 讻讬爪讚 诪驻讬讜 讻讙讜谉 砖讬讗诪专 讛专讬谞讬 谞砖讘注 讘讛' 讗诇拽讬 讬砖专讗诇 讜讻讜' 讜讻讬爪讚 诪驻讬 讛讚讬讬谞讬谉 讻讙讜谉 砖讗诪专讜 诇讜 诪砖讘讬注讬谉 讗谞讜 讗讜转讱 讘讛' 讜讛讜讗 注讜谞讛 讗诪谉 注讻"诇. 讛专讬 砖讛专诪讘"诐 讛爪专讬讱 讘砖讘讜讛"讚 注谞讬讬转 讗诪谉 讜讛讬讬谞讜 诪砖讜诐 砖讻诇 讛注讜谞讛 讗诪谉 讗讞专 砖讘讜注讛 讻诪讜爪讬讗 砖讘讜注讛 诪驻讬讜 讚诪讬 (注讬讬谉 讘驻专拽 讘' 诪砖讘讜注讜转 讛诇' 讗'). 讜诪讗讬讚讱 讘驻专拽 讝' 诪讛诇' 砖讘讜注讜转 讛诇' 讗' 讘谞讜讙注 诇砖讘讜注转 讛驻拽讚讜谉 讻转讘 讜讝"诇 讜讗讞讚 砖讛砖讘讬注讜 讗讞专 讜讻驻专 讗注"驻 砖诇讗 注谞讛 讗诪谉 讞讬讬讘 注讻"诇. 讜讻讚讜诪讛 讘驻"讟 诪砖讘讜注讜转 (讛诇' 讗') 讘谞讜讙注 诇砖讘讜注转 讛注讚讜转 砖讻' 讜讝"诇 讜讻谉 讗诐 讛砖讘讬注诐 讛转讜讘注 讜讻驻专讜 讘讜 讗注"驻 砖诇讗 谞砖讘注讜 讛谉 讜诇讗 注谞讜 讗诪谉 讗讞专 砖讘讜注转讜 讻讬讜谉 砖讻驻专讜 讛专讬 讗诇讜 讞讬讬讘讬谉 注讻"诇. 诪讘讜讗专 讘专诪讘"诐 砖讘讻诇 诪拽讜诐 砖讬砖 讞诇讜转 讚讬谉 诪讜砖讘注 诪驻讬 讗讞专讬诐 讗讬谉 爪专讬讻讬诐 注谞讬讬转 讗诪谉. 讜诇讻谉 诪诪讛 砖讻转讘 讛专诪讘"诐 砖砖讘讜注转 讛讚讬讬谞讬谉 讞诇讛 专拽 讘砖注谞讛 讗诪谉 诇讻讗讜专讛 诪讜讻讞 砖讗讬谉 讘砖讘讛"讚 讞诇讜转 讚讬谉 诪讜砖讘注 诪驻讬 讗讞专讬诐.3 讜注讬讬谉 讘讞讚讜砖讬 专砖讘"讗 诇讘"拽 (讚祝 拽"讜) 砖讛讜讗 诪讘讬讗 诪讞诇讜拽转 讘讬谉 讛专讗砖讜谞讬诐 讛讗诐 讞诇讛 砖讘讜讛"讚 讻砖拽驻抓 讜谞砖讘注 讘诇讬 砖讬砖讘讬注讜 讗讜转讜 讛讚讬讬谞讬谉 讻诇诇, 讜转诇讜讬' 讘住驻拽谞讜.
砖诐. 转讜住' 讚"讛 讛讗讬 讜讻讜'. 注诇讬谞讜 诇讛转讘讜谞谉 讘讛讘讚诇 讘讬谉 转"讞 讛谞砖讘注 诇讻转讞讬诇讛 讘转驻讬诇讬谉 诇砖讗专 讛注诐 砖谞砖讘注讬诐 诇讻转讞讬诇讛 讚讜拽讗 讘住"转. 讜讛谞讛 讛专诪讘"诐 讻转讘 讘驻讬"讗 诪讛诇' 砖讘讜注讜转 (讛诇' 讬"讗 - 讬"讘) 讜讝"诇 讛讚讬讬谞讬诐 砖讛砖讘讬注讜 讘诇讗 谞拽讬讟转 讞驻抓 讘讬讚讜 讛专讬 讗诇讜 讟讜注讬诐 讜讞讜讝专 讜谞砖讘注 讜住"转 讘讬讚讜. 讜讗诐 讗讞讝 转驻讬诇讬谉 讘讬讚讜 讜讛砖讘讬注讜讛讜 讗讬谞讜 讞讜讝专 讜谞砖讘注 砖讛专讬 讗讞讝 转讜专讛 讘讬讚讜 讜讻诪讜 住驻专 讛谉 讜讻讜' 转诇诪讬讚 讞讻诐 诇讻转讞讬诇讛 诪砖讘讬注讬谉 讗讜转讜 诪讬讜砖讘 讜转驻讬诇讬谉 讘讬讚讜 讜讗讬谞讜 爪专讬讱 诇讬讟讜诇 住"转 讗诇讗 转驻讬诇讬谉 讘讻驻讜 讞驻抓 讛讜讗 讜讻讜' 注讻"诇. 讜诪讛专讗讜讬 诇注诪讜讚 注诇 讛住讘专讜 砖诇 讛专诪讘"诐 讘谞讜讙注 诇讚讬谉 讛转驻讬诇讬谉, 讻讬 诇诪讛 砖讬谞讛 讗转 诇砖讜谞讜 砖讛专讬 讘谞讜讙注 诇讘谞讬 讗讚诐 讚注诇诪讗 讻转讘 砖转驻讬诇讬谉 "讻诪讜 住驻专 讛谉" 讜讘谞讜讙注 诇转"讞 讻转讘 砖转驻讬诇讬谉 "讞驻抓 讛讜讗". 讜诪讛讬 讻讜讜谞转讜.
讜谞专讗讛 砖讛爪讚 讛砖讜讛 砖讘讬谉 住"转 讜转驻讬诇讬谉 讛讜讗 砖讘砖谞讬讛诐 讬砖 诪爪讜转 讻讬讘讜讚, 讜讻驻讬 砖讛讟注讬诐 讛专诪讘"诐 讘驻' 讬' 诪讛诇' 住"转 (讛诇' 讬' - 讬讗) 讜讝"诇 诪爪讜讛 诇讬讬讞讚 诇住"转 诪拽讜诐 讜诇讻讘讚讜 讜诇讛讚专讜 讬讜转专 诪讚讗讬 讜讻讜' 讻诇 诪讬 砖讬讜砖讘 诇驻谞讬 住"转 讬砖讘 讘讻讜讘讚 专讗砖 讘讗讬诪讛 讜驻讞讚 讜讻讜' 讗诪专讜 讞讻诪讬诐 讛专讗砖讜谞讬诐 讻诇 讛诪讞诇诇 讗转 讛转讜专讛 讙讜驻讜 诪讞讜诇诇 注诇 讛讘专讬讜转 讜讻诇 讛诪讻讘讚 讗转 讛转讜专讛 讙讜驻讜 诪讻讜讘讚 注诇 讛讘专讬讜转 注讻"诇. 讜讻谉 讘专诪讘"诐 讘驻"讚 诪讛诇' 转驻讬诇讬谉 (讛诇' 讻"讚 - 讻"讛) 讜讝"诇 讘讬转 砖讬砖 讘讜 转驻讬诇讬谉 讗讜 住"转 讗住讜专 诇砖诪砖 讘讜 诪讟转讜 注讚 砖讬讜爪讬讗诐 讗讜 讬谞讬讞诐 讘讻诇讬 讜讬谞讬讞 讛讻诇讬 讘讻诇讬 讗讞专 砖讗讬谞讜 讻诇讬讬谉 讜讻讜' 拽讚讜砖转 转驻讬诇讬谉 拽讚讜砖转谉 讙讚讜诇讛 讛讬讗 砖讻诇 讝诪谉 砖讛转驻讬诇讬谉 讘专讗砖讜 砖诇 讗讚诐 讜注诇 讝专讜注讜 讛讜讗 注谞讬讜 讜讬专讗 砖诪讬诐 讜讗讬谞讜 谞诪砖讱 讘砖讞讜拽 讜讘砖讬讞讛 讘讟讬诇讛 讜讗讬谞讜 诪讛专讛专 诪讞砖讘讜转 专注讜转 讗诇讗 诪驻谞讛 诇讘讜 讘讚讘专讬 讛讗诪转 讜讛爪讚拽 讜讻讜' 注讻"诇.
讜讬转讻谉 砖讛讜讗 讛讛讘讚诇 讘讬谉 转"讞 诇注"讛; 砖讗专 讛注诐 讗讬谞诐 诪讻讘讚讬诐 转驻讬诇讬谉 讻讚讬谉 砖讻谉 谞讻砖诇讬诐 讘讛讬住讞 讛讚注转 讘砖讞讜拽 讜讘砖讬讞讛 讘讟讬诇讛 讘注讜讚诐 注诇讬讛诐. 讜讗讬诇讜 转"讞 谞讝讛专 讜讗讬谞讜 诪讛专讛专 诪讞砖讘讜转 讝专讜转 讘注转 诇讘讬砖转谉 讛诇讻讱 讗驻砖专 诇讜 诇转"讞 - 讻诇讜诪专 诇诪讬 砖讝讛讬专 讘砖诪讬专转 讜讘讻讬讘讜讚 转驻讬诇讬谉 - 诇谞拽讟 讗讜转诐 诇讻转讞讬诇讛 讘砖讘讜注转 讛讚讬讬谞讬诐. 注讜讘讚讗 砖讻诇 注诐 讬砖专讗诇 诪讻讘讚 住"转 讜讻讚讗讬转讗 讘诪住' 诪讻讜转 (讚祝 讻讘:) 讻诪讛 讟驻砖讗 讛谞讛讜 讗讬谞砖讬 讚拽讬讬诪讬 拽诪讬讛 住"转 讜讻讜' 诪砖讗"讻 转驻讬诇讬谉 讚专驻讬讛 讘讬讚讬讬讛讜, 讜注讬讬谉 讘诪住' 砖讘转 (讚祝 拽"诇), 讜讗讬诇讜 诇讗 讻谉 转"讞 讛诪讻讘讚讬诐 讜讛诪讛讚专讬诐 转驻讬诇讬谉.
讘讛转讗诐 诇讻讱 诪讜住讘专转 住讘专转 讛专诪讘"诐 砖转"讞 诇讻转讞讬诇讛 讘转驻讬诇讬谉 砖讛专讬 "讞驻抓 讛讜讗" 专"诇 讞驻抓 砖讬砖 诇讜 讞砖讬讘讜转 讘注爪诪讜. 讛转"讞 诪讻讘讚 讜诪讛讚专 讗转 讛转驻讬诇讬谉 讜拽讚讜砖转谉 诪砖专讛 注诇讬讜 讬专讗转 砖诪讬诐, 讜诪砖讜诐 讻讱 谞讜拽讟 讛转"讞 讗转 讛转驻讬诇讬谉 讘砖注转 砖讘讜注转讜. 诪讗讬讚讱 注"讛 砖讗讬谞讜 诪讻讘讚 讗转 讛转驻讬诇讬谉 讻专讗讜讬 讗讬谞讜 讬讻讜诇 诇谞拽讟 讗讜转谉 诇讻转讞讬诇讛 讘砖注转 砖讘讜注转 讛讚讬讬谞讬诐. 讜专拽 讘讚讬注讘讚, 讗诐 讻讘专 谞砖讘注 讻砖讗讞讝谉 讘讬讚讜, 讗讬谞讜 讞讜讝专 讜谞砖讘注, "砖讛专讬 讗讜讞讝 转讜专讛 讘讬讚讜 讜讻诪讜 住驻专 讛谉", 专"诇 砖讬讜爪讗 讘讛诐 讘讚讬注讘讚 讻讬 讘转驻讬诇讬谉 讻转讜讘讜转 驻专砖讬讜转 转讜专讛, 讗讱 诇讗 谞拽讟谉 讜谞砖讘注 讘讛谉 讘转讜专转 转驻讬诇讬谉 讻讬 讗诐 讘转讜专转 驻专砖讬讜转 诪讛转讜专讛.
诇驻讬"讝 讬诇"注 讘诪讬 砖谞拽讟 诪讝讜讝讛 讘讬讚讜 讜谞砖讘注 讛讗诐 讬爪讗 讗转 讚讬谉 谞拽讬讟转 讞驻抓 砖讛专讬 讗祝 驻专砖讬讜转 讛诪讝讜讝讛 讞诇拽 诪讛转讜专讛 讛谉 讜诪"砖 讚讬谞谉 诪讚讬谞讬 驻专砖讬讜转 讛转驻讬诇讬谉 砖讬讜爪讗讬谉 讘讛谉 讘讚讬注讘讚, 讜爪"注. 讜讬转讻谉 砖讞诇讜转 砖诐 诪讝讜讝讛 讞诇讛 专拽 讻砖讛诪讝讜讝讛 注诇 诪讝讜讝转 讛驻转讞, 讜讻砖讗讬谞讛 诪讜谞讞转 注诇 诪讝讜讝转 驻转讞 讛讘讬转 讗讬谉 讘讛 讞诇讜转 砖诐 诪讝讜讝讛 讜讞砖讬讘讜转 讻诇诇 诇谞拽讜讟讛 讘讬讚讬讜. 讚讜拽讗 转驻讬诇讬谉 讬砖 诇讛诐 砖诐 转驻讬诇讬谉 讘驻谞讬 注爪诪诐 讜讗驻讬诇讜 讻砖讗讬谞诐 诪讜谞讞讬诐 注诇讬讜. 讜诇讻谉 讻砖专讬诐 诇谞拽讬讟转 讞驻抓 讜诇讗 诪讝讜讝讛. 讜讛砖讜讜讛 讗转 驻住拽 讛专诪讘"诐 讘驻"讗 诪讛诇' 转驻讬诇讬谉 (讛诇讬"讗) 砖住"转 讜转驻讬诇讬谉 讝拽讜拽讬谉 诇注讬讘讜讚 诇砖诪讛 讜诇讗 诪讝讜讝讛. 讜注讬讬谉 讘讻"诪 砖诪讘讬讗 讗转 转砖讜讘转 讛专诪讘"诐 诇讞讻诪讬 诇讜谞讬诇 讜讝"诇 讜讗"转 诪"讟 住"转 讜转驻讬诇讬谉 爪专讬讻讬谉 注讬讘讜讚 诇砖诪谉 诇驻讬 砖注爪诪讜 砖诇 住"转 讜注爪诪谉 砖诇 转驻讬诇讬谉 讛诐 讛诪爪讜讛 诇驻讬讻讱 讛讜爪专讻讜 诇注砖讜转 诇讛诐 讞砖讬讘讜转 讬转讬专讛 讜讛讜爪专讻讜 诇注讘讚谉 诇砖诪谉 诇驻讬 砖讬讝讛专 讘注讬讘讜讚谉 诇诪注谉 讬注诪讚讜 讬诪讬诐 专讘讬诐, 讜注爪诪讛 砖诇 诪讝讜讝讛 讗讬谞讛 讛诪爪讜讛 讜诇讗 转讞砖讘 诪爪讜讛 讗诇讗 诪驻谞讬 砖讛讘讬转 讞讬讬讘 讜讗诐 讗讬谉 讘讬转 讗讬谉 诪讝讜讝讛 讗讘诇 住"转 讜转驻讬诇讬谉 讞讜讘转 讛讙讜祝 讛转讚讬专讛 注讻"诇. 讜谞专讗讛 砖专"诇 砖讗讬谉 讞驻爪讗 砖诇 诪讝讜讝讛 砖诇讗 注诇 讛讘讬转 讜讗讬诇讜 转驻讬诇讬谉 讞驻爪讗 讘驻谞讬 注爪诪谉 讛谉 讻诪讜 住"转 讜讗祝 讻砖讗讬谞讜 诇讜讘砖谉, 讜注讬讘讜讚 诇砖诪讛 讚讬谉 讚讜拽讗 讘讞驻爪讗 讛拽讚讜砖 讘驻谞讬 注爪诪讜 讻住"转 讜转驻讬诇讬谉 讜诇讗 讘诪讝讜讝讛.3
砖诐. 专砖"讬 讚"讛 讘住"转. 讜讝"诇 讜讘讚讜专讜转讬谞讜 讘讟诇讜 讛专讗砖讜谞讬诐 砖讘讜注讛 讚讗讜专讬讬转讗 诇驻讬 砖注谞砖讛 讙讚讜诇 讜转拽谞讜 诇讙讝讜专 注诇讬讜 讗专讜专 讘注砖专讛 讜讛讗 讗诪专谞谉 讗专讜专 讘讜 砖讘讜注讛 注讻"诇. 诪砖诪注 砖住讜讘专 砖讗祝 讘讗专讜专 讬砖 讞诇讜转 砖诐 砖讘讜注讛, 讗诇讗 诪砖讜诐 砖讗讬谞讛 砖讘讜注讛 讘砖诐 驻讟讜专 诪讛注讜谞砖 讛讞诪讜专 砖诇 "讻讬 诇讗 讬谞拽讛 讛'". 讗讱 诪讛砖讙讜转 讛专讗讘"讚 诇驻讬"讗 诪讛诇' 砖讘讜注讜转 (讛诇' 讻') 谞专讗讛 砖讘讬讟诇讜 诇讙诪专讬 讗转 讞诇讜转 讛砖讘讜注讛, 砖讻谉 诇砖讜谞讜 砖诐: 讜讝"诇 讗"讗 讗讞专 砖转讬拽谞讜 讛讙讗讜谞讬诐 砖讗讬谉 讘砖讘讜注转谞讜 诇讗 砖诐 讜诇讗 讻谞讜讬 讗讬谉 讘讛诐 诇讗 讞讜诪砖 讜诇讗 讗砖诐 砖讗讬谞谉 讗诇讗 注谞讬谉 拽诇诇讜转 诇讞讜讟讗 注讻"诇.
砖诐. 讙诪'. 讗祝 讛讬讗 讘诇砖讜谞讛 谞讗诪专讛. 讻转讘 讛专诪讘"诐 (驻' 讬"讗 诪讛诇' 砖讘讜注讜转 讛诇' 讬"讚) 讜讝"诇 讛讚讬讬谞讬诐 砖讛砖讘讬注讜 讗转 讛谞砖讘注 讘讻诇 诇砖讜谉 砖讛讜讗 诪讻讬专 讛专讬 讝讜 讻诪爪讜转讛 讜讻谉 讛讜专讜 讛讙讗讜谞讬诐. 讗讘诇 专讘讜转讬谞讜 讛讜专讜 砖讗讬谉 诪砖讘讬注讬诐 讗诇讗 讘诇砖讜谉 讛拽讜讚砖. 讜讗讬谉 专讗讜讬 诇住诪讜讱 注诇 讛讜专讗讛 讝讜 讜讗注"驻 砖谞讛讙讜 讘讻诇 讘转讬 讚讬谞讬谉 诇讛砖讘注 讘诇砖讜谉 讛拽讚砖 爪专讬讱 诇讛讜讚讬注 讗转 讛谞砖讘注 注讚 砖讬讛讗 诪讻讬专 诇砖讜谉 讛砖讘讜注讛 砖砖讘讜注转 讛讚讬讬谞讬谉 讛讬讗 砖讘讜注转 讛驻拽讚讜谉 讘注爪诪讛 讜讻讜' 注讻"诇. 诇讻讗讜专讛 诇讛砖诪讬注 诇谞讜 砖讬讛讗 讛谞砖讘注 诪讻讬专 讗转 诇砖讜谉 讛砖讘讜注讛 诪讬讜转专 讛讜讗 讻讬 讗诐 讗讬谞讜 讬讜讚注 讗转 讟讬讘 讛砖讘讜注讛 讜转讜讻谞讛 讘讜讚讗讬 讗讬谞讜 讬讻讜诇 诇讬砖讘注 讜讻讚讻转讬讘 讛讗讚诐 讘砖讘讜注讛 驻专讟 诇讗谞讜住. 讜谞专讗讛 砖诪讚讜讘专 讘专诪讘"诐 讘诪讬 砖讬讜讚注 注谞讬谉 讛砖讘讜注讛 讜讻讜讜谞转讛, 讗讱 讘砖讘讜注转 讛讚讬讬谞讬诐 讚讬谉 谞讜住祝 讞诇 讜讛讜讗 砖讬讛讗 讛谞砖讘注 诪讻讬专 讗转 注爪诐 诇砖讜谉 讛砖讘讜注讛, 讻诇讜诪专 砖讬讚注 讗转 讛驻讬专讜砖 砖诇 讻诇 诪讬诇讛 讜诪讬诇讛 砖讬爪讗讛 诪驻讬讜, 讜诇讗 专拽 讗转 注谞讬谉 讛砖讘讜注讛 讘讻诇诇.
讛谞讛 讛转讜住' 讚"讛 讗诇讜 谞讗诪专讬谉 讘诇砖讜谞诐 (住讜讟讛 诇讘.) 讻转讘讜 讜讝"诇 讜驻讬专讜砖 讻诇 讗讚诐 讘诇砖讜谞讜 砖讛讜讗 砖讜诪注 诇讗驻讜拽讬 诇诪讚讬 砖讗讬谞讜 讗讜诪专 讘诇砖讜谉 驻专住讬 讗诐 讗讬谞讜 砖讜诪注讜, 讗讘诇 讘讻诇 诇砖讜谉 诪砖诪注 讘讬谉 砖讜诪注 讘讬谉 讗讬谞讜 砖讜诪注, 讜讘讙诪专讗 诇讗 诪砖诪注 讛讻讬 注讻"诇. 讜讬砖 诇讛转讘讜谞谉 讘砖转讬 讛讚注讜转 砖讘转讜住' 讻讬 讗讬谉 诇讛谞讬讞 砖诪讚讜讘专 讘诪讬 砖讗讬谞讜 讬讜讚注 讻诇诇 讗转 转讜讻谉 讛注谞讬谉 砖诇 讚讘讜专讜 砖讻谉 讘讻讛"讙 驻砖讬讟讗 砖讗讬谞讜 讬讜爪讗 讘讻诇 讛讚讘专讬诐 砖谞诪谞讬诐 砖诐 讘诪砖谞讛 讛谞讗诪专讬诐 讘讻诇 诇砖讜谉 (驻专砖转 住讜讟讛, 讜讜讚讜讬 诪注砖专, 拽"砖, 讜转驻诇讛, 讜讘专讛诪"讝, 讜砖讘讜讛"注 讜砖讘讜讛"驻). 诇讚讜讙诪讗, 讛诪转驻诇诇 讜讗讬谞讜 诪讻讬专 讻诇诇 讗转 转讜讻谉 转驻讬诇讜转讬讜 讜注谞讬讬谞讜 讗讬谞讜 讬讜爪讗 讬讚讬 转驻诇讛 (注讬讬谉 讘专诪讘"诐 驻"讚 诪讛诇' 转驻诇讛 (讛诇"讗, 讟"讜 - 讬"讞) 讜讘讞讚讜砖讬 讛讙专"讞 砖诐.4 诪住转讘专, 讗讬驻讜讗, 砖诪讚讜讘专 讘诪讬 砖诪讻讬专 讗转 转讜讻谉 讜注谞讬谉 讚讘讜专讬讜 讗讱 讗讬谞讜 诪讻讬专 讗转 驻讬专讜砖讛 砖诇 讻诇 诪讬诇讛 讜诪讬诇讛 砖讗讜诪专. 讘讻讛"讙 讞诇讜拽讜转 砖转讬 讛讚注讜转 讘转讜住' 砖诐 讗诐 讬讜爪讗 讗讜 诇讗讜.
讗讻谉 诇讚注转 讛专诪讘"诐 谞专讗讛 砖讗讬谉 讻诇 讛谞诪谞讬诐 讘诪砖谞讛 讚讗诇讜 谞讗诪专讬谉 砖讜讜讬诐 讘谞讜讙注 诇讞讬讜讘 讛讻专转 讜讛讘谞转 讻诇 诪诇讛 讜诪诇讛. 讛专讬 讘驻"讘 诪讛诇' 拽"砖 (讛诇"讬) 讻转讘 讜讝"诇 拽讜专讗 讗讚诐 讗转 砖诪注 讘讻诇 诇砖讜谉 砖讬讛讬讛 诪讘讬谞讛 注讻"诇. 讜讻讚讜诪讛 讘驻"讘 诪讛诇' 住讜讟讛 (讛诇"讝) 讜讝"诇 讜讗讞"讻 诪砖讘讬注讛 讛讻讛谉 讘诇砖讜谉 砖讛讬讗 诪讻专转 讜讻讜' 讜讗讜诪专 诇讛 讘诇砖讜谉 砖诪讻专转 讜讻讜' 讜讗讜诪专 诇讛 讘诇砖讜谉 诪讻专转 讜讻讜' 注讻"诇. 讜讻谉 讛注诇讛 讘讬讞住 诇砖讘讜讛"驻 (驻"讝 诪讛诇' 砖讘讜注讜转 讛诇"讝) 讜讝"诇 讜讗讬谞讜 讞讬讬讘 讘砖讘讜注转 讛驻拽讚讜谉 注讚 砖讬砖讘讬注讜 讘诇砖讜谉 砖讛讜讗 诪讻讬专讛 注讻"诇. 讜讘砖讘讜讛"注 讻转讘 (驻"讟 砖诐 讛诇' 讬"讘) 讜讝"诇 讜讗讬谉 讛注讚讬诐 讞讬讬讘讬谉 注讚 砖讬砖讘讬注诐 讘诇砖讜谉 砖讛诐 诪讻讬专讬谉 讗讜转讛 注讻"诇. 讘讻诇 讗诇讛 讚专砖 讛讘谞转 讜讛讻专转 讛诇砖讜谉 (讻诇讜诪专 驻讬专讜砖 讻诇 诪讬诇讛 讜诪讬诇讛). 讜讗讬诇讜 讘讜讜讚讜讬 诪注砖专 (驻' 讬"讗 诪讛诇' 诪注"砖 讛诇"讛) 讻转讘 讜讝"诇 讜讬讚讜讬 讝讛 谞讗诪专 讘讻诇 诇砖讜谉 砖谞讗' 讜讗诪专转 诇驻谞讬 讚' 讗诇拽讬讱 讘讻诇 诇砖讜谉 砖讗转讛 讗讜诪专 讜讻讜' 注讻"诇 诪砖诪注 砖讛讜讗 谞讗诪专 讘讻诇 诇砖讜谉 讗祝 讘诇讬 讛讻专转 讗讜转讜 诇砖讜谉. 讜讻谉 讘讛诇' 讘专讻讜转 (驻"讗 讛诇' 讜') 讜讝"诇 讜讻诇 讛讘专讻讜转 讻讜诇谉 谞讗诪专讬谉 讘讻诇 诇砖讜谉 讜讛讜讗 砖讬讗诪专 讻注讬谉 砖转拽谞讜 讞讻诪讬诐. 讜讗诐 砖讬谞讛 讗转 讛诪讟讘注 讛讜讗讬诇 讜讛讝讻讬专 讗讝讻专讛 讜诪诇讻讜转 讜注谞讬谉 讛讘专讻讛 讗驻讬诇讜 讘诇砖讜谉 讞讜诇 讬爪讗 注讻"诇.
讜讚讜诪讛 砖讛专诪讘"诐 讛讙讬注 诇讛讘讞谞讛 讝讜 讘讛转讗诐 诇讚专砖讜转 讞讝"诇 (砖诐 讘住讜讟讛) 讛诪讻砖讬专讜转 砖讗专 诇砖讜谞讜转 讞讜抓 诪诇讛"拽. 诇住讜讟讛 讛讜讘讗 讛驻住讜拽 "讗诇 讛讗砖讛" 砖讛讜讗 谞讚专砖 "讘讻诇 诇砖讜谉 砖讛讬讗 砖讜诪注转", 讜驻专砖"讬 (住讜讟讛 诇讞: 讚"讛 讗诇 讛讗砖讛) 讜讝"诇 诪砖诪注 讚讘专讬诐 讛谞讻谞住讬诐 讘诇讘讛 砖转讛讗 诪讻专转 讘诇砖讜谉 注讻"诇. 讜诇驻讬讻讱 诪爪专讬讻讬诐 讛讘谞转 讛诇讘 讜讛讻专转 诇砖讜谉. 讜讻谉 讘拽"砖 讛讚专砖讛 讛讬讗 "砖诪注 讘讻诇 诇砖讜谉 砖讗转讛 砖讜诪注", 讻诇讜诪专 讘讬讞讚 注诐 讛讘谞讛. 讘砖讘讜讛"注 讛讚专砖讛 (砖诐 诇讟.) 讛讬讗 "讜砖诪注讛 拽讜诇 讗诇讛 讘讻诇 诇砖讜谉 砖讛讬讗 砖讜诪注转" 诪砖诪注 注诐 讛讘谞讛. 砖讘讜讛"驻 谞诇诪讚转 转讞讟讗 转讞讟讗 诪砖讘讜讛"注, 讜诇讻谉 讚讬谞讬讛谉 砖讜讜讬诐. 讜讗讬诇讜 讘讜讜讚讜讬 诪注砖专 讛讚专砖讛 讛讬讗 "讜讗诪专转 诇驻谞讬 讛' 讗诇拽讬讱" 讜讬诇驻讬谞谉 讗诪讬专讛 诪住讜讟讛, 讗诪谞诐 讛讚专砖讛 讘讗讛 专拽 讻讚讬 诇讛讻砖讬专 砖讗专 诇砖讜谞讜转 讗讘诇 诇讗 诇讛爪专讬讱 讚讬谉 讛讘谞转 讛诇讘, 讻讬 讛讘谞转 讛诇讘 讚讬谉 讘住讜讟讛 讚讜拽讗 讜讻讚驻专砖"讬 "讚讘专讬诐 讛谞讻谞住讬诐 讘诇讘讛".5 讚讬谉 讘专讛诪"讝 谞讚专砖 诪"讜讗讻诇转 讜砖讘注转 讜讘专讻转 讗转 讚' 讗诇拽讬讱 讘讻诇 诇砖讜谉 砖讗转讛 诪讘专讱" 讜讻' 专砖"讬 (砖诐 讚祝 诇讟' 讚"讛 讘讻诇 诇砖讜谉 砖讛讬讛 诪讘专讱) 讝"诇 诇讗 拽讘注 诇讜 讛讻转讜讘 诇砖讜谉 注讻"诇, 讗讬谞讛 讝拽讜拽讛 诇讛讻专转 讛诇砖讜谉 讜讛讘谞转 讛诇讘. 讜讻谉 讘转驻诇讛 讛讙诪专讗 诪住讘讬专讛 (砖诐 诇讟.) "转驻诇讛 专讞诪讬 讛讬讗 讻诇 讛讬讻讬 讚讘注讬 诪爪诇讬", 讜诪住转讘专, 讗讬驻讜讗, 砖讗祝 讘诇讬 讛讘谞转 讻诇 诪讬诇讛 讜诪讬诇讛, 讬讻讜诇 诇讛转驻诇诇 讗诐 诪讻讬专 讗转 注谞讬谉 讛转驻诇讛.6 讗讱 讘谞讜讙注 诇砖讘讜讛"讚 诪讞讬讬讘 讛专诪讘"诐 讛讻专转 诇砖讜谉 讛砖讘讜注讛 砖讻谉 "砖讘讜注转 讛讚讬讬谞讬谉 讛讬讗 砖讘讜注转 讛驻拽讚讜谉 讘注爪诪讛", 讝讗转 讗讜诪专转 讘砖讘讜注转 讛讚讬讬谞讬谉 诪爪专讬讻讬诐 砖讘讜注讛 讻讝讜 砖讗诐 讬砖拽专 讬转讞讬讬讘 注诇 讬讚讛 讘砖讘讜注转 讛驻拽讚讜谉.
讘

讛专诪讘"诐 驻住拽 讘驻"讘 诪讛诇' 拽"砖 (讛诇"讬) 砖讗讚诐 拽讜专讗 讗转 砖诪注 讘讻诇 诇砖讜谉 砖讛讜讗 诪讘讬谉. 注讻"讝 拽讘注 讘驻"讘 诪讛诇' 拽"砖 (讛诇"讗) 讜讝"诇 讛拽讜专讗 讗转 砖诪注 讜诇讗 讻讬讜谉 诇讘讜 讘驻住讜拽 专讗砖讜谉 砖讛讜讗 砖诪注 讬砖专讗诇 诇讗 讬爪讗 讬讚讬 讞讜讘转讜 讜讛砖讗专 讗诐 诇讗 讻讬讜谉 诇讘讜 讬爪讗 讜讻讜' 注讻"诇. 讜爪"注, 讗诐 拽"砖 讝拽讜拽讛 诇讛讘谞转 讛诇砖讜谉 (讛诇"讬) 讛专讬 讬砖 讻讗谉 讻讜讜谞讛, 讜讻讬爪讚 讬爪讜讬讬专 砖讬爪讗 讘诇讬 讻讜讜谞转 讛诇讘 讻砖讬拽专讗 讗转 砖讗专 讛驻住讜拽讬诐 讗讞专讬 讛驻住讜拽 讛专讗砖讜谉 (讛诇"讗).
讜诪住转讘专 砖讛专诪讘"诐 讬讞诇拽 讘讬谉 拽专讬讗讛 讘诇讛"拽 诇讘讬谉 拽专讬讗讛 讘砖讗专 诇砖讜谞讜转. 讘拽专讬讗讛 讘诇讛"拽 讬讜爪讗 讙诐 讘诇讬 讻讜讜谞讛 诪诇讘讚 诪讘驻住讜拽 讛专讗砖讜谉 砖讛讜讗 讚讬谉 诪讬讜讞讚 讘拽讬讜诐 诪爪讜转 拽讘诇转 注讜诇 诪诇讻讜转 砖诪讬诐. 诪讗讬讚讱, 讻砖拽讜专讗 拽"砖 讘砖讗专 诇砖讜谞讜转 注诇讬讜 诇讛讘讬谉 讗讜转讜 讛诇砖讜谉.
讚讜诪讛 诇讻讱 谞诪爪讗 讘讛诇讻讜转 拽专讬讗转 讛诪讙讬诇讛 (诪讙讬诇讛 讚祝 讬讝.), 讜讻驻讬 砖注讜诇讛 诪讚讘专讬 讛专诪讘"诐 (驻"讘 诪讛诇' 诪讙讬诇讛 讛诇"讙 - 讚') 讜讝"诇 讛诇讜注讝 砖砖诪注 讗转 讛诪讙讬诇讛 讛讻转讜讘讛 讘诇砖讜谉 讛拽讚砖 讜讘讻转讘 讛拽讚砖 讗注"驻 砖讗讬谞讜 讬讜讚注 诪讛 讛谉 讗讜诪专讬谉 讬爪讗 讬讚讬 讞讜讘转讜 讜讻讜' 讛讬转讛 讻转讜讘讛 转专讙讜诐 讗讜 讘诇砖讜谉 讗讞专转 诪诇砖讜谞讜转 讛讙讜讬讬诐 诇讗 讬爪讗 讬讚讬 讞讜讘转讜 讘拽专讬讗转讛 讗诇讗 讛诪讻讬专 讗讜转讜 讛诇砖讜谉 讘诇讘讚 讜讻讜' 注讻"诇. 诪讘讜讗专 砖讻砖拽讜专讗讬诐 讗转 讛诪讙讬诇讛 讘诇讛"拽 讛讜讗讬诇 讜讛拽专讬讗讛 讻讻转讘讛 讬讜爪讗讬诐 讘讛 讛讻诇. 讜讗讬诇讜 讘砖讗专 讛诇砖讜谞讜转 讗讬谉 讞诇讜转 砖诇 拽专讬讗讛 讻讻转讘讛 讗诇讗 拽专讬讗讛 讘转讜专转 转专讙讜诐, 讜拽专讬讗讛 讘转讜专转 转专讙讜诐 讛讜讻砖专讛 讚讜拽讗 诇诇讜注讝讬诐 讛诪讘讬谞讬诐 讗转 讛砖驻讛 讜诇讗 砖讗专 讗谞砖讬诐. 砖驻讛 诇讜注讝讬转 砖讗讬谞讛 诪讜讘谞转 讗讬谞讛 讬讻讜诇讛 诇砖诪砖 讘转讜专转 转专讙讜诐 诪诇讛"拽 讛诪拽讜专讬.
讛讜讗 讛讚讬谉 讘拽"砖 讻砖谞拽专讗转 讘诇讛"拽 讻讻转讘讛 讘转讜专讛 讬讜爪讗讬诐 讗祝 讗诇讜 砖讗讬谞诐 诪讘讬谞讬诐 讗转 砖驻转 诇讛"拽, 砖讻谉 注讻"讝 诪转讛讜讜讛 拽专讬讗讛 讻讻转讘讛. 诇注讜诪转 讝讗转, 讻砖谞拽专讗转 讘砖讗专 诇砖讜谞讜转, 讬讜爪讗讬诐 专拽 讚讜拽讗 讗诇讜 砖诪讘讬谞讬诐 讘诇砖讜谉 讛讛讜讗 讻讬 讘讻讱 诪转讛讜讜讛 拽专讬讗讛 讘转讜专转 转专讙讜诐.
讜讛谞讛 讘砖讘讜讛"讚 诪讞讬讬讘 讛专诪讘"诐 讛讘谞转 讛诇砖讜谉 讗祝 讻砖谞砖讘注 讘诇讛"拽, 讜讻谉 诪砖诪注讜转 讚讘专讬讜 诇讙讘讬 砖讘讜讛"注 讜砖讘讜讛"驻. 讜注诇讬谞讜 诇注诪讜讚 注诇 讛讛讘讚诇 讘讬谉 砖讘讜讛"讚 砖讘讜讛"注 讜砖讘讜讛"驻 诇讘讬谉 拽"砖 砖讗讬谞讛 讝拽讜拽讛 诇讻讜讜谞讛 讻砖讛讬讗 谞拽专讗转 讘诇讛"拽.
讜谞专讗讛 讘讟注诐 讛讛讘讚诇 砖讙讜驻讛 砖诇 诪爪讜转 拽"砖 讛讜讗 诇拽专讜讗 讗转 驻专砖讬讜转讬讛 讻讻转讘谉 讘转讜专讛, 讜讛诇讻讱 讬讜爪讗 讘拽"砖 讻讻转讘讛 讘诇讛"拽 讗祝 讘诇讬 讛讘谞转 讻诇 讛诪讬诇讬诐. 诪讗讬讚讱 讘砖讘讜注讜转 讗讬谉 拽专讬讗讛 讻讻转讘讛 讘转讜专讛 拽讬讬诪转 讻诇诇, 讜注拽讘 讻讱 诇讬讻讗 诪注诇讛 诇诇讛"拽 诪注诇 诇砖讗专 诇砖讜谞讜转, 讜讻讜诇谉 砖讜讜转 讜讝拽讜拽讜转 诇讛讘谞转 讛谞砖讘注 - 讗驻讬诇讜 诇讛"拽.
讜诪讛专讗讜讬 诇讛注讬专 讻讬 注诇 讛讞讬诇讜拽 讛讝讛 讞讜诇拽 讛专"讬 讘转讜住' 讘谞讚专讬诐 (讚祝 讘. 讚"讛 讻诇 讻谞讜讬讬 谞讚专讬诐 讜讻讜') 讜讝"诇 讜拽砖讛 诇诪"讚 诇砖讜谉 谞讻专讬诐 讗诪讗讬 谞拽讟 讛谞讬 诇讬砖谞讬 诇讬诪讗 讘讻诇 讛诇砖讜谞讜转 砖讛诐 谞讜讚专讬诐 讘诇砖讜谞诐 讬讛讗 谞讚专, 讜讗讜诪专 专"讬 讜讚讗讬 讗诐 讬讛讗 讻诇砖讜谞诐 讬讛讗 谞讚专 讗讞专讬 砖讛诐 诪讘讬谞讬诐 讜讛谞讬 讚诪转谞讬' 讗驻讬诇讜 诇讗 讬讘讬谞讜 讛讗讬 诇砖讜谉 讛专讬 讛讜讗 谞讚专 注讻"诇. 讛专"讬 诪讚诪讛 讚讬谉 讛谞讚专讬诐 诇拽专讬讗转 讛诪讙讬诇讛 砖讚讬谞讛 砖讛诇讜注讝 讛拽讜专讗 讗转 讛诪讙讬诇讛 讘诇讛"拽 讬讜爪讗 讗祝 讘诇讬 砖讬讘讬谉. 讬讜爪讗 讗讬驻讜讗 砖诇讚注转 讛专"讬 诇讛"拽 诪讛讜讜讛 注讬拽专 讛诇砖讜谉 砖诇 谞讚专讬诐 讜砖讘讜注讜转 讜讗讬诇讜 砖讗专 诇砖讜谞讜转 讞诇讜转 讘转讜专转 转专讙讜诐 讜讻谞"诇, 讗讱 讛讻讬谞讜讬讬诐 讛诪讜讝讻专讬诐 砖诐 讘诪砖谞讛 讞诇讬诐 诪讚讬谉 诇讛"拽 讛诪讛讜讜讛 注讬拽专 讛诇砖讜谉. 砖讬讟讛 讗讞专转 谞拽讟讜 讛转讜住' 讘诪住' 住讜讟讛 (讚祝 诇"讘. 讚"讛 拽"砖 讜转驻讬诇讛) 讜讝"诇 转讬诪讛 讗诪讗讬 砖讬讬专 讛诇诇 讜拽讬讚讜砖 砖诇 砖讘转 讜讘专讻转 讛驻讬专讜转 讜讘专讻转 讛诪爪讜转 讜讻讜' 讜谞专讗讛 讚讛谞讬 谞讗诪专讬诐 讘讻诇 诇砖讜谉 讗驻讬' 讗讬谞讜 砖讜诪注, 讛诇讻讱 诇讗 讚诪讬 诇讛谞讬 讚诪转谞讬' 讚谞讗诪专讬谉 讚讜拽讗 讘诇砖讜谞诐 注讻"诇. 注讜诇讛 诪转讬专讜抓 讛转讜住' 砖讘讚讘专讬诐 讛诪讜讝讻专讬诐 讘诪砖谞讛 - 驻专砖转 住讜讟讛, 讜讜讚讜讬 诪注砖专, 拽"砖 转驻讬诇讛, 讜讘专讛诪"讝, 砖讘讜讛"注, 讜砖讘讜讛"驻 - 诇讛"拽 诪讛讜讜讛 注讬拽专 讛诇砖讜谉 讜砖讗专 讛诇砖讜谞讜转 诪讜注讬诇讜转 诪讚讬谉 转专讙讜诐. 讗讜诇诐 讘谞讜讙注 诇讚讘专讬诐 讗讞专讬诐 砖讗讬谞诐 诪讜讝讻专讬诐 讘诪砖谞讛 讜砖谞讗诪专讬诐 讘讻诇 诇砖讜谉 讗讬谉 爪讜专讱 诇讛讘讬谉 讻诇 诪讬诇讛 讜诪讬诇讛 砖诇 讛诇砖讜谉, 讜讚讬谉 砖讗专 诇砖讜谞讜转 砖讜讛 讗讬驻讜讗 诇讚讬谉 诇讛"拽; 讻讜诇谉 讞诇讬谉 诪讚讬谉 注讬拽专 讛诇砖讜谉 讜诇讗 讘转讜专转 转专讙讜诐. 讗讱 诇驻讬 转讜住' 讗诇讜 讬讜爪讗 砖讘谞讜讙注 诇砖讘讜讛"注 讜砖讘讜讛"驻 砖讛讜讝讻专讜 讘诪砖谞讛 砖讗专 诇砖讜谞讜转 诪讜注讬诇讜转 讘转讜专转 转专讙讜诐, 讜讗讬诇讜 讘砖讘讜注讜转 讘讬讟讜讬 讜讛讚讬讬谞讬谉 砖诇讗 讛讜讝讻专讜 讘诪砖谞讛 讻诇 讛诇砖讜谞讜转 砖讜讜转. 讗讻谉 诪驻转讬注 讛讞讬诇讜拽 讘讬谉 砖讘讜讛"注 讜砖讘讜讛"驻 诇讘讬谉 砖讘讜讛"讚 讜砖讘讜注讜转 讘讬讟讜讬, 讜爪"注 讘讘讬讗讜专讜. 诪"诪 讘谞讜讙注 诇谞讚专讬诐, 砖讗讬谞诐 诪讜讝讻专讬诐 讘诪砖谞讛 谞讬转谉 诇讛住讬拽 砖讻诇 讛诇砖讜谞讜转 砖讜讜转 砖诇讗 讻专"讬 讛谞"诇.
讜注讚讬讬谉 注诇讬谞讜 诇讬讬砖讘 诪砖诪注讜转 讚讘专讬 讛专诪讘"诐 讘驻"讙 诪讛诇' 住讜讟讛 (讛诇"讝) 砖讗驻讬诇讜 诪砖讘讬注 住讜讟讛 讘诇讛"拽 讻讻转讘讛 讘转讜专讛 讞讬讬讘转 讛讬讗 诇讛讻讬专 讗转 讛诇砖讜谉 诪讬诇讛 讘诪讬诇讛. 讜诪"砖 拽"砖, 砖讛拽讜专讗 讻讻转讘讛 讗讬谉 爪专讬讱 诇讛讘讬谉 讗转 讛诪讬诇讬诐. 讜谞专讗讛 砖拽"砖 讛讜讗讬诇 讜讛讬讗 拽专讬讗转 诪爪讜讛 讬讜爪讗讬诐 讘讻讻转讘讛 讻讚讬谉 注讬拽专 诇砖讜谉 讛诪爪讜讛. 诇注讜诪转讛, 砖讘讜注转 讛住讜讟讛 讗讬谞讛 诪爪讜讛 讻讬 讗诐 讞诇讜转 诪讻砖讬专 讘住讚专 讛讛砖拽讗讛, 讜讘讛讻砖专 讗讬谞讜 诪住转讘专 诇讞诇拽 讘讬谉 注讬拽专 讛诇砖讜谉 诇讘讬谉 转专讙讜诪讜, 讗诇讗 讻诇 讛诇砖讜谞讜转 砖讜讜转 讜讘讻讜诇谉 爪专讬讻讛 讛住讜讟讛 诇讛讻讬专 讗转 讛诇砖讜谉, 讜讻诪讜 砖驻专砖"讬 讘住讜讟讛 砖诐, (讜注讬讬谉 诇诪注诇讛) 讜讝"诇 讚讘专讬诐 讛谞讻谞住讬诐 讘诇讘讛 砖转讛讗 诪讻专转 讘诇砖讜谉 注讻"诇. 讜诪讛专讗讜讬 诇爪讬讬谉 讛专"讬 诪讙讗"砖 诪讞讬讬讘 诇讛"拽 讘砖讘讜注转 讛讚讬讬谞讬诐 - 讗祝 砖讗讬谉 讘讛 讞诇讜转 拽专讬讗讛 讻讻转讘讛 讘转讜专讛. 讜讚讜诪讛 讗讬驻讜讗 诇谞讚专讬诐 讜砖讘讜注讜转 讗诇讬讘讗 讚讛专"讬 砖诇讛"拽 诪讛讜讜讛 注讬拽专 讛诇砖讜谉 讗祝 注诇 驻讬 砖讗讬谉 讘讛谉 讞诇讜转 讚讬谉 拽专讬讗讛 讻讻转讘讛 讘转讜专讛.
讜注"注 砖诐 讘诪住' 住讜讟讛 (诇讘.) 砖讘讬谉 讗诇讜 砖谞讗诪专讬诐 讚讜拽讗 讘诇讛"拽 谞诪谞讛 讘专讻转 讻讛"讙 讜讗祝 砖讗讬谞讛 拽专讬讗转 驻专砖讛 讻讻转讘讛. 讜讗讜诇讬 谞讜住讞转讛 讛讬转讛 转拽谞转 讗谞砖讬 讻谞讛"讙, 讜诇驻讬讻讱 讚讜诪讛 讚讬谞讛 诇讞诇讜转 讚讬谉 讻讻转讘讛 讘驻专砖讛 砖讘转讜专讛.
注讜讬"诇, 讘讛转讗诐 诇诪讛 砖诪爪讬谞讜 讘驻住拽 讛专诪讘"诐 诇注谞讬谉 拽专讬讗转 驻专砖转 讛诪诇讱 讘讛拽讛诇 (驻"讙 诪讛诇' 讞讙讬讙讛 讛诇"讛) 讜讝"诇 讛拽专讬讗讛 讜讛讘专讻讜转 讘诇砖讜谉 讛拽讜讚砖 注讻"诇. 讜注讜诇讛 讛砖讗诇讛 诇诪讛 诪讞讬讬讘 讛专诪讘"诐 砖讛讘专讻讜转 转讛讬讬谞讛 讚讜拽讗 讘诇讛"拽 砖诇讗 讻讚讬谉 讘专讻讜转 讗讞专讜转 讛谞讗诪专讜转 讘讻诇 诇砖讜谉. 讜讬转讻谉 砖讛讜讗 诪砖讜诐 砖拽专讬讗转 讛转讜专讛 讘讛拽讛诇 讝拽讜拽讛 诇诇讛"拽 讻讚讬 砖讬讛讬讛 拽讬讜诐 拽专讬讗讛 讻讻转讘讛, 讜诪砖讜诐 讻讱 讙诐 讛讘专讻讜转 砖诇 讛拽专讬讗讛 爪专讬讻讜转 诇讛讬讜转 讘诇讛"拽 讻讚讬 砖转爪讟专驻谞讛 讛讘专讻讜转 注诐 讛拽专讬讗讛 诇讛讜讜转 拽讬讜诐 讗讞讚. 讛"讛 诇注谞讬谉 讘专讻讜转 讻讛"讙 讘讬讜讛"讻; 拽专讬讗转 讛驻专砖讛 讜讘专讻讜转 讻讛"讙 诪讛讜讜转 拽讬讜诐 讗讞讚, 讜诇讻谉 讗祝 讛讘专讻讜转 谞讗诪专讜转 讘诇讛"拽 讻拽专讬讗转 讛转讜专讛 注爪诪讛.
讜讘谞讜讙注 诇讘专讻讜转 讛注诇讛 讛专诪讘"诐 (驻"讗 诪讛诇' 讘专讻讜转 讛诇"讜) 讜讝"诇 讜讻诇 讛讘专讻讜转 讻讜诇谉 谞讗诪专讬谉 讘讻诇 诇砖讜谉 讜讛讜讗 砖讬讗诪专 讻注讬谉 砖转拽谞讜 讞讻诪讬诐 讜讗诐 砖讬谞讛 讗转 讛诪讟讘注 讛讜讗讬诇 讜讛讝讻讬专 讗讝讻专讛 讜诪诇讻讜转 讜注谞讬谉 讛讘专讻讛 讗驻讬诇讜 讘诇砖讜谉 讞讜诇 讬爪讗 注讻"诇. 诇讚注转 讛专诪讘"诐 讬砖谞谉 砖转讬 讛诇讻讜转 讘讘专讻讜转: 讗) 谞讜住讞 讛讘专讻讛 讻注讬谉 砖转拽谞讜 讞讻诪讬诐 讜讛讜讗 讚讬谉 诇讻转讞讬诇讛. 讗讱 讗讬谞讜 诪注讻讘 讘讚讬注讘讚, 讜讗诐 砖讬谞讛 诪谞讜住讞转 讛讘专讻讛 讬讜爪讗. 讘) 注谞讬谉 讛讘专讻讛 砖诪注讻讘 讘讚讬注讘讚 讜讗诐 砖讬谞讛 讗转 注谞讬谉 讛讘专讻讛 讗讬谞讜 讬讜爪讗 讻诇诇. 讜诪诇砖讜谉 讛专诪讘"诐 诪砖诪注 砖讗祝 讬讜爪讗 讘讗讝讻专讜转 讛谞讗诪专讜转 讘诇砖讜谉 讞讜诇 (注讬讬谉 讘注谞讬谉 讛讻讬谞讜讬讬诐). 讗诪谞诐 讗诪专 讛讙专"诪 讝爪"诇 砖讻"讝 讗诐 讬转专讙诐 讗转 讛砖诪讜转 诇诇注"讝 讘诇讬 诇砖谞讜转 讗转 讻讜讜谞转 讛砖诐 诪讻讜讜谞转讛 讘诇讛"拽. 讘专诐 诪讗讞专 砖讬砖 诪讞诇讜拽转 讘讬谉 讛专讗砖讜谞讬诐 讘讻讜讜谞讜转 讛砖诪讜转 砖讘讘专讻讜转 (讻讙讜谉 讘砖诐 讘谉 讚' 讗讜转讬讜转 砖讞诇讜拽讬诐 讛专讗砖讜谞讬诐 讗诐 讛讻讜讜谞讛 砖诇 讛砖诐 讛讬讗 诇讛讜讬"讛 讗讜 诇讗讚谞讜转), 拽讬讬诐 讘讻诇 转专讙讜诐 住驻拽 讗诐 诇讗 砖讬谞讛 讗转 讻讜讜谞转 讛砖诐. 讜诇驻讞讜转 讗讬谉 诇注砖讜转 讻谉 诇讻转讞讬诇讛. 诪砖讜诐 讻讱 讛讬讛 驻讜住拽 注讘讜专 讛诪转驻诇诇讬诐 讜诪讘专讻讬诐 讘诇注"讝 砖诇讗 讬砖谞讜 讗转 讛砖诐 诪拽专讬讗转讜 讘诇讛"拽 讗诇讗 讬拽专讗讜讛讜 讻讻转讘讜 讘诇讛"拽.
1 注讬讬谉 讘砖注专讬 砖讘讜注讜转 砖讻' 讚诪注讬拽专讗 讚讚讬谞讗 讘注讬谞谉 砖诐 讛诪讬讜讞讚 讘砖讘讜注转 讛讚讬讬谞讬谉 讗祝 诇专讘谞谉 讜讻驻讬 砖诇诪注砖讛 住讜讘专 专' 讞谞讬谞讗 讘专 讗讬讚讬 讚讬诇驻讬谞谉 诪讗讘专讛诐 讗讘讬谞讜. 讗诇讗 砖讗诇讬讘讗 讚专讘谞谉 讬砖 转拽谞转 讞讻诪讬诐 讚住讙讬 讘谞拽讬讟转 讞驻抓 讘诪拽讜诐 砖诐 诪讬讜讞讚. 讜讛讬讬谞讜 讚拽讗诪专 专讘讗 讛讗讬 讚讬讬谞讗 讚讗砖讘注 讜讻讜' 诪讗讞专 砖诇讗 讛转谞讛讙 讻驻讬 拽讜诇转 讛讞讻诪讬诐 诇讛砖转诪砖 讘谞拽讬讟转 讞驻抓 讘诪拽讜诐 砖诐 谞注砖讛 讻讟讜注讛 讘讚讘专 诪砖谞讛 诪讗讞专 砖诇讗 注砖讛 讻转拽谞转 讞讝"诇.
2 注讬讬谉 讘专讬讟讘"讗 诇砖讘讜注讜转 (讚祝 诇"讞 讚"讛 讛讬讻讬 诪砖讘讬注讬诐 诇讬讛) 砖诪拽砖讛 砖讻讬讜谉 砖讻砖谞砖讘注 砖讘讜讛"讚 谞拽讟 住"转 讘讬讚讜 诇"诇 诇讗讝讻讜专讬 砖诐. 讜注讬讬"砖 砖转讬专抓 讚讘注讬谞谉 讗讬讜诐 讬讜转专 讘砖讘讜讛"讚 诇讻谉 讘注讬谞谉 讛讝讻专转 讛砖诐 诪诪砖. 讗诪谞诐 诇驻讬 讛谞转讘讗专 讘砖讬注讜专讬诐 砖讛讝讻专转 讛砖诐 讚讬谉 诪讬讜讞讚 注"驻 讛拽专讗 讜讘砖诪讜 转砖讘注 讚讬谉 讚讗讜专讬讬转讗 讛讜讗 讜诇讗 转拽谞转 讞讻诪讬诐 讘注诇诪讗. 讜注"注 讘专砖讬诪讜转 砖讬注讜专讬诐 诇砖讘讜注讜转 讜谞讚专讬诐 讞诇拽 讗' 讚祝 拽谞"讛.
诪诇讬砖谞讗 讚拽专讗 讘讗讘专讛诐 讗讘讬谞讜 讜讗砖讘讬注讱 讘讛' 讗诇讜拽讬 讬砖专讗诇 诪讜讻讞 砖谞拽讬讟转 讞驻抓 讚讬谉 讘砖讘讜注讛 讘砖诐. 讜注讬讬谉 讘专诪"讗 诇讞讜"诪 (讻"讝, 讟"讜) 讝"诇 讜讬"讗 讚住"转 诇讗讜 讚讜拽讗 讗诇讗 讛"讛 砖讗专 住驻专讬诐 砖讬砖 讘讛谉 砖诪讜转 注讻"诇, 讞讝讬谞谉 讘注诇讬诇 砖谞拽讬讟转 讞驻抓 讞诇讛 诪讚讬谉 砖讘讜注讛 讘砖诐 讜诇讻谉 诪讜注讬诇 专拽 讞驻抓 砖讬砖 讘讜 砖诪讜转 讜诇讗 讚讘专讬诐 拽讚讜砖讬诐 讗讞专讬诐.
3 注讬讬谉 讘专砖讬诪讜转 砖讬注讜专讬诐 诇砖讘讜注讜转 讜谞讚专讬诐 讞诇拽 讗' 讚祝 拽讬"讙 - 拽讬"讚.
3 讘专诐 讬注讜讬讬谉 讘专砖"讬 注讛"转 (讘专讗砖讬转 讻"讚: 讘') 砖讻转讘 讘诪驻讜专砖 砖诪讜注诇转 谞拽讬讟转 讞驻抓 注诐 诪讝讜讝讛 讜讝"诇 诇驻讬 砖讛谞砖讘注 爪专讬讱 砖讬讟讜诇 讘讬讚讜 讞驻抓 砖诇 诪爪讜讛 讻讙讜谉 住"转 讗讜 诪讝讜讝讛 讗讜 转驻讬诇讬谉 讜讛诪讬诇讛 讛讬转讛 诪爪讜讛 专讗砖讜谞讛 诇讜 讜讻讜' 注讻"诇. 讜诪砖诪注 诪专砖"讬 砖讬砖 诇谞拽讜讟 讻诇 讞驻抓 砖诇 诪爪讜讛 讜砖诇讗 讻讚讘驻谞讬诐 讗诇讬讘讗 讚讛专诪讘"诐.
4 砖诇讗 讻讙诇讬讜谞讜转 讛讞讝讜谉 讗讬砖 砖诐.
5 诪讗讬讚讱 讛讙讝"砖 "转讞讟讗 转讞讟讗" 诪砖讜讛 砖讘讜讛"驻 诇砖讘讜讛"注 诇讙诪专讬 讻讬 讗讬谉 讟注诐 诇讞诇拽 讘讬谞讬讛谉.
6 讘专诐 讘谞讜讙注 诇转驻诇讛 讘讬讗专 讛讙专"讞 讝爪"诇 讘住驻专讜 注诇 讛专诪讘"诐 (驻"讚 诪讛诇' 转驻诇讛 讛诇"讗) 砖讛讘专讻讛 讛专讗砖讜谞讛 砖诇 转驻讬诇讛 讝拽讜拽讛 诇讛讘谞转 讻诇 诪讬诇讛 讜诪讬诇讛, 注讬讬"砖.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1992鈥�96), 讘讗讚讬讘讜转 住驻专讬讗, 讘专讬砖讬讜谉 CC BY-NC.

